
Rajniss Ferenc, a publicista és a politikus 

Rajniss Ferenc az 1935-1945 között eltelt évtizedben Magyarország egyik legismertebb 
újságírója, lapszerkesztője és politikusa volt. Fordulatokban gazdag pályafutása végén, 
1945 őszén "háborús bűnösként" állott a "népbíróság" előtt. Életének és tevékenységének 
áttekintése, úgy véljük, szükséges a naplójából kirajzolódó személyiségkép és magatartás 
megértéséhez. 

Rajniss Ferenc 1893. július 24-én született Bártfán és - mai kifejezéssel - halmozottan 
hátrányos helyzetben indult el az élet útján. Törvénytelen gyermek volt, akit édesapja 
ugyan elismert és a nevét is viselhette, de mindkét szülője korán elhunyt, árvasorban 
nevelkedett. Sok hányattatás után saját szívósságának és kitartásának köszönhetően, 
rokonai támogatásával húszesztendős korában, 1913-ban a nagyváradi római katolikus 
tanítóképzőben fejezte be középiskolai tanulmányait, itt kapott oklevelet. 


Romániában 1914 előtt a legkülönbözőbb munkaterületeken több tízezer magyar 
állampolgár dolgozott és többségük élénk egyesületi életet is élt. A regáti magyarok 
legnépesebb szervezete, a magyar állam által szubvencionált Szent László Társulat 
alkalmazta Rajnisst Bukarestben, oktatási és szervezési feladatokra. 1914. július végén a 
háborús válság késztette hazatérésre és nyomban bevonult katonának. Érettségizett ember 
lévén tiszti iskolába küldték és a legalacsonyabb tiszti rendfokozatban szolgált. Előbb a 
szerbiai, majd a galíciai hadszíntérre került, 1915 márciusában itt esett sebesülten orosz 
hadifogságba. Szibériában élte át a forradalmat és az ellenforradalmi kísérleteket, 

szemtanúja volt a vörös- és a fehérterrornak. 1919-ben megszökött, de csak Petrográdig 
(később Leningrád, ma Szentpétervár) jutott. Itt, a korabeli orosz fővárosban elfogták és 
bebörtönözték. 

A szovjet kormány a hadifogoly tisztek egy csoportját, közöttük Rajnisst is túsznak 
nyilvánította az 1920-as magyarországi népbiztos-perben halálra ítéltek élete fejében. 
Hosszas tárgyalások után a következő esztendőben került sor a túszok és az elítéltek 
kicserélésére. Rajniss 1921 decemberében az utolsó fogolyszállítmánnyal érkezett meg 
Budapestre. A Keleti pályaudvaron Huszár Károly volt miniszterelnök köszöntötte a 
hazatérőket. Az üdvözletre Rajniss, a csoport vezetője válaszolt. A befolyásos 
keresztényszocialista politikus felfigyelt a frappáns módon megnyilatkozó fiatalemberre, 
akit pártfogásába vett. 

Az időközben megszűnt Szent László Társaság alkalmazottait a magyar állam státusba 
vette. Rajniss is megkapta a megélhetéshez kevés, az éhenhaláshoz sok, a havi 100 pengőt 
alig valamivel meghaladó tanítói fizetést. Huszár Károly több szociális intézményben, 
mozgalomban töltött be vezető szerepet. Az ő irányításával működött egy iroda, amely 
szegény sorsú tehetséges fiatalemberek támogatását tűzte ki céljául. Itt helyezte el 
Rajnisst, ezenkívül bejuttatta a Magyar Vöröskereszt Egyesület szociális bizottságába. 
Rajniss a Vöröskereszt szervezésében megrendezett előadásokon, tanfolyamokon jutott 
első ízben nyilvános fórumhoz. 

Rajnisst csupán szűkös anyagi körülményei késztették arra, hogy az ingyenes oktatást 
biztosító tanítóképzőben szerezzen oklevelet. Valójában soha nem akart pedagógus lenni 
és a hadba vonulás előtt írói karrierről ábrándozott. Erről azonban hazatérése után 
oroszországi élményeinek hatása alatt lemondott, érdeklődése a társadalmi és politikai 
kérdések felé fordult. Tapasztalatai alapján egyértelműen szemben állott a kommunista 
ideológiával és a szovjet rendszerrel. Úgy vélte, amint egy 1922-ben írott, de betiltásra 
kárhoztatott könyvében kifejtette, hogy a "szovjet nem bukhat meg az orosz birodalom 
földrajzi sajátosságai s a bolsevista uralom belső felépítettsége miatt". A társadalmi 
feszültségforrások megszüntetésével és a szociális gondok orvoslásával azért kezdett el 
foglalkozni, mert ezekben látta a hatékony prevenciót a kommunizmus feltartóztatására. A 
konszolidációs rezsimben azonban mint megannyi biztos egzisztencia nélkül tengődő 
fiatal értelmiségi, Rajniss sem találta a helyét. "Az 1920-as évek elején szociálpolitikus 
voltam, egyetlenegy szociálpolitikai irányzathoz sem csatlakoztam, ostoroztam 
ci kk eimben és beszédeimben a magyarországi szociális helyzetet..." -mondotta később 
életének erről az időszakáról. 

A magyarországi szociálpolitika modernizációjához Rajniss elégtelennek érezte elméleti 
felkészültségét. A korszerű ismeretek elsajátítása végett 1925-1927 között a New York-i 
szociálpolitikai főiskolán, majd a Columbia egyetemen folytatott közgazdasági, 
társadalomismereti és pedagógiai tanulmányokat. Majd 1928-1930-ban az ugyancsak nagy 
tekintélyű londoni egyetem (London School of Economics) hallgatója volt. 

A tanulmányutak költségeit - korabeli pletykák szerint - jómódú hölgyek fedezték. 
"Magános és gazdag nők ismeretségét kereste, tudomásom szerint több ilyen gazdag női 
viszonya volt, sőt akkoron - mint mondták - egyáltalán nem volt antiszemita. Hír szerint 
ezeknek a gazdag barátnőknek anyagi támogatásával ment Angliába, majd Amerikába." - 
írta a "népügyészségnek" címzett levelében Kun László újságíró. Rajniss pénzforrása a 
korszakban is nyílt titok volt. így Katona Jenő katolikus publicista 1936-ban a hazai 
nemzeti szocializmus barátairól író pamfletje szerint lipótvárosi szalonokban fogadta a 
politika iránt érdeklődő hölgyek hódolatát. Kétségtelen, hogy jól megtermett, energikus, 

markáns arcú, lendületesen, érdekesen beszélő férfiú volt, aki gyér hajzata ellenére is 
vonzotta a gyengébb nemet. A vizsgálati fogságban így kérkedett egy interjúban: "Sok 
nőm volt! ... Biztos sikereim is voltak. Hogy miért voltak sikereim?! Nem tudom ... 
Tetszettem nekik ... Van bennem valami..." Csupán azt tagadta, szemben kor- és 
kartársainak állításaival, hogy nőktől pénzt fogadott el. Rajniss újonnan szerzett 
társadalomtudományi ismereteit a magyarországi szociális képzés megszervezésében 
kívánta hasznosítani. 

Létrehozott egy tanfolyamot, amelyet gyár- és népgondozók, valamint vöröskeresztes 
munkatársak látogattak. Kidolgozott egy tervezetet is a szociális nevelés 
intézményesítésére. Úgy vélte, hogy a társadalmi problémák megoldásában két pólus 
létezik: az orosz és az angolszász minta. Választása egyértelmű volt. "Oroszország új 
társadalmi rendje és nevelési bölcseleté a kontinentális Európa világháború előtti 
társadalomtudományi dogmáin épült. Anglia és Amerika társadalomtudósai és/vagy 
nevelői... az orosz rendszer antitézisét építették meg ... Korunkban a 
társadalomtudományok és a nevelésügy terén ... a világtörténelmi szellemi keretet az orosz 
és az angolszász világnézet összeütközése adja meg ... világviszonylatban az angolszász 
tudományos munka a helyes alap s mindazok, akik evvel a kérdéssel a nemzeti élet keretén 
belül s a nemzet erejének erősítése céljából foglalkoznak, a világkeretben való 
elhelyezkedést csak az angolszász társadalomtudomány és nevelésügy tanulmányozása és 
legfőbb princípiumainak elfogadása révén érhetik el. A magyar társadalom modernizációja 
szükségessé teszi a korszerű magyar szociológia és neveléstudomány megteremtését, 
"amelynek ereje a társadalmi szolidaritás gondolatával a megvalósulás felé segíti az 
egységes nemzeti társadalom kialakulását". 

Rajniss mintegy középutat keresett a fennálló elmaradott struktúrát konzerválni kívánó 
szemlélet és a "fantasztikus radikalizmus" között. A megoldást a korszerű szociális 
nevelésben látta, amely képessé teszi a társadalmat "egy új, magasabb szintézis elérésére". 
Ehhez viszont szükségesnek vélte a képzés megújítását, egy önálló szociális főiskola 
létrehozását. A tananyag, elképzelése szerint, a következő elemekből állott volna: a 
társadalom élete, szervezete, erkölcsi célja; az állam szerepe és erkölcse; a modern 
civilizáció alapjai; a szegénység problémája; a szociális munka főbb területei és 
módszerei; társadalomlélektan; a magyar' szociális élet tényei és problémái. 

Rajniss koncepciója, különösen egy szociális főiskola létrehozása, valóban jelentős 
fejlődést jelentett volna a korabeli magyarországi állapotokhoz képest. Elképzeléseire 
azonban nem volt fogadókészség. Javaslatai nem tudták áttörni a közöny falát, de még 
ennél is nagyobb akadályt jelentett a hivatalos szemlélet, amely a szociálpolitikát kizárólag 
karitatív ügynek tekintette, s feladatát jóléti intézmények működtetésére, a 
szegénygondozásra korlátozta. Ezért Rajniss felhagyott a kísérletezéssel és érdeklődése az 
1930-as évek elején határozottan a politikai tevékenység és a politikai újságírás felé 
fordult. "A szociálpolitikai kérdések kezelésének módja arra a meggyőződésre vitt, hogy 
politikai erők és politikai beavatkozás nélkül nem lehet keresztülvinni azt, amivel az 
ember foglalkozik, amit az ember helyesnek és jónak tart." - indokolta később 
elhatározását. 

Rajniss pályafordulatának egzisztenciális hátterét mentora, Huszár Károly biztosította. A 
keresztényszocialista politikus 1929-tól az újonnan létrehozott Országos 
Társadalombiztosító Intézet elnöke, az intézménynél osztályvezetői állást biztosított 
pártfogoltjának. Itt Rajniss szívélyes kapcsolatba került Peyer Károly és Gál Benő 
szociáldemokrata politikusokkal, akik a szakszervezeteket képviselték az OTI 

vezetésében. 

Rajniss azonban nem társadalombiztosítási tisztviselőként képzelte el a jövőjét. Sokkal 
inkább vonzotta őt a publicisztika, amelyben már szert tett valamelyes gyakorlatra. Az első 
újságírói műhely, amely állandó munkatársként foglalkoztatta, A Reggel c. ellenzéki 
hétfői lap szerkesztősége volt. Irányítója, Lázár Miklós felelős szerkesztő, országgyűlési 
képviselő, budapesti városatya liberális elveket vallott, s ez meghatározta az újság szellemi 
arculatát. Barátai és tanácsadói, akikkel rendszeresen megvitatta A Reggel kül- és 
belpolitikai vonalvezetését, több irányból érkezett politikusok, közírók, így 
Bajcsy-Zsilinszky Endre, Pethő Sándor, Grieger Miklós, Katona Jenő és gróf Sigray Antal. 
A sokszínű kört egyetlen alapvető közös célkitűzés tartotta össze: szembeszegülni a 
mindinkább közelgő nemzeti irányzattal. Rajniss vállalkozott arra, hogy e csoport 
nézeteivel egybehangzó tudósításokat küldjön a lap számára Németországból és 
Ausztriából. 1932 júliusában Majna-Frankfurtban szerzett tapasztalatait így összegzi: 
"Hitler nem juthat hatalomra. Hitler előkészíthet valamit, Hitlert felhasználhatják a 
viharok felidézésére, de feltétlen uralomra semmi körülmények között nem kerülhet, még 
a kk or sem, ha a parlamenti többséget megszerzi, ami a lehetetlenséggel határos." Rajniss 
jóslata nem vált valóra. 1933. január 30-án Hindenburg államelnök birodalmi kancellárrá 
nevezte ki a Nemzetiszocialista Német Munkáspárt vezérét. 

A Reggel körül tömörült elit csoport érdeklődéssel figyelte a nemzeti szocialisták 
választási győzelmét követően Ausztria helyzetét. A hazai nemzetiszocialisták mind 
hevesebb propagandája belülről erősítette a birodalomhoz való csatlakozási vágyat, a 
német birodalom csatlakozási hívása pedig kívülről dolgozott ugyanennek a célnak az 
elérésén. A Reggel hivatásának tekintette, hogy a magyar közvéleményt informálja a határ 
túloldalán kialakuló politikai helyzetről, és írjon az osztrák függetlenség megőrzéséért 
szavazó osztrák erőkről is. Rajniss e feladat teljesítésében is szerepet vállalt és több ízben 
küldött Bécsből különféle riportokat, interjúkat. 

Rajnisst az ausztriai és németországi fejlemények mellett továbbra is foglalkoztatták az 
időszerű társadalompolitikai kérdések. Ezekről rendszeresen cikkezett A Reggel hasábjain 
és előadásokat tartott az újonnan megnyílott értelmiségi fórumokon. 

Az 1920-1930-as évek fordulója ugyanis a fiatal értelmiség és az egyetemi ifjúság 
lázongásának időszaka. Súlyosan csalódtak a bethleni konszolidációban, amelyben 
elsikkadtak a társadalmi reformok. Az 1914 előtti ancien régime-hez képest a helyzet 
csupán annyiban változott, hogy nagyobb politikai befolyáshoz jutottak a keresztény úri 
középosztály egyes rétegei, elsősorban a felső köztisztviselői kar és a középbirtokosság. 

Az értelmiség azonban továbbra sem került hatalomközelbe. Különösen az első 
világháború után végzett évjáratokat sújtották mindennapos megélhetési, elhelyezkedési 
gondok. Számukra a konszolidáció sem nyújtott biztos egzisztenciát. Már a gazdasági 
válság előtt jelentős volt a diploma-túltermelés és az értelmiségi munkanélküliség. A krízis 
időszakának egyetemi hallgatói pedig éppen nem nézhettek bizakodva a jövőbe. 

A fiatal intelligencia és az értelmiségi sarjadék új, jóllehet gyakran kérészéletű 
egyesületeiben, köreiben és folyóirataiban eluralkodott a tagadás szelleme, A békétlen ifjú 
nemzedék érzelemvilágát, gondolkodásmódját oppozíciós indulatok jellemezték és 
vágyódás egy igazságos, a magyar sorsproblémákat megoldó társadalom után. Ez a miliő 
alkotta a hátterét Rajniss szociális problémákat feszegető írásainak. Cikkeiben, 
előadásaiban elsősorban az értelmiség gondjaira keresett orvoslást. Úgy vélte, hogy a 
szervezetlenség az alapvető oka az intelligencia gyengeségének, gyámoltalanságának 

érdekei védelmében. Követendő példának tekintette az ipari munkásságot, amelynek 
szervezettsége biztosította a politikai erőt, a kiterjedt kulturális és szociális 
intézményrendszert. Az értelmiség számára is "az önsegély, egységes akarat és a 
szervezett cselekvés a kivezető út a mai áldatlan helyzetéből". 

Rajniss úgy vélte, hogy az értelmiség csak akkor töltheti be hivatását a nemzet életében, ha 
meglévő professzionális szervezeteiben kiharcolja a belső demokráciát, amely biztosítja a 
vezetők szabad szelekcióját, a még szervezetlen ágazatok is megteremtik a maguk 
organizációit és létrejön az értelmiség átfogó föderációja. Ennek a csúcsszervnek kell 
kiküzdenie a legfontosabb jogokat; a köz- és magánalkalmazottakra egyaránt vonatkozó 
kollektív szerződést, törvényesen megállapított létminimumot, szervezkedési szabadságot 
és a tisztviselői szociális biztosítóintézetek teljes autonómiáját. 

Rajniss visszásnak, korszerűtlennek tekintette a dolgozó nők egyenlőtlen helyzetét, 
elhibázottnak ítélte a női nevelésügyet és hiányolta a női szociálpolitikát. Az egyenjogúság 
érdekében sürgette a nők számára is az irányító helyek betöltésének szabaddá tételét, mert 
"ez az első lehetőség az egyenjogúság gyakorlati alapját megteremteni". 

Az elmaradottság jellegzetes tünetének tekintette a technikai kultúra jelentőségének és a 
mérnöktársadalom szerepének lebecsülését. Indulatosan fakadt ki az "ugocsai 
csizmás-zsinóros szellemi reakció" ellen. Hasonlóan kemény hangvételben vetette fel a 
munkanélküliség problémáját. A kormányzatot kárhoztatta, amely "a balatoni halak 
életmódjának megfigyelésére" többet költ, mint a sok százezer munka nélküli magyar 
ember "halálos sorsának megfigyelésére". Javasolta nemzeti munkaügyi hivatal 
létrehozását, állami munkanélküli-segély bevezetését, 40 órás munkahetet, a közmunkák 
és más munkaalkalmak szaporítását. 

Az 1932 októberében hivatalba lépett Gömbös-kormány első lépéseit Rajniss kritikusan 
szemlélte. Bizalmatlan volt a "nemzeti munkaterv" kultúrpolitikai szándékaival szemben. 
Kifejezte azon gyanúját, hogy a meghirdetett nemzetnevelés - világos célmeghatározás 
híján - "a kivénhedt romantika és a szellemi ősiség hadvezéreit fogja táplálni". Különösen 
kifogásolta "az emberre és a társadalomra vonatkozó tudományok, így a szociológia, a 
társadalombölcselet és a szociálpolitika elhanyagolását. 

Rajniss szociális és nemzeti ellenzékiségével a bal- és a jobboldal határmezsgyéjén 
helyezkedett el. A zsidóproblémával nem foglalkozott ebben az időben. "Határozottan 
hangsúlyoznom kell, hogy én a magam részéről az alatt a tizenegy hónap alatt, amíg 
Rajniss A Reggel munkatársa volt, de azelőtt is soha egy fikarcnyit nem hallottam, nem 
tapasztaltam az jobboldaliságáról. Azt pedig, hogy antiszemita lett volna, egyszerűen 
komikusnak kell hogy minősítsem, miután legjobb tudomásom szerint baráti körében azok 
közt, akikről ő a legnagyobb megbecsüléssel és együttérzéssel beszélt, nagy számmal 
foglaltak helyet zsidók. Tehát egyszerűen lehetetlennek tartom azt, hogy ennyire álcázni 
tudta volna, ily mélyen titokban tudta volna tartani a baráti kapcsolatok ápolása körében 
azt, hogy ő voltaképpen egy horogkeresztes, jobboldali antiszemita."- vallotta Lázár 
Miklós a "népbíróság" előtt. 

Rajniss rendszerkritikus magatartása és reformirányú gondolkodása azonosult a forrongó 
fiatal értelmiség társasköreinek, vitaklubjainak, így többek között a Bartha Miklós 
Társaságnak, a Nemzetpolitikai Társaságnak, a szegedi Bethlen Gábor Körnek nemzeti és 
szociális programelemeket ötvöző szellemiségével. 

A politikai életben a nemzeti ellenzék feljövőben lévő mozgalma az 1930-ban megalakult 
Független Kisgazda-, Földmunkás- és Polgári Párt volt. Előbb-utóbb ehhez csatlakoztak az 
1920-as évek végén széttöredezett fajvédő pártból azok a politikusok, akik nem kötöttek 

kompromisszumot a hatalommal és ellenzékben maradtak. Bajcsy-Zsilinszky Endre 
1930-ban megalakította a Nemzeti Radikális Pártot, de 1936-ban 5 is belépett a 
kisgazdákhoz. Eckhardt Tibort pedig 1932-ben a kisgazdapárt vezérévé választották. 
Különösen őt tisztelte Rajniss, aki egy kortársi megjegyzés szerint Eckhardt nevét "csak 
kellő áhítattal ejtette ki". 

A Reggel fentebb említett tanácsadó köre szintén közel állt a kisgazdapárthoz, és 
ösztönzésükre a fiatal publicistában kifejezetten politikusi ambíciók ébredtek, így 
valószínűleg nem volt szükség különösebb biztatásra az újabb pályamódosításhoz, de a 
lehetőséget ők teremtették meg. 1933 februárjában a haláleset következtében megüresedett 
igali kerületben az időközi választáson Rajniss mint kisgazda jelölt indult harcba a 
mandátumért. Támogatására leutaztak többek között Eckhardt, Ulain Ferenc, Rakovszky 
Tibor, Friedrich István és Lázár Miklós. Ajelölt programadó beszédében kijelentette, hogy 
a kezdeti remények után a kisgazdák csalódtak Gömbösben és az egész dolgozó magyar 
társadalom érdekeinek védelmében a saját útjukon haladnak tovább. A nyűt szavazási 
rendben azonban az ellenzék általában nem érvényesülhetett a kormánypárt ellenében, s 
Igái sem volt kivétel. Ennek következtében Rajniss 5029 szavazatával szemben a hivatalos 
jelölt 7481 vokssal szerezte meg a képviselői széket. 

Bár első kísérlete kudarcot vallott, Rajniss nem mondott le a politikusi karrierről. A 
dilemmája az volt, hogy megmaradjon-e A Reggel publicisztikai és a kisgazdapárt 
politikai környezetében, avagy tájékozódjék más szellemi égtáj felé. A liberális nemzeti 
ellenzéktől egyrészt el lehetett mozdulni a baloldal felé a demokratikus-függetlenségi 
áramlathoz. Ezt az utat járta be Bajcsy-Zsilinszky Endre, Lázár Miklós és 1935-től, 
Gömbös Gyulával való végleges szakítása után Eckhardt Tibor. Másrészt át lehetett lépni a 
jobboldalra, így döntött - többek között - Rakovszky Tibor és Matolcsy Mátyás. S 
megfontoltan haladva ugyanezt az irányzatot választotta Rajniss Ferenc is. Ő 
1934-1935-ben "értékelte át" véleményét Németországról és az Anschlussról. 

Rajniss több alkalommal is járt rövidebb-hosszabb időtartamra a német birodalomban. A 
költségeket - a kortársak információi szerint - Antal István, a Gömbös-kormány 
sajtófőnöke és egy tehetős hölgy, báró Gerliczy Felícia fedezte, akinek Rajniss házasságot 
ígért. Tapasztalatairól most már egészen más hangvételben számolt be, mint korábbi 
tudósításaiban. Igaz, előbb csupán a Segédhivatali Tisztviselők Országos Szövetségének 
Segédhivatali Tisztviselő c. lapjában írt méltatást a hivatalnokság érdekvédelméről a 
nemzeti szocialista államban. A cikk szerint a nemzeti szocialista hatalom nagy vívmánya, 
hogy létrehozta a Tisztviselők Birodalmi Szövetségét, amely " ... a kisemberek óriási 
tömegét egyesíti egy közös frontban, s bizonyosra vehető, hogy ... ez az organizáció ... 
képes lesz méltó helyet biztosítani a tisztviselőnek az új német birodalomban". 

A periférikus helyen megjelent írás önmagában talán elsikkad, ha nem figyel fel rá Kiár 
Zoltán, a Társadalmunk c. szenzációs leleplezésekre beállított, kis példányszámú, de 
nagyon olvasott, szellemiségét tekintve liberális hetilap szerkesztője. Ő megbízta egyik 
munkatársát, György Lászlót, hogy keresse fel Rajnisst, és " ... határozottan tegye fel neki 
a kérdést: tulajdonképpen mi a szándéka, hiszen olyan kendőzött formában jelentek meg 
addig cikkei A Reggelben, hogy az első nyílt színvallása ez az újságcikk volt". Az 
interjúalany közölte a riporterrel, hogy célja rokonszenvet ébreszteni Magyarországon 
Hitler és az új Németország iránt, elsősorban az értelmiségen belül. Nemkülönben fel 
kívánja lendíteni az igencsak gyenge hazai nemzeti szocialista mozgalmat. Kifejtette, hogy 
nem lehet feltartóztatni a nemzeti szocializmust és nem lehet megakadályozni az 
Anschlusst. 

Ez a világos állásfoglalás egyértelműen bizonyította, hogy egy "új Rajniss" jelent meg a 
közéletben. Katona Jenő nemzeti szocialista ellenes katolikus publicista szerint 
Németországban "lelki bútorzatát" átrendezte, "a lelkiismereti rögtönzés csodáját 
produkálta", "a demo-liberális hétfői lap riporterműveltségú publicistaporából 
horogkeresztes Lohengrinként" tért haza. Rajniss 1935-ben magában a szomszédos 
nyugati országban győződött meg arról, hogy ott a nemzeti szocializmus jól érzékelhetően 
megerősödött és a közhangulat mindinkább az Anschluss igenlése felé fordul. Arra a 
következtetésre jutott, hogy "feltétlenül bekövetkezik Ausztriának a német birodalomhoz 
való csatlakozása... Ez volt az az időpont, amikor a német birodalom erejét láttam, és a 
magyar revízió kérdését szem előtt tartva a másik oldalra külpolitikai elgondolások miatt 
átorientálódtam". 

Rajniss átorientálódásának a hazai bel- és sajtópolitikában rejlő okai is voltak. Gömbös 
Gyula mozgásterét miniszterelnöksége első éveiben, az 1935-ös választásokig korlátozta, 
hogy kénytelen volt számolni a kormánypárt többségét uraló Bethlen István befolyásával. 
Módszeresen készült viszont már arra az időre, amikor szabad kezet nyerhet nemzeti tervei 
megvalósítására. Különösen sürgősnek tekintette saját sajtóbázisának megteremtését, 
amiben Bethlen nem korlátozhatta. Az új kormánylapokat Antal István, a 
miniszterelnökség sajtóosztályának vezetője, készítette elő. Ő biztosította az anyagi 
forrásokat a miniszterelnökség, a honvédelmi minisztérium és a főváros sajtóalapjaiból, 
valamint kormányközeli cégek, így az Országos Központi Hitelszövetkezet, a Hangya és a 
Futura kasszájából. 

1933. február 15-én jelent meg a Függetlenség c. reggeli politikai napilap, amelyet 
kifejezetten bulvár jellegű néplapnak szántak, s amely Kolosváry-Borcsa Mihály irányítása 
alatt jobboldali szellemiséget terjesztett. Ugyanilyen szemlélettel, de magasabb 
zsurnalisztikái színvonalon az úri középosztályhoz szólt az Új Magyarság c. reggeli 
politikai napilap, amelynek első száma 1934. augusztus 30-án került ki a rotációs gépből. 
Főszerkesztője a jó tolláról nevezetes Milotay István volt. Ő előzőleg a Magyarság c. 
legitimista napilap felelős szerkesztői tisztét töltötte be, de anyagi okokból 
összekülönbözött virtsologi Rupprecht Olivérrel, az újság kiadó-tulajdonosával, aki majd 
1938-ban lapját a nyilasok rendelkezésére bocsátja. Elvi ellentétek támadtak továbbá 
Milotay és Pethő Sándor főmunkatárs között, aki legitimista meggyőződésű lévén 
határozottan szembeszegült a nemzeti szocializmussal és magyar szószólóival. 

Rajniss 1933 októberében minden vita nélkül kivált A Reggel szerkesztőségéből. 1934 
tavaszán publikált, fentebb idézett megnyilatkozásai alapján immár a Gömbös-kormány 
számára politikailag megbízhatónak tekintett, színvonalasan író, képzett és mozgékony 
publicistát Antal bevonta az Új Magyarságot előkészítő tárgyalásokba. Rajniss e kk or 
ismerkedett meg személyesen Milotayval, aki főmunkatársként alkalmazta mint lapja 
második emberét és vezércikkíróját. A belpolitikában Rajniss szintén felhagyott korábbi 
ellenzéki álláspontjával és Gömbös támogatójává szegődött. Magatartása összefért a 
kisgazdapárt taktikájával. Eckhardt ugyanis az 1935-ös választások előestéjén 
Bethlen-ellenes paktumot kötött a miniszterelnökkel. Rajniss bízott az egyesség tartós 
voltában és vezető szerepet vállalt a fiatal nemzedékek, "a 30-40 évesek" mozgósításában 
Gömbös mellett. 

A generációs egyesületek, így a Magyar Jövő Szövetség, a Nemzetpolitikai Társaság, a 
Sol Klub, a Reformszövetség és a Honszeretet Egyesület 1934 őszén megkezdték a 
Reformnemzedék elnevezésű átfogó mozgalom szervezését. Az alapító tárgyalásokban 
részt vett Bornemissza Géza gépészmérnök, akit Antal István barátjának és bizalmi 

emberének tekintettek, Bánsághy György, Petainek József, Szentpály László, Acsay 
Tivadar, Bencs Zoltán és Rajniss Ferenc. A zászlóbontó nagygyűlést a pesti Vigadóban 
1935. február 26-án rendezték meg a gombosi reformígéretekbe vetett hit és politikája 
támogatása jegyében. 

1935. július 1-jén a Reformnemzedék Országos Szervezete hivatalos alakuló közgyűlésén 
Rajnisst egyik társelnö kk é választották. Az elnöki tisztséget nem töltötték be, így ő volt az 
első számú hangadó személyiség, ideológus és propagandista. Meghirdette a visszatérést a 
katonai szellemhez és az ellenforradalom szellemi örökségéhez, amelyet "a tizenöt éves 
liberális uralom", értsd a bethleni rendszer, elsikkasztott. Hangoztatta, hogy "a 
katonanemzedék megjelenésével, a magyar ellenforradalom eredeti nagy céljainak 
akarásával a politikai mezőny jobb oldalán állunk, ... kívánjuk a megújhodott jobboldali 
front teljes kialakulását". 

Rajniss részletes programot nem dolgozott ki, csak politikai irányelveket fogalmazott meg. 
így a nemzeti munkaállam megteremtését, a keresztény magyar országlást, az 
országrendezést, a birtokpolitikát, a középréteg-politikát, a frontharcos nemzedék és a 
fiatalabb generáció kivételes védelmét. Az egyetlen kon kr ét követelés a titkos választójog 
volt, míg a többi pont teljesen általános, bárminemű tartalommal megtölthető, éppen ezért 
nem számon kérhető frázisnak hangzott. 

A Reformnemzedék valójában semmit nem tett azon kívül, hogy Bornemissza Gézát 1935 
márciusában miniszteri tárcához, Rajnisst pedig mandátumhoz juttatta. Ő ugyan még 
március végén, a választások időpontjában a kisgazdapárt tagja volt, de a 
Reformnemzedék jelöltjeként lépett fel a dombóvári kerületben. Kormánypárti ellenfele 
ezúttal nem volt. A másik jelölt, a régi képviselő, őrgróf Pallavicini György, akit 
intranzigens legitimista ellenzékisége miatt a hivatalos körök különösen gyűlöltek. Rajniss 
viszont nem csupán Antal István anyagi támogatását élvezte, hanem Bornemissza Géza 
mint kereskedelmi miniszter utasította a nagy MÁV-csomóponton élő jelentékeny számú 
vasutast, hogy reform-nemzedékes társára voksoljanak, így nem csoda, hogy 9265 
szavazattal, 6781 ellenében elhódította vetélytársától a kerületet. 

A Reformnemzedék a választásokon betöltötte a neki szánt szerepet - mozgósította a 

fiatalabb értelmiségi generációt Gömbös mellett. Sorsa ezután nem lehetett kétséges. 

(A) NÉP (Nemzeti Egység Pártja - S. P.) mindazt elérte, amit a Reformnemzedéktől 
várhatott és a Reformnemzedék kiábrándult többsége semmi jót nem várhat: mindebből 
csak eléggé világos, hogy a reform megtette a kötelességét, a reform már elmehet - 
közelebbről meg nem ha-tározott kies tájakra!" - vonta meg a nagy blöff mérlegét 1936 
nyarán Pethő Sándor lapja. Az agónia még eltartott néhány hónapig, de az év Őszén ütött a 
végóra. A Reformnemzedék, amilyen harsányan bejelentkezett, most olyan teljes csendben 
elenyészett. Nem maradt más utána, mint néhány röpirat és pozíció ... Gömbös a 
választások lebonyolítása során megszegte a kisgazdapárttal kötött paktumot, ezért 
Eckhardt és a miniszterelnök viszonya ellenségesre fordult. Rajniss nem mulasztotta el, 
hogy levonja a konzekvenciákat és formálisan is kilépett a kisgazdapártból. 

Az 1935. december 28-án kelt levél aláírói, Barasits Tivadar és Rajniss Ferenc, Gustav 
Wolff német újságíróval folytatott előzetes megbeszéléseikre hivatkoztak. Majd vázolták 
véleményüket a magyar sajtó helyzetéről, amelyet szerintük az jellemez, hogy "90%-ig 
zsidó vagy zsidó érzelmű liberális kezekben van". A felsorolásból kitűnik, hogy ide 
értették Az Est-lapokon, az Újságon és a Magyar Hírlapon kívül a Pesti Hírlapot, a 
Magyarságot és a 8 Órai Újságot is. Ezek a sajtótermékek Hitler hatalomra jutása óta 

állandóan támadják Németországot és súlyos károkat okoznak a Harmadik Birodalomnak. 
Ellensúlyozásukra Barasits és Rajniss ajánlatot tett arra, hogy megjelentetnek "egy 
nemzetgazdasági sajtóorgánumot", amely kettős célt szolgálna: 1. Pontos és megbízható 
hírszolgálatot gazdasági téren, 2. A liberális-zsidó lapok Hitler-ellenes aknamunkájának 
megsemmisítését". A költségeket oly módon kívánták biztosítani, hogy létrehoznak az új 
laphoz kapcsolódóan egy hirdetési irodát, amely a szintén zsidó kézben lévő hirdetési 
ügynökségek helyett monopóliumot kapna a német cégek, vállalatok magyarországi 
hirdetéseinek elhelyezésére. A tetemes, több százezer márkányi jutalékból tellene nem 
csupán a lapra, hanem propagandára is. 

Rajniss a számot vetett politizálási esélyeivel. A Reformnemzedék elenyészése miatt 
kénytelen volt új működési terepet keresni, hiszen egy árnyékszervezetnek mégsem 
lehetett a parlamenti képviselője. Bár a választások még messze voltak, kézenfekvőnek 
tűnt, hogy mandátuma folyamatosságához szüksége van valamilyen szilárd háttérre. A 
kormánypárt erre nem látszott megfelelőnek. Gömbös Gyula hosszan tartó betegsége 
idején, majd elhunyta után frakcióharcok szaggatták, s a belső ellentétek majd 1938 
novemberében a NÉP kettészakadásához vezetnek. 

Rajniss új politikai környezetét 1936-1937 fordulóján a Nemzeti Front - Magyar 
Nemzetiszocialista Néppárt elnevezésű párt szervezetében találta meg. A Nemzeti Front 
1936 októberében alakult Salló János fővárosi közüzemi tisztviselő vezetésével. Az 
induláskor mintegy 100, 1937 augusztusában már kb. 3000 főnyi tagságát jobbára a 
budapesti közhivatalnokok közül toborozta. Rajniss 1937 őszén elvállalta a párt parlamenti 
képviseletét és gyűlésein rendszeresen szónoklatokat tartott. A Nemzeti Front egyike volt 
az 1930-as évek második felében megjelent magyar nemzetiszocialista pártoknak, amelyek 
a nyilaskeresztet választották jelvényül, miután a horogkereszt használatát egy 
belügyminiszteri rendelet 1933-ban megtiltotta. Társadalmi támogatottságuk gyengesége 
és szervezeti töredezettségük következtében 1938-1939-ig nem jelentettek számottevő 
politikai erőt. 

Ezen a helyzeten kívánt változtatni Szálasi Ferenc nyugalmazott vezérkari őrnagy, aki 
1935-ben megalakította a Nemzeti Akarat Pártját. Azzal, hogy a névből kihagyta a 
"nemzetiszocialista" jelzőt, fel kívánta hívni a figyelmet arra, hogy korántsem egy új 
színfoltot, alakzatot szándékozott hozzátenni a hasonló gyülekezetek kaleidoszkópjához. Ő 
valami egészen eredetit, valami eddig még nem létezőt akart teremteni mind pártja 
társadalmi tartalmával, mind organizációjával. Át akarta helyezni a propaganda és a 
szervezés súlypontját a társadalmi hierarchia alsó szintjeire, hogy behatoljon a 
munkájukból élők, a nincstelenek világába. Különösen a fővárosi ipari munkások, 
valamint a bányászok között akart tömegbázist kiépíteni. Szorgalmazta továbbá a legális 
agitáció mellett a konspiratív módszereket egy párhuzamos titkos hálózat létrehozására. 

Rajniss a Szálasi-jelenségtől felbukkanása kezdetétől idegenkedett. Első benyomása a 
politikai pályára lépő volt vezérkari tisztről személyes találkozásuk nyomán az volt, hogy 
"zavaros és kegyeskedő", "paposán modoros". Szálasi programjáról sem volt akkor még 
meggyőződve. Mindennemű kapcsolatuk megszakadt 1938 elején, amikor is Rajniss 
elutasította, hogy - két nyilas párttag felszólítására - Szálasit elismerje "a nemzet 
vezérének". A személyes ellentéten túl Rajniss nem értett egyet azzal, hogy Szálasi alá 
akar ereszkedni a mélyrétegekhez, a "plebs"-hez, s törvényen kívüli, illegális eszközöket is 
kész alkalmazni. Rajniss úgy vélte, hogy a politizálást meg kell tartani a társadalom 
középső és felső szintjén, az úri világ keretei között, a diplomások vagy legalább az 
érettségizettek dolgának. Ragaszkodott továbbá a jogrendhez, a törvényekkel összeférő 

módszerekhez. Rajniss ezért vállalt szerepet a magyarországi jobboldali irányzatok úri 
vonulatában, amelyet 1939-1940-tól Imrédy Béla jelenít majd meg a közéletben. 

1937-1938-ban a nemzeti frontbeli működése idején határozottan ellenzett minden 
együttműködést Szálasival. A Salló-Rajniss szervezet nem is csatlakozott 1937 
októberében a Magyar Nemzeti Szocialista Párthoz, amely Szálasi vezetése alatt hét 
kisebb-nagyobb nyilas frakciót egyesített. Bosszú gyanánt a Szálasi-hívek gyakran 
megzavarták a Nemzeti Front gyűléseit, Rajniss beszédeit. 

1939 januárjában azonban Salló és Rajniss összekülönböztek egymással. A párt parlamenti 
képviselője ugyanis át akarta venni a Nemzeti Front vezetését. A szervezetek zöme Salló 
mellé állott, ezért vetélytársa kilépett a pártból. 

Rajniss nem sokáig maradt "hontalanul". 1938 szeptember-októberében Imrédy Béla 
miniszterelnök politikájában fordulat következett be. A kormányfő külpolitikailag az 
eddigi lavírozás helyett egyértelműen elkötelezte magát a német orientáció mellett. 
Belpolitikáiig pedig kísérletet tett az alkotmányos kormányzás helyett diktatórikus 
módszerek bevezetésére. Célja az volt, hogy a rendszert megtisztítsa a 
konzervatív-liberális hagyományokat megörökítő parlamentáris vonásoktól, helyettük 
nemzeti szocialista jellegzetességekkel ruházza fel, s ily módon létrehozza a 
tekintélyuralom magyar változatát. Rajniss, akinek az angolbarát hírében álló Imrédyvel 
szemben hivatali ideje első szakaszában, 1938 május-szeptembere között fenntartásai 
voltak, teljesen egyetértett szeptemberi kaposvári beszédében és más manifesztációiban 
meghirdetett új elképzeléseivel és elkötelezett hívévé vált. Rajniss később kijelentette, 
hogy " ... amikor (Imrédy) fanatikusán keresve önmagában a kibontakozást, jobbfelé 
ment", a kk or azok, akik eddig támadták, mellé álltak. 1939 elején, Sallóval való szakítása 
után belépett a kormánypártba, amelyből az előző év novemberében Imrédy ellenfelei 
kivonultak, így a NÉP kisebbségbe került a képviselőházban. 

Imrédy 1939 februárjában kénytelen volt lemondani és helyébe a kormányzó gróf Teleki 
Pált nevezte ki. Az új kormány május végére választásokat írt ki. Az időközben Magyar 
Élet Pártjára átkeresztelt kormánypárt jelöltjeinek kiválogatásában Teleki nagy teret 
engedett elődjének, így Rajniss hivatalosan indulhatott a dombóvári egyéni és a Pest 
környéki lajstromos kerületben. Mindkét helyütt megválasztották, ő a dombóvári 
mandátumot tartotta meg. 

Rajniss 1939 szeptemberében egy hétfői lap megindítására kért engedélyt. Ezt a 
miniszterelnökség sajtóosztálya megtagadta, hiszen ismert volt, hogy a publicista-politikus 
Teleki Pál kormánypárton belüli jobboldali ellenzékének egyik hangadó személyisége. A 
miniszterelnöknek éppen elég gondot okozott a két hasonló szellemiségű kormánylap, a 
Függetlenség és az Új Magyarság, semhogy egy újabb jobboldali hangvételű sajtótermék 
megjelenéséhez hozzájáruljon. Az elutasítás miatt érzett sérelem következtében Rajniss 
Telekit nem csupán politikai, hanem személyes ellenségének is tekintette, s politikáját 
támadó cikkeit, parlamenti felszólalásait dühödt indulat hatotta át. Különösen 1940 
májusától, valósággal megittasodva a német győzelmektől, Franciaország bukásától, váltig 
követelte a semlegességi politika feladását és sürgette az elkötelező gesztusokat a tengely, 
azaz ez időben már Németország felé. Bizonyosra vette a még ellenálló Anglia vereségét, 
mert a szigetországot geostratégiai helyzete sem mentheti meg. "A tenger és a flotta uralmi 
rendszert teremtett, s a szárazföld és a repülőgép megdönti ezt a rendszert, az új világ 
igazságainak dicsőségére." 

A semlegességet a nemzetközi jog "használaton kívül helyezett fogalmának" minősítette. 
Úgy vélte, hogy " ... nincs többé semlegesség Európában! Nincs érdektelen félreállás, 

külön érdek! ... A választás ideje elmúlott s egyetlen út maradt nyitva szélesen járhatóan 
minden európai néptörzs boldogulásának jövendője felé: a tengelyhatalmak diadalának 
útja". 

Rajniss állandó támadásait, Berlinnek címzett harcos cikkeit Teleki végül is megelégelte. 

1940 októberében eltávolította őt és elvbarátját, Oláh Györgyöt az Új Magyarság 
szerkesztőségéből. Mindketten kiléptek a Magyar Élet Pártjából is, és csatlakoztak Imrédy 
Bélához. Az exminiszterelnök ez időben szintén távozott a kormánypártból és Magyar 
Megújulás Pártja elnevezéssel jobboldali ellenzéki pártot alakított. 

Rajniss az Imrédy-párt leginkább aktív parlamenti képviselője volt, szorgos felszólaló és 
interpelláló, harsány és kitűnő közbeszóló. Különös gyakorisággal tiltakozott az első és a 
második zsidótörvény úgymond hiányos, számos kibúvót, visszaélést megengedő 
végrehajtása ellen. A nyilaskeresztes honatyákkal teljesen azonos hangvételben követelte 
az újabb zsidótörvényt, amely határozza meg faji alapon a "zsidó" fogalmát, tiltsa meg a 
vegyes házasságot, és teljes mértékben rekessze ki a zsidókat a gazdasági élet minden 
területéről, beleértve a mezőgazdaságot is. Több ízben kifejtette, hogy össze kell hangolni 
a kül- és belpolitikát, "nem lehet külpolitikailag tengely támogatónak, belpolitikailag 
pedig naftalinosan reakciósnak lenni". A Magyar Megújulás Pártjáról szólva ismételten 
hangsúlyozta annak nemzetiszocialista mivoltát "a szó mélységes értelmében és magyar 
interpretálásában" újólag leszögezte, hogy "tengelybarátok vagyunk nemcsak 
külpolitikailag, hanem a nemzetszervezés belső alapelveiben is". 

1941 szeptemberében az ideológiai közösség alapján jött létre a Magyar Megújulás 
Nemzetiszocialista Pártszövetség. Előzőleg a Szálasi vezette Nyilaskeresztes Pártból Baky 
László vezetésével kilépett több képviselő és megalakította a Magyar Nemzeti szocialista 
Pártot. Az új párt - szervezeti különállását megtartva - kifejezetten a parlamenti 
együttműködésre vonatkozó politikai blokkot alkotott Imrédyékkel. A koalíció, amely 
1942-ben a nyilaspárt újabb disszidenseivel 40 főre gyarapodott, a legnagyobb ellenzéki 
blokkot képezte a Házban. Rajniss tagja lett a pártszövetség vezérlő bizottságának. Az 
MMP vezetésében is nagyobb szerephez jutott, Imrédy után a második ember lett a 
pártban. 

Rajniss 1941 tavaszától energiáját már nem a pártjára és a parlamentre összpontosította. 
Egy új, minden eddiginél hatékonyabb propagandaeszközre tett szert a magyar 
nemzetiszocializmus, az antiszemitizmus, valamint a hitleri Németországgal való 
fegyveres szövetség népszerűsítésére. Teleki Pál öngyilkossága után, 1941 áprilisában a 
hivatalba lépő Bárdossy László miniszterelnök mind a kül-, mind a belpolitikában jelentős 
engedményeket tett a jobboldalnak. Ezek közé tartozott, hogy szinte a hatalom átvételének 
másnapján megadta Rajnissnak a régóta áhított lapengedélyt, méghozzá egy heti képes 
újság kiadására. 

A háború éveiben tömegessé vált az olvasói igény fronteseményeket érdekes fényképekkel 
illusztráló lap iránt. Egy ilyen orgánum megjelentetése mind a propaganda, mind az üzleti 
érdekek szempontjából gyümölcsözőnek ígérkezett. Erre vallott, hogy a német véderő 
főparancsnokságának sajtóosztálya által kiadott Signal c. híradó magyar nyelvű mutációja 
kéthetenként elérte a 200 ezres példányszámot. Rajniss lapjának gyors engedélyezésében 
az a magyar sajtópolitikai törekvés is szerepet játszhatott, hogy a piacon ne legyen 
monopolhelyzetben a német szempontok szerint szerkesztett kiadvány. Ez ugyanis 
valamennyi tengelyállam hadviseléséről közölt hír- és képanyagot, így a magyar háborús 
erőfeszítések nem kapták meg azt a szerepet és jelentőséget, amelyet a magyar politikai és 

katonai vezetés hangsúlyozni kívánt - elsősorban éppen Berlin felé. 

Rajniss Ferenc és Báthory-Hüttner János, a kormányérdekeltségű Stádium Lapkiadó és 
Nyomda Részvénytársaság vezérigazgatója 1941. május 1-jén szerződést írt alá a Képes 
Sajtó Kft. közös megalapításáról. Ennek a tulajdonát képezi a Magyar Futár c. politikai 
hetilap. Fő- és felelős szerkesztője Rajniss Ferenc, akit 50%-os részesedés illet meg a 
vállalkozás hasznából. 

A lap első száma 1941. május 29-én jelent meg, és nyomban nagy sikert aratott. A cím - 
feltehetően Rajniss leleménye - ügyes és eredeti jelzős szerkezet, amelyben a hangsúlyos 
főnévnek volt valamilyen archaikus, ősmagyaros íze, ugyanakkor a jelenben dúló háború 
katonáját is felidézte. Jellegzetes és egyedi embléma ékesítette a címfeliratot: tollal 
díszített magyaros süvegű, elszánt tekintetű, bajszos, markáns arcú vitézfej. 

A lap szöveges rovatait, így a Hétről hétre glosszáit, valamint a Hadijelentés, csaták, új 
fordulatok c., két oszlopra kiterjedő aktuális háborús beszámolót rendszerint maga a 
főszerkesztő írta. Az újságot változatossá tette, hogy a katonai és politikai anyagot 
kultúrhistóriai és geográfiai ismeretterjesztő cikkek tarkították nevezetes városokról, 
egzotikus tájakról, többnyire olyanokról, amelyeket a hadi események érintettek. Időnként 
történelmi eszmefuttatások is megjelentek. Itt volt olvasható Dövényi Nagy Fajos 
"Tarnopolból indult el..." c. folytatásos regénye, amely egy teljesen gátlástalan és 
erkölcstelen galíciai zsidó magyarországi viselt dolgait mutatta be, a hasonlóképpen mint 
az egy 18. századbeli németországi zsidó tevékenységét és személyét bemutató Jud Süss c. 
film. 

A főszerkesztő bevallotta, "pártos" orgánumot kívánt a publikum rendelkezésére 
bocsátani. "Sohasem állítottuk, hogy a langyos és viszonytalan tárgyilagosság a célunk - 
hitünk, világnézetünk és magyar céljaink alapján határozottan foglaltunk állást a 
tengelyhatalmak oldalán. Nem ismerünk és nem óhajtunk bávatag, okoskodó csellengést a 
világfrontok között." - írta a lap egyéves születésnapjához közeledve. S Rajniss e 
tekintetben kétségtelenül állta a szavát. Fapja szellemiségét szovjet- és 
angolszász-ellenség, és ennek folyományaként antiszemitizmus jellemezte. A korábbi 
amerikai és angol útjain bőséges tapasztalatokat szerzett a bulvársajtóról. Megállapította, 
miszerint a nagy sajtómágnások arra építenek, hogy az emberek tudnak ugyan olvasni, de 
nem hajlandók gondolkodni; csak az információ érdekli őket, de nincs szükségük az 
értékítéletre. 

A Magyar Futár gerincét, igazi vonzerejét persze a képanyag szolgáltatta. A háborús 
felvételek önmagukban is érdekfeszítő, izgalmas látványt nyújtottak, s ez már eleve 
biztosította a lap szuggesztív hatását. Rajniss német kapcsolatai mindig előteremtették a 
legfrissebb fotókat, melyek jogdíját a lap mindig megfizette. A fejlett fényképezési és 
nyomdatechnika eredményességét megsokszorozta a modern képaláírási módszer 
alkalmazása. Rajniss, Dövényi Nagy, Rátz Erzsébet és társaik szövege általában nem 
pusztán leírta, mi látható a képen, hanem emellett általánosított, igyekezett asszociációkat 
kiváltani és a képzettársításokkal a fantáziát is működésbe hozni. A Magyar Futár mind 
tartalmát, mind képi, nyelvi eszköztárát tekintve hasonlított a német Julius Streichernek a 
Dér Stürmer c. zsidó témákkal foglalkozó lapjára, de mint a magyar politikai sajtó egyik 
kiadványa. Talán éppen ezért sikertörténet a Magyar Futár historikuma. Példány száma 
1943-1944-ben - a korabeli országterületen - meghaladta a félmilliót. A vállalkozás 
üzletileg is jövedelmezett. Rajnissnak havi 5-6 ezer pengőt biztosított, ami még a háborús 
viszonyok között is szép összegnek számított. 

A lap az Imrédy-párt politikai céljait is előmozdította. Az MMP hivatalos közlönye szerint 
"a Nemzetőr és az Egyedül Vagyunkhoz ma már nyugodtan hozzászámíthatjuk ... a 
Magyai - Futárt, amely ... minden sorával pártunk szellemiségének szolgálatában áll". 

Bárdossy Lászlót 1942 márciusában a kormányzó lemondatta tisztségéből. Helyébe Kállay 
Miklós került. Hivatalba lépését követően az MMP néhány hónapig várakozó álláspontra 
helyezkedett vele szemben. Az imrédystáknak nem is volt okuk a bírálatra, hiszen az új 
miniszterelnök 1942 késő őszéig elődje politikáját folytatta. Bizonyos módosulás csak 
1942 november-decemberében kezdődött, ez időben indultak meg a béketapogatózások 
Nagy-Britannia és az Egyesült Államok irányába. A magyar kísérletek a német vezetés 
tudomására jutottak. Berlin amúgy is mindinkább elégedetlenebbé vált a magyar háborús 
részvétel mértékével és a zsidóság ellen követelt újabb, minden eddiginél keményebb 
intézkedések elodázása miatt. Hitler 1943 áprilisában személyes találkozójuk alkalmával 
követelte Horthytól Kállay leváltását, amit a kormányzó megtagadott. 

Az MMP vezetői előtt nem maradt titokban Kállay kegyvesztettsége, és a párt 1943-ban 
egész esztendőn át - a nyilasokkal karöltve - támadta a kormányt. A folyamatos 
offenzívából, amit csak a képviselőház közel félesztendős taktikai elnapolása szakított 
meg, Rajniss is buzgón kivette a részét. Parlamenti felszólalásaiban a "bolsevista 
veszélyre", "az angolszász-szovjet összjátékra" hivatkozva élesen bírálta a kormány 
külpolitikáját, amely nem felel meg a háromhatalmi egyezmény szellemének. Ez a 
szerződés szerinte az olasz fasiszta rendszer bukása ellenére is érvényben maradt. 
Erélytelennek tartotta Kállay belpolitikáját és kifogásolta a szociáldemokrata párttal és a 
kisgazdapárttal szemben tanúsított toleranciát. Ismételten sürgette az új zsidókra 
vonatkozó intézkedéseket. 1943 júliusában Berlinben előadást tartott a magyarországi 
politikai helyzetről. Ebben kifejezte elégedetlenségét a zsidótörvényekkel. 

Az érintett fél nem csupán az MMP álláspontjával, hanem látogatásának német 
értékelésével is elégedett lehetett. Egy tekintélyes berlini napilap Rajnisst "az új Európa 
magyar előharcosának" nevezte, egy bécsi lap szerint "a magyar megújulási politika 
legelső frontjában áll", s összeköti őt Imrédy Bélával "a német-magyar sorsközösség 
megbonthatatlanságának közös felismerése". 

Magyarország német megszállását 1944. március 19-én a jobboldal - a Magyar 
Nemzetiszocialista Párt vezetőinek kivételével - kettős érzelmekkel, inkább beletörődéssel, 
mint ujjongó lelkesedéssel fogadta. A történtekért elsősorban a Kállay-kormányt és 
kimondatlanul Horthyt okolták, a "hintapolitikát" kárhoztatták. Hibáztatták a németeket is, 
amiért nem jóval előbb, és nem diplomáciai-politikai eszközökkel kényszerítették ki a 
kormányváltozást. Fenntartásaik mellett azért az imrédysták élni kívántak az alkalommal. 
Jól tudták, hogy ők a németek első számú jelöltjei a hatalom átvételére. 

Edmund Veesenmayer teljhatalmú birodalmi megbízott és budapesti követ, aki kézi 
vezérléssel irányította az "átállítást", Imrédy Bélát javasolta Horthynak a miniszterelnöki 
tisztségre, Rajniss a vallás- és közoktatásügyi tárcát kapta volna. A kormányzó azonban, 
kifejezetten személyes okokból, nem volt hajlandó Imrédyt kinevezni, s nem járult hozzá 
Rajniss miniszterségéhez sem. Végül március 22-én Sztójay Döme addigi berlini követ 
vezetésével alakult meg a kormány. Az MMP elégedetlen volt az itt betöltött pozícióival 
és - egyéb követelések mellett - továbbra is szorgalmazta Rajniss kultuszminiszteri 
tisztségét. Végül annyit sikerült elérniük, hogy Imrédyt május 23-án Horthy kinevezte 
tárca nélküli közgazdasági miniszterré. Rajniss, mintegy kárpótlásul, megkapta az Esti 
Újság, a Függetlenség testvérlapja főszerkesztői tisztségét. Makkai Jánost, aki eddig 

irányította a lapot és a kormánypárt jobbközép csoportjához tartozott, az új rezsim 
sajtópolitikusai nem találták eléggé megbízhatónak. 

Rajniss számottevő politikai szerephez 1944 augusztusában jutott. Imrédy Béla és 
megújuláspárti minisztertársai a hónap elején - e helyütt nem kifejthető körülmények 
között - lemondtak tárcájukról. A volt miniszterelnök az MMP vezetését is feladta. A 
politikai vihar Rajnisst is kisodorta az esti kormánylap főszerkesztői székéből. Ekkor 
válaszút elé került - vagy követi bukott vezérét a belső száműzetésbe és a passzivitásba, 
vagy az örökébe lép a Magyar Megújulás Pártja élén. Ez utóbbi alternatíva nyilvánvalóan 
magában foglalta, hogy előbb-utóbb megalkuszik Szálasiékkal, akik mint a németek utolsó 
magyarországi tartaléka, már mohón készülődtek a hatalom átvételére. Rajnisst azonban 
semmi nem riasztotta vissza attól, hogy e második lehetőséget válassza és folytassa 
politikai életét. Gyakorlatilag átvette az MMP vezetését és ezután már Ő jelenítette meg a 
pártot augusztus végén-szeptember elején a román "kiugrást", a Sztójay-kormány 
lemondását és Lakatos Géza vezérezredes kormányának megalakulását követően 
megbolydult politikai életben. 

Rajniss - Veesenmayer megbízásából - egyik szervezője volt a Törvényhozók Nemzeti 
Szövetségének. Ez a politikai blokk magában foglalta a kormánypárt, a Magyar Megújulás 
Pártja, a Nyilaskeresztes Párt és a Magyar Nemzetiszocialista Párt országgyűlési 
képviselőit. A koalíciót kifejezetten abból a célból alakították, hogy megakadályozza 
Horthy fegyverszüneti tervének megvalósítását. Rajnisst nem csupán a háború mindenáron 
való folytatásának kívánsága, hanem a kormányzó iránti személyes gyűlölet is motiválta. 
Ezt az érzületet, a párt mellett, megörökölte Imrédytől, de neki magának szintén volt oka a 
törlesztésre márciusi mellőzése miatt. Nyíltan ugyan még nem támadhatta Horthyt, viszont 
egy júliusi pártközi értekezleten annál indulatosabban rohant ki "a Vár-béli klikk", az 
államfő környezete ellen, "amely a felelőtlenül második kormány szerepét játssza" és 
elgáncsolja a hivatalban lévő kormány minden cselekedetét. 

A Nemzeti Szövetséget előkészítő tárgyalások során került sor, német közvetítéssel és 
ösztönzésre, Szálasi és Rajniss megbeszélésére. A nyilasvezér még augusztus elején, 
amikor a hatalomátvételi előkészületekkel összefüggésben szóba került Rajniss 
kultuszminisztersége, kijelentette, hogy hallani sem akar róla, mert "gátlás nélküli és tág 
lelkiismeretű újságíró, aki nem alkalmas a nemzet nevelésére". Veesenmayer kívánsága 
azonban mindkettőjük számára parancs volt és kénytelen-kelletlen "békét" kötöttek 
egymással szeptember 17-én. Sőt október elején Szálasi maga ajánlotta fel megalakítandó 
kormányában a vallás- és közoktatásügyi tárcát Rajnissnak, aki azt, mintegy előlegben, el 
is fogadta. 

Hitler 1944. szeptember végén eldöntötte, hogy Horthy távozzék államfői tisztségéből és 
Szálasi legyen a miniszterelnök, aki egyúttal az államfői és a legfelsőbb hadúri 
jogosítványokkal is rendelkezzék. A német tervhez hozzátartozott, hogy a jogfolytonosság 
legalább látszólagos megőrzése érdekében háromtagú kormányzótanács alakuljon. 

Valójában nem csupán a jogi kontinuitás fikciójáról volt szó, hanem a nyilasok 
gouvernementális képességei iránt táplált bizalmatlanságról. A hitleri utasítás 
kivitelezésén munkálkodó német diplomaták, elsősorban maga Veesenmayer, valamint az 
októberi kritikus napokban támogatására és ellenőrzésére Mussolini mellől sürgősen 
iderendelt Rudolf Rahn követ kételkedtek abban, hogy a Szálasi-párt rendelkezik olyan 
szellemi potenciállal, amely képessé teszi a magyar állam és gazdaság további zavartalan 
működtetésére és a német hadiérdekek támogatására. Ezért semmiképpen nem járultak 

hozzá egy kizárólagosan nyilaspárttagokból álló kormány megalakításához. 

Szálasi kénytelen volt beleegyezni abba, hogy az 1944. október 15-én német fegyveres 
támogatással végrehajtott államcsíny után megalakuljon a kormányzótanács, továbbá a 
kormány ugyan nyilaskeresztes többségű, viszont koalíciós színezetű legyen, így 
megtartotta tárcáját több MÉP-tag, a németek számára kulcsfontosságú gazdasági 
szakemberek, és helyet kapott az MNSZP is. Rajniss október 16-án kelt kinevezéssel tagja 
lett a kormányzótanácsnak, valamint vallás- és közoktatásügyi miniszterként a 
kormánynak is. Úgy tekintették őt mindkét testületben, mint az MMP képviselőjét. Rajniss 
maga is így fogta fel megbízatását. Imrédynek azonban, ahogyan később kiderült, 
fenntartásai voltak utódja szereplésével kapcsolatban. "Mi nem is tekintettük az október 
15-i kormányt olyannak, mint amiben a mi pártunk részt vesz" - mondotta Rajniss perének 
"népbíróság"-i tárgyalásán. Rajniss ellenvetésére, miszerint az MMP képviselőcsoportja 
Imrédy távollétében ugyan, de a kérdéses időben rendszeresen ülésezett, s nem hangzott el 
kifogás a tárcavállalás ellen, Imrédy, aki nyilván az adott helyzetben nem akarta 
Rajnissnak, a vádlottnak a helyzetét nehezíteni, csupán ennyit jegyzett meg: "A 
pártképviseletről közöttünk nem esett szó." 

Nem sok időbe tellett, amíg 1944-1945 fordulóján Rajniss maga is rájött arra, hogy a 
tisztségei hangzatosak ugyan, de a Szálasi-féle struktúrában kétes értékűek, tényleges 
hatalmat nem jelentenek. A kormányzótanácsról már szinte a megalakulása másnapján 
kiderült, hogy a nemzetvezető a háromtagú szervnek semmiféle lapot nem oszt a 
kormányzatban, soha nem hívja össze, létezését egyszerűen negligálja. 

Rajniss kultuszminiszteri működését egy olyan epizód vezette be, amelynek semmi köze 
nem volt a tárca ügyköréhez, viszont szinte megelőlegezte a további összetűzéseket. 
Október 18-án, amikor átvette a hivatalát, tudomására hozták, hogy a minisztériumba 
kirendelt nyilas pártmegbízott utasítására több tisztviselőt fogva tartanak az épület 
pincéjében. A miniszter közölte a pártmegbízottal, hogy amíg a munkatársait szabadlábra 
nem helyezik, nem hajlandó hivatalában tartózkodni, és távozott. A tisztviselőket ugyan 
elengedték, de Gál Csaba nyilas személyügyi kormánybiztos intézkedésére "tartósan 
szabadságolták" őket, vagyis gyakorlatilag kitették az állásukból. Nyilván ez az eset, 
egyéb ügyek mellett, hozzájárult ahhoz, hogy Rajniss már minisztersége kezdetén "lelki 
válságba került", s az lett a kérdés "már egy hét múlva, hogy kimenni vagy benn maradni". 
Ehhez képest elég sokáig működött miniszterként, jóllehet szinte állandó konfliktusban 
állott Szálasival. Korántsem arról volt szó, hogy Rajniss ellenezte volna a háború 
folytatását, a végsőkig való kitartást Németország oldalán. Nem értett egyet azonban a 
nyilas hatalomgyakorlás módszereivel, amelyekről úgy vélte, nem férnek össze az úri 
normá kk al és sértik Magyarország reputációját. Még kevésbé tudta elfogadni a 
Szálasi-uralom társadalmi tartalmát. Rajniss 1935-1936-tól ádáz hadjáratot folytatott 
ci kk eiben és más megnyilatkozásaiban a konzervatív elit ellen, s 1944. március 19-e után 
is ennek a hatalomba való visszatérését tekintette a legfőbb veszélynek. "Bethlen István 
gróf konszolidációs korszakának kísértő szellemét vissza kell zavarni a rejtekhelyére, hogy 
ott pincézzen, ahová való, s ne zavarja a nemzet életvédő erőfeszítését." - írta 1944 nyarán. 
Rajniss az állandóan hirdetett nagy "őrségváltást" úgy képzelte, hogy a keresztény úri 
középosztály veszi át a politikai és gazdasági hatalmat. 

Október 15-e után viszont hamarosan kiderült, hogy a nyilas kormány teret enged az eddig 
a társadalom perifériáján tengődő kispolgárságnak és a proletariátusnak. S mindezt nem 
egyszerűen háborús, hanem közvetlen ostrom- és frontviszonyok között, amikor az állam 
szétesőben van és a mindinkább szűkülő felségterületén sem képes a rendet fenntartani. 

Rajniss a nemzetvezetővel az 1945. február 23-i koronatanácson lezajlott utolsó 
összecsapást követően végleg elszánta magát a lemondásra, s némi huzavona után március 
7-én megkapta Szálasi-tól a hivatalos felmentést. 

Rajniss személye, politikai és újságírói tevékenysége, a nyilas kormányból való kései, az 
összeomlást alig több mint egy hónappal megelőző kiválása ellenére, elválaszthatatlanul és 
teljesen összefonódott a szélsőségesen németbarát, nemzetiszocialista áramlattal. Sőt 
ennek egyik vezető, meghatározó jelentőségű eszmehirdetője és különösen jelentős 
politikusa volt. így "érthető", hogy a neve ott szerepelt 1945 nyarán a "háborús bűnösök" 
első listáján, többek között Szálasi Ferenccel, Vájna Gáborral, Endre Lászlóval és Imrédy 
Bélával egy sorban. 


Rajniss Ferenc pere 1945. november 28.-december 7. között zajlott le a budapesti 
"népbíróság" előtt. "Fláborús és népellenes bűntettekért" kötél általi halálra ítélték. 
Másodfokon a Népbíróságok Országos Tanácsa 1946. február 28-án jóváhagyta az első 
bíróság ítéletét és szótöbbséggel úgy döntött, hogy nem ajánlja őt kegyelemre. A 
köztársasági elnök 1946. március 9-én kegyelemből engedélyezte, hogy a halálos ítéletet 
nem kötél, hanem golyó által hajtsák végre. Rajniss Ferencet 1946. március 12-én végezte 
ki a Magyarországon 1945 után 45 évig a hatalmat mindvégig idegen segítséggel bitorló 
nemzetellenes, idegenszellemű terrorrendszer golyója. 


Az értelmiség nemzetpolitikai szerepe és helye 

(Rajniss Ferenc előadása - 1931) 

...A társadalmakat egy, még körvonalaiban is csak sejtésszerűen ismert gyors evolúció láza 
remegteti s a hirtelen jött új feladatok megoldására az intelligencia mindenütt régi 
nevelésének gyönge fegyverzetében áll a porondon. 

Kétségtelen dolog, hogy az intelligencia, a társadalmak gyors átalakulása következtében, s 
Önhibáján kívül, ma kisebb funkcionális erővel és iniciatívával rendelkezik, mint a 
múltban, amelynek megállapodott viszonyaihoz már ifjú korában hozzánevelték. Ez a 
funkcionális értékcsökkenés a gazdasági törvények erejével realizálódott az intelligencia 
különböző rétegeinek jövedelmében, s ha igazságosak akarunk lenni, a kk or be kell 
ismernünk, hogy az intelligencia jövedelemcsökkenésének egy bizonyos hányada az új 
funkcionális megerősödés időpontjáig feltétlenül jogosult. 

Ennek az általános tételnek alapján ténynek kell elismerjük, hazai viszonylatainkban is, 
hogy a magyai' intelligencia ma nem képes betölteni újszerű nemzetpolitikai feladatát, s a 
változott viszonyokból származott tehetetlensége csak akkor szűnik meg, ha a kollektív 
szellemi és anyagi önsegély organizált erőit korszerű formákban ki tudja termelni 
magából. 

Európában, a világháború óta, az intelligencia gazdasági és kulturális szervezkedése a 
társadalmi mozgalmak egy kevéssé ismert, de jövő kihatásaiban felbecsülhetetlenül fontos, 
új irányzatát képezi. A professzionális szervezetek minden országban megerősödtek, s 
ezeknek az organizációknak a vezetőség demokratikusabb kiválasztása és a szabad 
véleménynyilvánítás növekvő ereje friss, lendületes cselekvőképességet biztosított. Az 
intelligencia professzionális szervezkedésében a köztisztviselők mozgalma érdemli meg a 
legnagyobb figyelmet. Az európai államokban, a központi államhatalom abnormális 
mindenhatósága, az állami feladatok megnövekedése és a bürokrácia veszedelme minden 
országban rákényszerítené a köztisztviselőket arra, hogy érdekeiket és jogaikat saját 
szervezeteik kiépítésével védjék meg, s új feladataik megoldásához az önképzés és a 

tudományos nevelés irányítását is maguk iparkodjanak meghatározni. 

... Nálunk, sajnos, még nem jelentkezik ez az új irányzat. Minket nem hajt a történelmi 
tatár. Szellemileg álló nemzet vagyunk, egyéni uraskodással, úri kultúrával és laikus 
álláshalmozással megáldottan. Állunk - mert nem vesszük fel az érintkezést a tényekkel és 
tudományokkal meggazdagodott korszellemmel; urak vagyunk, mert nálunk minden 
könyvtárt és múzeumot a kk or zárnak be, amikor az intellektuális munkás a munkahelyét 
elhagyhatja; állást halmoztatunk, mert még nem tudjuk, hogy egyetlen magas állás igazán 
szakszerű betöltése is meghaladja a legtöbb álláshalmozó egyén képességeit. 

Az álláshalmozások ellen nem is a mértéktelen anyagi javadalmazások, hanem a 
szakszerűtlen, a felületes, laikus munkateljesítmények miatt kellene tiltakozni. A nemzeti 
jövedelemből kitartott álláshalmozóknak az a legnagyobb bűnük, hogy a fél, vagy sokszor 
a harminchatod kézzel és aggyal végzett balkáni rablógazdálkodás szellemét honosítják 
meg ebben a szerencsétlen országban. Nálunk nincs atmoszféra a szakszerű szellemi 
munka megbecsüléséhez és fejlesztéséhez. A háború előtti úri Magyarország szelleme 
valami hetyke, falusiasán parancsoló és engedelmeskedő romantikái felejtett még a 
csatornázási ügyosztályok irodáiban is, s a mi fájdalmas, magyar nosztalgiánk a föld után 
még azokat a városi vezető embereket is a pacsirtáról szónokoltatja, akiknek 
szépségkeresése, a rendezett utcák, egészséges gyárak, műhelyek és lakások 
konstrukcióiban kellene megtermékenyüljön. A magyar intelligenciát nem érdekli 
kollektív, osztályos problémáinak megoldási lehetősége; a magyar intelligencia nem él 
kollektív életet, s a rikító elkülönülés következtében minden akcióból hiányzik a tömeg, a 
vonal, az egység, az ösztönös bajtársiasság és a belső demokrácia. 

Nálunk nincsenek szellemi munkaközösségek - nálunk minden kérdésnek egy-egy 
patentírozott, bevett és elismert szaktekintélye van, s ezek az egyek féltékenyen vigyáznak 
arra, hogy valamelyik meggondolatlan 45 éves ifjú magát második szaktekintélynek fel ne 
tornázza. Ahol száz szakembernek való munka vár elvégzésre s ahol a munka száz éve 
nyugszik, ott el terpeszkedve ül az egy szakértő, s fakír mozdulatlansággal takarja el 
mindenki elől a napot, holdat és a csillagokat. A terjedő szellemi szürkeségnek egyik 
végzetes okát látom ebben a kiválasztott egyénekre épített tudományos és szervezeti 
politikában s ha ez a rendszer még sokáig érvényben marad, a magyar intelligencia egyes 
tagjait csak az egyéni adósságok közötti különbség, az új kölcsönök felhajtására vagy a 
régi tartozások rendezésére fordított individuális leleményesség alapján lehet majd 
egymástól megkülönböztetni. A bevett és elismert filozófia szerint a szellem ragyogását az 
anyagi hiányok nem homályosítják el. Van kultúra és van civilizáció, így tanítják a 
professzorok, s a kettőnek kevés köze van egymáshoz. 

Szerény személyem őszinte híve az ipari civilizációnak s én hiszem, hogy az emberi 
méltóság s szellemünk megáradása a jó, a szép és az erkölcsös örök partjai felé, anyagi 
előfeltételek forrásaiból táplálkozik. A hősök kivételt képezhetnek, a tömegek azonban a 
törvényt alkotják - s ennek az igazságnak alapján a magyar intelligencia jelenlegi 
nyomorúságát és eladósodását szellemi szempontból is katasztrofálisnak tartom. A magyar 
intelligencia, becslésem szerint, kb. kétszázmillió pengő pénz és áruhitel súlya alatt 
roskadozik. A magyar kereskedelem utolsó mentségnek az intelligenciát húzta be a 
részletfizetés csalóka kedvezményeibe s igen nagy kérdés, hogy mi lesz a 
kereskedelemmel, ha az intelligencia vásárlóerejét is áruhitel formájában előre és végleg 
szaturálja. 

És ki tudja megmondani, hogy az intelligencia veszedelmes eladósodása mit jelent az 
országnak? Hány ezer intelligens ember veszíti el lelki egyensúlyát, hány embert térít el a 
gond a szabad, kitartó szellemi munkától, hányán szenvednek lelkiismereti 
szabadságukban apró anyagi elkötelezettségek ügyes vámszedöitöl? ... Tetézi ezt a bajt, 
hogy az intelligencia eladósodásának problémájáról nyilvánosan sohasem beszélünk, hogy 
a rendezés, a kiút nehéz kérdése a közéleti vezetőket nem érdekli, s hogy az intelligencia 
nem elég szervezett saját problémáját tervszerű gazdasági és társadalmi akciókkal oldani 
meg. A magyar értelmiség egyelőre csak az átmeneti szegénységre rendezkedett be. 

Fatális optimizmussal hisznek az emberek valami bekövetkező csodában és még azok is, 
akik aránylag tisztességes vagy jó viszonyok között élhetnének, felfokozott igényeik és 
túlköltekezésük következtében csodaváróan süllyednek a nyomorú-ság vonalára. A 
magyar intelligencia hűvösen és józanul be kell rendezze az életét a hosszú lejáratú 
tisztességes szegénységre, s hatalmas táborának erkölcsi erejével ki kell követelje a 
vagyon urainak puritán életstílusát is, mert a mi nemzetünk még ma sem ért el történelmi 
kálváriájának utolsó stációjához! 

...Az egyetemek ontják a diplomás embereket, akik egy elsüllyedt világ titkait és holt 
bölcsességeit hordozzák tarsolyaikban, akiknek "foglalt" felírású szék és íróasztal kell 
ebben a pokoli felfordulásban, s akik állami gyámkodás nélkül elhervadnak, mint a 
melegágyi növények, mén finom, élettelen szellemi levegőben nevelkedtek, és az élet 
durva, vad vihara csontig fagyasztó hidegséggel fütyül az összes finomkodó régi 
tudományokra. Az új ipari forradalom rendeket kaszál a szürke, az átlagos szellemi 
munkások tömegében, s nekünk nincs erőnk és akaratunk a kor által követelt olyan 
modern szakemberek nevelésére, ak ik nek teremtő munkája s értéktermelése új 
lehetőségeket nyitna az átlag szellemi munkások becsületes és hasznos elhelyezkedéséhez. 

Határozottan állítom, hogy a magyar kulturális és gazdasági élet ma is felvevőképes, hogy 
ma is égető szükséglet van rendkívüli tudással, speciális képzettségekkel s a mai technikai 
és szervezeti problémákkal alaposan foglalkozó szakemberekre; csak a szürkékre nincs 
szükség, csak a szürkék vannak egyelőre túl sokan. A fizikai munka rohamosan 
mechanizálódik, s ennek a folyamatnak természetes velejárója a mechanizált, az átlag 
szellemi munka és a standardizált felsőfokú szellemi nevelés csődje. Két negatívumot nem 
bír el az emberi társadalom, s ha a fizikai munka pólusát egyre jobban a mechanizált 
munkafolyamatok rendje uralja, akkor a másik póluson, a szellemi munka pozitív pólusán, 
a teremtő értelem, a kezdeményező erő, az átfogó szellemi képességek és az irányító 
erkölcsi elvek egyre növekvő és új egyensúlyt biztosító energiáit kell felszabadítani. 

A magyar értelmiség szellemének ezt a szükségszerű átformálódását - miként közvetlen 
anyagi érdekeinek védelmét is - csak a magyar intelligencia rendjének összessége, s 
összességének közös akarata tudja kisürgetni az idők dermedt méhéből; - barátok és 
szövetségesek nélküli, hosszú küzdelemben. A tőke és munka mai harcaiban a magára 
hagyott s jobbra-balra rángatott dolgozó intelligencia hűséges szövetségest csak 
önmagában találhat. Az önsegély, egységes akarat és a szervezett cselekvés az egyetlen 
kivezető út a mai áldatlan helyzetből. Minden intelligens embernek, minden értelmi 
munkásnak szent kötelessége elősegíteni az intelligencia jobb és korszerűbb 
szervezeteinek gyors megépítését. 

Erősíteni kell minden meglévő professzionális szervezetben a belső demokráciát s 
biztosítani a vezető személyiségek szabad szelektálását; szervezeteket kell létesítem 
mindenütt, ahol az egyes foglalkozási ágak még szervezetlenek és dolgozni, küzdeni kell 
mindannyiunknak a magyar intelligencia átfogó, föderatív szervezetének megteremtése 

érdekében: ebben a hármas irányú, de egycélú feladatban látom a közeljövő legfontosabb 
munkáját. A magyar intelligencia felfokozott kötelességteljesítés nélkül nem követelhet 
újabb jogokat, de joga van a maga legfontosabb kérdéseinek megoldását autonóm úton, az 
intelligencia tömegeinek bevonásával és megszervezésével siettetni. 

A szolgálati viszony törvényes biztosítása és a kollektív szerződések rendezése; az 
egységes szolgálati pragmatika; a létminimum törvényes megállapítása; az intelligencia 
szociális biztosításának teljes autonómiája, úgy az állami tisztviselőknél, mint a 
magánalkalmazottaknál; az intelligencia autonóm munkaközvetítő hivatalának 
megteremtése; a tisztviselők és szabadfoglalkozásúak lakásügyének állami támogatása és a 
szervezkedési szabadság tökéletes biztosítása: véleményem szerint ezek volnának a 
legfőbb aktuális problémák, amelyeknek megoldását csak az intelligencia együttes 
fellépésével lehet szorgalmazni. 

A felfokozott kötelességteljesítés kérdését is felvetettem, de őszinte meggyőződésem, 
hogy ezen a téren az egyének felelőssége teljesen elhanyagolható tényező. A közszellem, a 
magyar munkaszervezetek elmaradottsága s a felsőbb nevelés bénító hiányai lefokozzák és 
paralizálják az egyéni erőfeszítéseket s ezért a magyar intelligencia szabad kezdeményező 
erejét a szellemi munka racionalizálása és a magyar kultúrpolitika irányítása igényli a 
legerősebben. 

A szellemi munkafolyamatok intenzív tanulmányozása, a külföldi eredmények vizsgálata 
és hasznosítása, folyóiratok, szakkönyvtárak, tudományos egyesületek teremtése, a magas 
rangú szellemi szelekció metódusainak kidolgozása és érvényesítése s a felsőbb oktatás 
korszerű reformjának kikövetelése a jövőben az öntevékeny magyar intelligencia sok 
áldozatot és munkát követelő, de leghálásabb nemzetpolitikai hivatása lesz. 

Nem hiszem, hogy ezeket a feladatokat a régi jó idők visszasírásában kimerült generáció 
meg tudja oldani. Minden hitem, bizalmam a magyar ifjúság nem méltányolt, de 
elhasználatlan, nyers erejében van. Az ifjúságé a jövő a természet parancsa szerint, s ebben 
a zűrös, fejvesztett világban ők a magyarság fekete vőlegényei, akiknek az életörömökből 
csak az öncélú Magyarországért vívott harcok távoli győzelmeinek fanatikus hite maradt 
örökül. Rousseau azt ajánlotta volt egy elmúlott zavaros világban az intelligens ifjúságnak, 
hogy jövőjük teljes biztosítására két foglalkozást tanuljanak meg: egy szellemi és egy 
fizikai munkakört egyszerre és egyformán gyakoroljanak. Én azt üzenném az intelligens 
magyar ifjúság elejének, hogy a magyar jövő biztosítására két szellemi munkakör 
betöltésére készüljenek fel. 

Legyen az egyik a kiválasztott funkcionális feladat tökéletes betöltésére való szellemi 
felkészültség s a másik az egyetemes magyar nemzeti kultúra szolgálatának felkészültsége. 
A szellemi munkamegosztás régi rendjét már úgysem tudjuk helyreállítani. A magyar 
arisztokrácia egyre kevesebb Keményt, Eötvöst és Széchenyit termel ki magából. A 
vagyonnal és szabadidővel rendelkezett történelmi középosztály siralmas bukása óta nem 
tud kulturális életünk előharcosa maradni. Kereskedelmünk és iparunk dúsgazdag 
családjainak intellektuel sarjai csak beteges, degenerált, idegenszerű kultúrvirágokat 
csempésznek a magyar ég alá. A mai újgazdagoknak a műveletlenségük és a vásárolható 
javak habzsoló étvágya tilalmazzák a nemzeti kultúra nagy kérdéseivel való foglalkozást. 

Kire marad hát a Széchenyiek öröké? Kik vigyáznak az irányra s a horizontra? Kik végzik 
el a kis szakmunkák rengetegében az egyensúlyozó, az összefogó és szépítő munkát? A 
dolgozó, a mindennapi kenyérért küzdő magyar értelmiségre vár a nemzeti kultúra 
művelésének feladata is: ezért mondom, hogy a magyar ifjúság kétféle szellemi munkára 
kell felkészüljön. Követ fog rakni nappal a kőre és esti szabadidejében új célok, új 

szépségek mesteri architektúráján fog dolgozni. Megteszi vagy elpusztul, mert ez az óriás 
kettős feladat a leszegényedett magyar intelligencia feladata marad és senki más nem tudja 
és nem is akarja helyette elvégezni. Ennek a jövendő kettős feladatnak erkölcsi bázisára 
helyezem szerény előadásom minden tételét s az öncélú Magyarország érdekében kérem 
Önöket, küzdjenek és cselekedjenek azok megvalósításáért! 

(A magyar értelmiség válsága. Egyetemi Nyomda. Bp., 1931. 2. kiadás 33-45. p.) 


Az 1932-es németországi választások előtti helyzetről 

(Rajniss Ferenc tudósítása - 1932. július 18.) 

Frankfurt a. M., július 16. 

Frankfurt Goethe szellemi dicsőségét ünnepli s az ősi városháza előtt, szabad téren Goetz 
von Berlichingent játsszák az éjszaka csodájától s a múlt szépségeitől megbabonázott 
emberek előtt. A középkori lovasok távoli utcákból lovagolnak a színre, az oromzatos régi 
házak valószínűsítik a széles gesztusokat és az ódon veretű nemes nyelvezetet s a 
harangszó, mint az isteni elrendelés zokog bele a megkínzott vaskezű hős szavába, amikor 
fölordítja a csillagok felé az örök emberi vágyat: Freiheit! A tömeg megmozdul, a múlt és 
a jelen hirtelen összekapcsolódik az emberek lelkében s most már az üdvösség nélküli 
küzdelem keserűségével zúgja vissza a hős felé a német sorstragédia kórusa: Freiheit!... 

De szabadság, az nincs. A német belpolitikában fölülkerekedett a szellemi türelmetlenség, 
a csizmás szoldateszka logika és az utcai csőcselék terrorisztikus akarata. A gyűlések, 
plakátok, újságok hangja, az érvelés módszere s a politikai akciók iránya gyorsan 
elfelejtetik az emberrel, hogy a legősibb egyetemek s a legszárazabb filozófiák földjén 
kóborog. A Goethe-ház előtt haragosvörös plakát rikít: 

Politikai gyilkosság! 

A frankfurti rendőrfőnök 300 márkát ígér a nyomravezetőnek. A választási plakátokon a 
pártok a német nyelv minden lehetőségének kimerítésével szidalmazzák egymást. A 
hitlerista plakátok szerint a szociáldemokrata vezérek vederből nyelik a pezsgőt, kanállal 
falják a kaviárt, csalnak, lopnak és hazát árulnak. A kommunisták választási üzenete 
viszont azt állítja, hogy a hitleristák cselekszik mindezen épületes dolgokat s ráadásul 
lopott pénzekből vásárolják a barna ingeket és a dobokat. 

"Vörös banditák" - "barna banditák", - ez a plakátcímzés már erőtlen agitációnak, 
finomkodásnak látszik a piszkos támadások zuhatagában. Bárhová megy az ember, 
mindenütt ugyanazt látja, ugyanazt hallja. Vezényszó, pattogás, katonazene, szidalmak, 
üvöltés, ígéretek és legalább 20 pfennig szigorú bevasalása a gyűléseken, valószínűleg 
politikai fényűzési adó címén. Az utca beszél a legértelmesebben: a robogó rendőrautók, a 
sziréna-bugás, a rohanó sápadt emberek s a megtelt mentőkocsik. A jobb- és baloldali 
lapok mindennap elesett hősöket ünnepelnek: szíven szúrt bajtársakat, söröskancsóval 
agyoncsapott híveket s 17 éves, halálra rugdalt gyerekeket... Összeütközés, verekedés, 
lövöldözés, halál mindenfelé, és ezt a barbár eldurvulást lehetetlen az egyik vagy a másik 
párt számlájára írni. A közélet beteg, az utca dirigál... 

Munkanélküliség, kamaszjog és egyenruhaláz - ez a mai Németország hármas betegsége. 
A kórság természetesen a békeszerződés és a világkrízis rettentő nyomorúságából 
származott, de a jelentkezési forma mégis tipikusan német. 400 000 ember csavarog, az ég 
a takarójuk, a menedékház az ünnepük s az útszéli gyümölcsfa a terített asztaluk. De 6-7 
millió ember mégsem mehet el így "nyaralni". Ez az óriási munka nélküli tömeg napról 
napra riadtabban érzi, hogy az éhezés, a nyomorúság konszolidálódik, hogy az új 

munkalehetőség hiú álom. A munkanélküliek kétségbeesett hadserege viharzik 
jobbra-balra a szélsőséges politikai pártok között! Oda megy, ahová a sorsa és a reménye 
hajtja, ahol kap vagy kaphat valamit, de ez a tömeg, bús életének determináltságával, 
mindkét oldalon csak a gyilkolásra kész, elszánt eszköz. Minden forradalom és minden 
diktatúra Európában csak a munkanélküliség áldozatainak artikulálatlan, félelmetes szürke 
seregére támaszkodhat. 

A második ok, amit kamaszjognak nevezek, a weimari demokrácia legsúlyosabb 
baklövéséből származik. A német alkotmány szerint szavazati joga van minden német 
állampolgárnak, aki a választás napján a 20. életévét betöltötte. Július 31-én kerek 
egymillióval lesz több fiatalkorú választó, mint az utolsó választáson, és a szélsőséges 
pártok a legkegyetlenebb harcot ezért a kamaszmillióért folytatják. A munkanélküliség a 
fiatalokat sújtja a legerősebben. A fanatizmus, az iskolázatlan politikai romantika, a 
durvaság, az ököljog, a rágalmazás, a fenegyerekeskedés és a katonásdi a fiatalságra ragad 
legjobban. A politikai gyűléseket és fölvonulásokat a 10-25 évesek óriási tábora 
dominálja. Sivító cérnahangok, zászlókba csavart süldő leányok, rohamszíjas sihederek 
adják az alaphangot és a formát az összes szélsőséges pártokban. A képeslapok tele 
vannak "A legfiatalabb hitlerista", "A legfiatalabb vörös harcos": - egyformán pufók 5-6 
éves gyerekek képeivel. A húszévesek tábora élesen határolt külön lelkiséggel, 
gesztusokkal, ruházkodási, viselkedési divattal megáldottan vagy megverten, egyforma 
kedvteléssel, egyirányú vágyakkal és hajszálra egyező politikai tudatlansággal vesz részt a 
jobb- és baloldali mozgalmakban. 

Az egyenruhaláz a gyöngéd kapocs a háborús és a háború utáni nemzedék között. A 
szélsőséges politikai pártok militarizálása elpusztította, megölte a szabad politikai fejlődés 
lehetőségeit. A parlamentarizmus és a militáns politikai szervezet a tűz és a víz ellentétét 
jelenti s ahol a kétféle szervezeti forma a politikában egyenjogúságot kap - ott 
csak a parlament veszíthet. 

E forradalmi jelenségek, a durvaság és a vérontás megpróbáltatásai közepette milyen 
eredményeket hozhat a német választás? Hindenburg rejtelmesen hallgat. A 
Papen-kormánynak nincs pártja, tehát ha az alkotmány mellett marad a birodalom, akkor 
Papen-nek július 31-én távoznia kell. A centrum nyugodtan, kimérten készül a választásra, 
de a döntő szó csak akkor illetné meg, ha Hitlerékkel fuzionálna. A nemzetiszocialisták 
döntő harcra készülnek. 1930-ban az összes szavazatok 18,3%-át kapták. Az 1930-31-es 
választásokon 32,7%-ra javították az átlageredményt s azt 1932-ben 36,6%-ra emelték. 

Ha az 1932-es erőmegoszlás arányszámai ezen a választáson is megmaradnak, akkor a 
parlamenti uralom teljes csődbe kerülne. Mégis a jobboldal teljes győzelme lehetetlenség! 
A nemzetiszocialisták legföljebb a szavazatok 40-42%-ára számíthatnak, s ez éppen elég 
arra, hogy a centrum és a szociáldemokrata párt koalícióját lehetetlenné tegyék. 
Valószínűnek látszik azonban, hogy a választáson a szocialisták megerősödnek - a 
kommunisták rovására. Brüning és Hitler koalíciója megmenthetné a helyzetet, de a 
koalíció lehetősége igen csekély. A centrum jobbszárnya még mindig ennek az egyedül 
lehetséges alkotmányos megoldásnak előkészítésén fáradozik, s a szociáldemokrata párt is 
titkos szimpátiával kíséri a hesseni tárgyalásokat, mert saját tapasztalatából tudja, hogy a 
centrum, éppen a katolikus érdekek védelme miatt, az alkotmányos parlamenti útról 
lelépni sohasem fog. Ha nem sikerül a koalíció, - akkor nincs más hátra, mint a 
nemzetgyűlés összehívása vagy a diktatúra. Mindkettő egy csapásra a birodalmi hadsereg 
erejét és a császárság restaurálásának gondolatát állítja az előtérbe. A hadsereg 
fegyelmezett és Schleicher tábornok parancsainak föltétlenül engedelmeskedik. Hitler nem 

juthat uralomra. Hitler előkészíthet valamit. Hitlert fölhasználhatják a viharok 
fölidézésére, de föltétien uralomra semmi körülmények között nem kerülhet, még akkor 
sem, ha a parlamenti többséget megszerezné - ami a lehetetlenséggel határos. 

(A Reggel. 1932. július 18. 5-6. p.) 


Az ausztriai helyzet 1933-ban 

(Rajniss Ferenc bécsi tudósítása - 1933. június 6.) 

Bécs, június 4. 

(A Reggel kiküldött tudósítójától.) Ausztria meggyötört testére óriás erejű villamos 
feszültséget kapcsolt a történelem. A Dollfuss-kormány szabadságharca a kommunizmus 
és a nemzeti szocializmus ellen pünkösd hetében döntő stádiumba jutott. A horogkeresztes 
Németországot ugyanis az anschluss kudarca meghökkentette, de ki nem ábrándította és 
teljes erővel folytatja Ausztriában agitációját. Osztrák hivatalos körök szerint pénz, ígéret, 
fegyver, politikai ügynökök, agitátorok és röpiratok özönét zúdítják Hitlerek napról napra 
az osztrák tartományokra. A Harmadik Birodalom lezárta a határt, megbénította az osztrák 
idegenforgalmat, más országokon át bonyolítják le árukereskedelmét, kitessékeli az 
osztrák munkanélkülieket és rohamot indított Párizsban és Zürichben a testvérnép valutája 
ellen. 

Ez a rideg és kegyetlen támadó hadjárat felébresztette az osztrák öntudatot és a 
Dollfuss-kormány határozott állásfoglalása az eddig földalatti harcot nyílt terepre vitte át. 
A "Heil Hitler" kiáltásra a "Heil Österreich" a tömegek visszhangja. Dollfuss, Vaugoin, 
Schuschnigg és Strahemberg vezetése alatt egy hét óta szervezik a Vaterlándische front 
táborát és ma már több mint százezer tagja van a szabadság és függetlenség pártok feletti 
szervezeteinek. A Dollfuss-kormány felvette a harcot a Harmadik Birodalom ellen! 

Az osztrákok nem tagadják meg a német testvériséget, de elvetik a horogkeresztet mint a 
németség szimbólumát és csak egy lehiggadt, megállapodott, életképesnek bizonyult 
Németországgal akarnak tárgyalni a jövőről - évek múlva... A harc megindult az öncélú 
Ausztriáért s a kormány többé nem hajlandó defenzívába vonulni. Minden órájuk lázas 
cselekvés! A Heimwehr hivatalos védőrség lett. Segédrendőri csapatokat szerveznek 
mindenütt. 

Innsbruckban kihirdették az ostromállapotot. A veszélyeztetett vidékekre 
tábornok-kormánybiztosok kerülnek. Házkutatásokat tartanak, kiutasítják a tüntető 
birodalmi német diákokat, újra felesketik a tisztviselődet, megrendszabályozzák a 
középiskolákat és az egyetemeket s tarsolyban tartogatják a végső szükségrendeletek 
szövegét... 

Azért utaztam Bécsbe, hogy pünkösd hetének lázas feszültségében megkérdezzem az 
osztrák kormány és közélet vezető egyéniségeit, hogy mi a véleményük az osztrák-magyar 
viszony jövő alakulásáról? Sorskérdése ez a magyarságnak is, mert a politikai 
ópiumszívók tunya, elaggott jelszava, hogy "az idő nekünk dolgozik", már a politikai 
vakok számára is megbukott. Fel kell vetni végre a döntő kérdést: mi lesz velünk, ha az 
osztrákok szabadságharca megbukik, s a germán határ Hegyeshalomig szalad... ? És mi 
lesz velünk, ha Ausztria megőrzi függetlenségét s mi a kívánatos zöld asztal nélkül tovább 
üldögélünk az Oroszországnak bizalmat szavazó kisantant árnyékában és tovább bízunk az 
időben, a csődbejutott leszerelési konferenciában s a denaturált négyhatalmi 
szerződésben? Politikát csinálni a kormány feladata, de a megelőző, őszinte gazdasági, 

kulturális és lelki kapcsolatok megerősítéséért a közvélemény erejével kell síkraszállni, 
mindkét országban!... 

(A Reggel. 1933. 6. 1-3. p.) 


A reformnemzedék feladata 

Rajniss Ferenc röpirata. Reformnemzedék-1935 

I. 

A természet rendje szerint a nemzetek életének fejlődési vonalán korok és nemzedékek 
váltogatják egymást. Minden korszaknak megvan a maga elhivatott, sorbeli nemzedéke, 
amelynek meggyőződésében és cselekvésében a korszellem a sors erejével érvényesül. Az 
egymást felváltó politikai nemzedékek reális uralmi rendszerében mindig bent foglaltatnak 
a múlt és jövő képletei, de minden szilárd és tettre képes kormányzat csak a saját 
koreszméiben összeforrott egyazon nemzedékre alapozható. Széchenyi István 
reformkorszaka óta három liberális nemzedék uralmát élte át a magyarság, s a negyedik 
nemzedék felelősségteljes politikai öröksége - most nyílik meg. 

Ez a nemzedék senkit sem okol a múltért. A liberalizmusban, mint történelmi erőben, a 
XIX. század kiteljesedését látja. A jelen korszakot átmeneti vajúdó időknek tekinti, és 
saját feladatának tartja a magyarság állami, gazdasági, társadalmi és szellemi létformáinak 
a XX. század követelményeihez való alakítását. 

E reformnemzedék politikai bölcseletében tudatosan ragaszkodik a magyarság 
fogalmához, mert meggyőződése, hogy az ideiglenes állami határoktól függetlenül a 
magyar nemzet a nagy világban annyit ér, amennyi magyar erőt és magyar értéket az 
európai létküzdelemben összefogni és hasznosítani tud. Sem az államjogban, sem a 
kultúrában nem ismerjük el fajtánk mesterséges, trianoni szétszaggatottságát, s az együvé 
tartozást mint Örök valóságot hordozzuk vérünkben. 

A reformnemzedék feladata határozott és szünettelen evolúciós úton biztosítani a 
magyarság megmaradását, fejlődését, s közös államterületekbe való egységesítését az új 
Európában, s ez a történelmi feladat pártállásra való tekintet nélkül generációs öntudatot, 
összetartást, a közösségi szellem erőteljes kifejlesztését és a legfőbb nemzetpolitikai 
célokban a fegyelmezett, feltétlen megegyezést követeli a reformnemzedék minden 
öntudatos tagjától! 

II. 

A reformnemzedék élén az a korosztály áll, amely életszemléletét, politikai vágyait és 
cselekvő akaratát a világháborúban szerezte mint első harcvonala a magyar hadseregnek. 
Ez a réteg volt a magyar ellenforradalom cselekvő, fiatal teste, ez a réteg szenvedte meg 
legjobban a "konszolidációs" átalakulást s ez ölelte magához szellemileg az utána 
következő fiatalabb korosztályokat. A háborús nemzedéknek, az ellenforradalmi 
csapatoknak, az egyetemi zászlóaljaknak, a bajtársi szervezeteknek, s a fiatalság jobboldali 
alakulatainak, társaságainak, a blokkok és szövetségek sűrű hálózatának kifejezett, 
egyirányú világnézete volt és van: a keresztény nemzeti gondolat s az európai magyar 
típusának szeretete. Ez az erkölcsi és szellemi irányzat a reformnemzedék jövőbeli 
aktivitásának is legfőbb útmutatója marad. 


A reformnemzedék a százfelé elaprózott s szükségképpen meddőnek maradt generációs 
törekvések helyett elérkezettnek látja az időt hatalmas tömegeinek összefogására és a 
pozitív építőmunka megkezdésére. Magyarország külső és belső politikájának eseményei 

éberségre intenek! A magyar választópolgárság 60 százaléka a reformnemzedék által 
képviselt korosztályokba tartozik. Az idő értünk jött és mi beérkeztünk az időbe: 
felébreszteni korosztályunkban a politikai lelkiismeretet és akaratot. A cselekvés órájában 
a reformnemzedék legöntudatosabb harcos rétegéhez fordulunk, de hívjuk magunk közé a 
csalódottakat, a félreállítottakat s a nehéz küzdelmeket távolról szemlélő bajtársainkat is, 
lobogót feszíteni újra a szeleknek és hinni, akarni generációs elhivatottságunk erejét és 
diadalát. 

III. 

Mit kíván a reformnemzedék ? 

A generációs törekvéseknek a lelkünk mélyén megbecsült múltja és tradíciója van. A 
katonanemzedék fegyelmével s a magyar ellenforradalom eredeti, nagy céljainak 
akarásával, a politikai mezőny jobb oldalán állunk - kertelés, alkudozás nélkül. A magyar 
reformkorszak sikere érdekében kívánjuk a megújhodott jobboldali front teljes 
kialakulását. A reformnemzedék tagjaitól politikai aktivitást kíván, a jobboldali pártok 
támogatását, munkát, összetartást és komoly felkészülést a döntő eseményekre. A 
reformnemzedék szellemi frontot épít, akarati egységet alkot. Szembeszáll minden 
törekvéssel, mely céltudatos jövőjét veszélyezteti s megsegít minden erőt, amely a 
reformkorszak céljait Őszintén szolgálja. 

A reformnemzedék a generációs mozgalom céljának megfelelően nem közöl részletekbe 
menő politikai programot, csak politikai irányelveket állít fel szellemi és akarati 
tevékenységének meghatározására. A reformnemzedék részletesen kidolgozott 
programjáért a küzdelmet saját folyóiratában indítja meg, a következő változtathatatlan 
irányelvek alapján: 

1. ) A nemzeti munkaállam kiépítése 

A reformnemzedék munkaállamot akar! A tiszteletben tartott magyar alkotmány kereteit 
az egész világ államszervezeti fejlődésének megfelelően, a termelő szellemi és anyagi 
munka elsőbbségi jogának elismertetésével és reformáló, korszerű törvényeivel akarjuk 
kitölteni. Az új Európában egészséges államszervezet, gazdasági élet, összetartó nemzeti 
erkölcs és kultúra csak a munkajogra épülhet. A munka az egyén joga, miként a 
tisztességes bér, a fizetés és a jövedelem is. A termelő munkajogán kívánjuk az országos 
pénzügyi rendszer s a gazdasági politika szerves reformját, az érdekképviseletek teljes 
kiépítését s a termelési ágak összhangjának megteremtését, az állam irányító, tervszerű 
beavatkozásának erejével. A szellemi és a fizikai munka érték szerinti megbecsülésében 
elválasztó korlátokat felállítani nem lehet és nem szabad. A dolgozó ember legyen az 
alkotmány birtokosa és hordozója. A dolgozók egyenlőjogai érvényesüljenek a politikai 
életben is. Ezért kívánjuk feltétlenül a becsületes titkos választójogot mint a parlamenti 
pilléreken nyugvó nemzeti munkaállam politikai erkölcsének biztosítékát. 

2. ) Keresztény magyar országiás 

A magyar földön a keresztény magyar életfelfogás uralkodjék. A modern országiás 
fogalma nemcsak az államhatalmat, hanem a közgazdasági élet, a sajtó és a társadalmi 
mozgalmak minden területét átfogja és a reformnemzedék a keresztény magyar országiás 
szellemének egyetemes uralmát kívánja. 

3. ) Országrendezés 

A magyar munkaállam kifejlésének legnagyobb akadálya az országnak mint 
termelőegységnek rendezetlensége. A világvárosi Budapest és a kis mezővárosok, a 
betonutak és a sártengerek, a csatornázott városrészek és az elhanyagolt falvak, a 
fogyasztóképesség és a belső forgalom aránytalanságai megakadályozzák az ország 
összhangzó fejlődésének lehetőségét. A magyar nép és a fold kincseinek okszerű 
kihasználása, az anyagi termelés fokozása és a munkanélküliség megszüntetése csak olyan 
országrendezési tervalapján biztosítható, amely hosszabb időszakra előre meghatározza a 
legfontosabb teendők értékbeli sorrendjét. Az országrendezés szellemi munkálatainak 
intézményes megindítását azonnali szükségletnek tartjuk. 

4. ) Birtokpolitika 

A reformnemzedék nem ismer különálló mezőgazdasági problémákat. A magyar föld nem 
lehet az ingó tőke függvénye; a föld népesedési, nemzetpolitikai és termelési feladatok 
közös megoldására való. Az erős, független parasztbirtok típusának túlnyomósága a végső 
nemzetpolitikai cél! A hitbizományi reform, a tagosítás és telepítés kérdései birtokpolitikai 
kérdések és megoldásukban az első és legfontosabb cél élő embersövényt építeni az összes 
magyar határokra a védelem és a terjeszkedés nemzeti céljai érdekében. Birtokpolitikai 
szempontokból az ország messze elmaradt Európa mögött, s a reformnemzedék éppen 
ezért az ésszerű, a termelés és a népi politika szolgálatában álló birtokpolitikai reformokat 
szívvel-lélekkel támogatja. Meggyőződésünk szerint a lendületes telepítési politikát a 
magánjogi érdekek sérelme nélkül is a legrövidebb idő alatt meg lehet indítani. A 
közületek birtokában levő földek felhasználása, a földben kirótt progresszív örökösödési 
adó bevezetése s az adóhátralékok földben történő kiegyenlítésének törvényesítése utat 
nyithatnak a telepítési tervek fokozatos megvalósítására. 

5. ) Középréteg-politika 

A magyar társadalom aránytalan tagozódása az örökös gyengeség állapotával fenyegeti a 
nemzetet. Nagybirtokosok és nincstelenek, nagybirtokosok és ipari kontárok, magas rangú 
tisztviselők és napidíjasok, nagy műveltségű kis rétegek és műveltségében elhanyagolt 
tömegek adják össze a magyar társadalmat, amelynek két vége van csupán, erőteljes 
középréteg nélkül. Ez a beteg állapot a közösségi élet minden területén a középréteg 
fejlesztésére irányuló nemzetakarat munkáját kívánja. A nemzeti jövedelemmegoszlásban, 
a vállalkozók, tőkések, birtokosok, tisztviselők és munkások foglalkozási és kereseti 
rétegződésében, a közéletben és a kultúrában egyaránt a középréteg kiterjesztésének 
akaratát kell a nemzetpolitika homlokterébe állítani, mert megizmosodott középcsoportok 
nélkül nem lehet békét, tartós rendet és nemzeti öntudatot biztosítani. A 
középréteg-politika a reformnemzedék visszaszorított rétegeinek méltányos elhelyezését 
és felhasználását is a legjobban szolgálja. 

6. ) Népvédelem 

A szociálpolitika összes széteső intézményeit a magyar népvédelmi szervezet új kereteiben 
kívánjuk egyesíteni. A nemzettesten belül hiányos, hatástalan és méregdrága a külön 
osztályokra szabott szociálpolitikai védelem. A népbetegségek pusztítását nem lehet zárt 
rétegekre alkalmazott társadalombiztosítással leküzdeni. Az anya- és csecsemővédelem, az 
ifjúságvédelem, a munkásbiztosítás, a munkanélküliek komoly gondozásának kérdései, a 
népegészségügyi intézmények és a szegényügy közös és felelős vezetőség alá tartoznak, 

mert a nemzetet nem a részleteredmények, hanem a nemzettest egészsége, munkabírása és 
szaporodása érdekli. A népvédelmi központ felállítása és átfogó munkateljesítménye 
érdekében a reformnemzedék minden erejével sí kr aszáll. 

7. ) Nemzetvédelem 

A külpolitikai tevékenységben és a magyar nemzeti hadsereg erejében a reformnemzedék 
a népvédelmi munka összefüggő betetőzését látja. A szociálpolitika, a külpolitika és a 
hadsereg nemzeti egységbe, népi korrelációba kell hogy kerüljenek egymással. A 
fegyverkezési egyenjogúság követelése s az elszakított területeken élő magyarság 
kisebbségi védelme fokozott mértékben lesz nemzeti cél az olyan munkaállamban, ahol a 
nemzet minden tagjának egészségére, munkaerejére és emberséges megélhetési 
körülményeire az országló hatalom lelkiismeretesen vigyáz. A nemzeti hadsereg szeme 
fénye a reformnemzedéknek és annak honvédelmi céljait saját céljainak vallja. 

8. ) Kulturális tervgazdálkodás 

A reformnemzedék meggyőződése szerint a magyar kultúrpolitika mélyreható reformokra 
szorul, szellemben, formában és célokban egyaránt. Kívánságainkat röviden abba 
foglalhatjuk össze, hogy miként az anyagi termelésben, úgy a kultúrjavak előállításában is 
évtizedes tervre van szükség. A magyar kultúrpolitika legfőbb irányító szerveinek tudniuk 
kell, hogy mi a szükséglet államvezetési, közigazgatási, technikai, műszaki, 
mezőgazdasági s kereskedelmi erőkben s a legnagyobb szeretettel és előrelátással kell 
szelektálni a jövőben a legjobb erőket, az elemi iskolák padjaitól kezdődően, a 
legfontosabb nemzetpolitikai tanulmányok folytatására. A kultúra integer része a 
munkaállamnak és a liberális kultúrpolitika akadályozza és helytelen, pazarló utakra tereli 
a szükséges szellemi erők termelését. A reformnemzedék - magyar világnézetének s 
politikai céljainak megfelelő új, tervszerű kultúrpolitika szószólója lesz. 

9. ) Átmeneti nemzedékvédelem 

Amíg a reformnemzedék politikája végérvényesen nem érvényesül, kívánjuk és követeljük 
az ország érdekében a frontharcos nemzedék és a fiatalabb generáció erőteljes, együttes 
védelmét, a gazdasági krízis és a vajúdó korszak rettenetes csapásaitól. Az állástalanok 
elhelyezése, a munkanélküliek megsegítése vagy munkába állítása, a legkiválóbbak gyors 
állami ingyenes átképzése olyan munkaágazatokra, ahol az elhelyezkedés még lehetséges, 
a szemérmetlen kizsákmányolás megakadályozása és a munkaerőit arányosabb, rövid idős 
elosztása a reformnemzedék átmeneti követeléseinek gerincét képezik. 

10. ) Nyílt front 

A reformnemzedék világos és félreérthetetlen célokkal indul küzdelembe. Nincs 
rejtegetni valónk, nincs hátsó szándékunk és a tiszta elvi elhatározások becsületességével 
kívánjuk meg mindenkitől a nyílt színvallást. 

A magyar politikai életnek az a legnagyobb szerencsétlensége, hogy sokan küzdenek 
benne leeresztett sisakrostéllyal s hamis lobogók alatt. A kompromisszumok, huzavonák s 
bágyadtra mosott színek helyett kívánjuk a nyűt frontot, a politikai bátorság és harci 
egyenesség erkölcsének korszakát! A reformnemzedék megjelölte a maga útját. Ki van 
mellettünk és ki van ellenünk? ... Erre a kérdésre várjuk a nyílt választ és minden velünk 
érző bajtársunkat várjuk a cselekvő reform táborba! 

(Centrum Kiadóvállalat Rt. Bp., 1935. 3-8. p.) 

Rajniss Ferenc első felszólalása a képviselőházban 

(1935. május 24.) 

...A német kérdésben leszögezem azt az álláspontot, hogy a végtelenül megpróbált, sokat 
szenvedett és megerősödött Németország az európai revíziós törekvések élén jár. Mi, 
Magyarország, egy kis nemzet, automatikusan és az igazság nevében kell hogy 
részesüljünk a jövendőben mindazokban az előnyökben, amelyeket Németország a 
nemzetközi fórumokon saját magának ki tud harcolni, ott, ahol Magyarország egyelőre 
semmit sem tud elérni. A lehetőségeket pedig mi magunktól a Németországgal való 
barátságos együtt haladásra nem tolhatjuk el semmiféle külön intellektuális filozófiáért és 
semmiféle faji összetartozásért. Mi igenis sokan vagyunk ebben az országban, akik a 
németbarátságot, a német-magyar barátságot hirdettük, akiknek ezt kötelességünk volt 
hirdetni. Méltóztassanak ugyanis visszaemlékezni arra, hogy úgy a magyar sajtó egy 
részének, mint pedig bizonyos politikai köröknek olyan éles volt az állásfoglalása reánk 
nem tartozó kérdések miatt Németországgal szemben, hogy az egyensúlyt és az 
aequilibriumot tartottuk mi, akik Németország pártjára állottunk. 

Azóta, amióta egyes lapokban külön rovatokat tartanak ezen a címen: "Mit szól hozzá?" - 
Németország elleni propagandára. Engedjék meg akkor tehát, hogy mi is megmondjuk, 
hogy mit szólunk hozzá. Az olasz- és osztrákbarátságot természetesen mindannyian 
szívesen ismerjük el külpolitikai alaptételnek. Sajnos Európában elképzelhetetlenül 
veszedelmes katonai szövetségek alakulnak, amelyek bennünket fenyegetnek. Szívesen 
elismerem és tudom történelmileg, hogy a pánszláv és pángermán veszedelemben áll a 
magyarság, nyugodt léle kk el állíthatjuk, hogy amikor politikai barátságot hirdetünk, a kk or 
elsősorban Magyarország érdekeiről, nem pedig más országok érdekeinek előmozdításáról 
beszélünk. Európa azonban ma ezek miatt a paktum-szövetségek miatt és a legutóbbi 
katonai szövetségek miatt tényleg valóságos puskaporos hordó lett.... 

A mi nemzeti mérlegünkben nem az a fontos, hogy 15 esztendő múlva mi lesz, hanem az 
az óriási kérdés, hogy egy vagy két esztendő múlva, ha Európában robbanásra kerül a sor, 
ez az amúgy is megcsonkított, amúgy is megnyomorított Magyarország hogy és mint tudja 
a helyét megállni. Nekünk a kk or sem szabad hogy végünk legyen. Ezért kívánjuk mi 
valóban és szívünk szerint - nem csalással, ahogyan egyesek mondották és állították - az 
egész magyai' nép védelmének organikus kiépítését. Ezért nem óhajtunk semmiféle 
igazságtalanságot eltűrni a gyengékkel szemben, mert bennünk őszintén és belülről, 
érdektelenül törte fel az a mozgalom, amelynek célja volt: megújítani valami úton-módon 
ezt a társadalmat, amely aránytalanságában és elmaradottságában nem rendelkezik elég 
kohéziós erővel önmaga védelmére. 

Mint egyetlenegy reformnemzedékes képviselő a parlamentben ... kötelességemnek tartom 
nem a képviselőknek védelmében és nem saját védelmemben, hanem a mozgalomnak a 
tíz- és tízezer magyar intelligens és értelmes bajtársamnak nevében felszólalni, akik ebben 
a mozgalomban komolyan és becsületesen hittek és programja mellett kitartottak. A 
reformnemzedék név alatt az a frontot járt fiatalabb, de nem fiatal politikai generáció 
iparkodott összeverődni, amely az utóbbi 12 évben az összes magyar ifjúsági 
mozgalmakban vezető szerepet játszott, akiknek jobboldali világnézetük volt és akik 
becsületesen végigellenezték az egész Bethlen-korszakot. Önzéssel azért nem vádolhattak 
volna meg bennünket, mert a 10 hosszú konszolidációs esztendő alatt sokkal jobb volt 
bent, mint kint. Mi pedig kint voltunk az egész idő alatt. A vezetők és a szétszórt 
egyesületek az elmúlt esztendő végén egyesültek éspedig a titkos szavazati jog jegyében. 

Mi nem választási küzdelemre tömörültünk, hanem tömörültünk küzdelemre, a titkos 
szavazati jog érdekében. Erről mindenki, aki a reformnemzedék programjával tisztában 
van vagy tisztába akar jönni, meggyőződhetik. Mi nem voltunk soha párt, mi egy 
jobboldali mozgalom voltunk, amelyben köteleztük tagjainkat, hogy vagy a nemzeti 
egységben, vagy a keresztény pártban, vagy a független kisgazdapártban aktív munkát 
végezzenek. Mi becsületesen és őszintén hittünk egy jobboldali front kialakítása 
lehetőségében és mi hidat akartunk építeni a fiatalokon át ehhez a jobboldali fronthoz. 
Társadalmi programunkat elkészítettük és higgyék el, szívesen vártunk volna munkában és 
küzdelemben még két esztendőt, a választások kiírásáig. A választás azonban nekünk 
éppen úgy tégla módjára esett a fejünkre, mint az igen t. ellenzéknek. Elvi különbség 
nálunk nem volt, mert célkitűzésünk, hogy ezt a három jobboldali pártot összehozzuk, 
elmosta a közöttünk lévő különbségeket, s ezért mindegy volt az, hogy ki hol indulhat 
ebben a hirtelen bekövetkezett választási küzdelemben; mindegy volt és nem tehetünk 
arról, hogy a legtöbb embert Gömbös Gyula miniszterelnök indította a fiatalok közül... 

[Én] egész életemben Magyarországon egyetlen pártnak voltam tagja, soha más párthoz 
nem tartoztam, csak a független kisgazdapárthoz, soha más pártnak Magyarországon tagja 
még nem voltam, és két hónappal ezelőttig rajtam a titkos szavazati jogot ebben a 
formában, ahogy beszéltem, pártvezérem nem reklamálta. Mi mint párt ebbe a választásba 
belementünk. Az idő a választások óta túl rövid ahhoz, hogy most komolyan kezdjük a 
titkos szavazati jogot reklamálni. Becsületes meggyőződésem: szívesen belementem volna 
titkos szavazással ebbe a választásba és tudom, hogy ha most ebben a pillanatban első 
törvénynek, közjogi törvénynek a titkos választójogot tűznék ki tárgyalásra, a kk or ennek 
természetes következménye egy négyesztendős nyugtalanság lenne, mert arra 
spekulálnának állandóan, hogy az új törvénnyel választatni fognak. 

A baloldali kritikában egyelőre, tisztán az idők miatt, töméntelen belső ellentmondást 
látok. Parlamenti úton a reformokat hetek alatt, mint mondottam végrehajtani nem lehet. 
Ellenkezőleg kritikával pedig a kormányt nem illethetik azok, akik a kormányzattal egy 
magyar jobboldali front kialakítása érdekében barátságban éltek, akik a kormányzat 
programját, 95 pontot5 akcióprogramnak elfogadták. Mindannyian kivétel nélkül, úgy 
hiszem, az egységes pártból is az egészen fiatalok, feltétlen és becsületes hívei vagyunk a 
titkos szavazati jognak. Mindannyian óhajtjuk, hogy Magyarországon több nyűt választás 
ne legyen. Magyarország miniszterelnöke azonban legjobb tudomásom szerint ugyanezt a 
kijelentést tette. 

A magyar nemzetnek jelenlegi helyzetében reálpolitikai alapon nem lehet más kívánsága 
és tudom, hogy óriási magyar tömegeknek nincs is más kívánságuk, mint idebenn 
Magyarországon a valóságos és igazi reformpolitikát végre-valahára tényleg megindítani. 
Közjogi kérdéseknek tényleg nincsen nagy visszhangjuk Magyarországon, a kenyérkérdés, 
a gazdasági reformok kérdése él százezrek lelkében. Ebben a kérdésben pedig a 
kormányzat tényleg elkötelezte magát, ebben a tekintetben a kormányzat előtt végtelenül 
súlyos, fontos és nagy kérdések állnak és a támogatás, az erő tulajdonképpen ennek a 
reformpolitikának a nevében áll Magyarország miniszterelnökének háta mögött. 

Mi követeljük és programszerűen követeltük Magyarországon a határozott birtokpolitikát 
és követeltünk egy sövény telepítést a magyar határokon a nagybirtokokon át, nem 
gazdasági, hanem nemzetpolitikai kérdések miatt. A magyar határokat igenis 
telepítésekkel kell megerősíteni az egész Dunántúlon és azok, akik felfestik a falra a 
pángermanizmus rémét, álljanak mimellénk elsősorban ennek a kérdésnek rendezésére, 
hogy egy erős és széles független kisbirtokos magyar fal legyen Magyarország mostani 

határán expanziónak kifelé és védelemnek befelé az országba. 

T. Ház! Mi hirdettünk egy becsületes magyar népvédelmet és nemzetvédelmet. A 
munkáskérdést illetően nem óhajtjuk, hogy bárki önmaga számára sajátítsa ki a 
munkáskérdést, nem pedig azért, mert az igen t. szociáldemokrata ura kk al együtt vagy az 
urak ellenére mi a munkáskérdésben a legnagyobb magyar nemzetpolitikai kérdést 
óhajtjuk megoldani. Ennek megoldásában mi bármikor szívesen segítünk, csak egyet 
kérünk ki magunknak: hogy az urak előre meghirdessék, hogy minket áljelszavak 
vezetnek, hogy mi nem komolyan és nem becsületesen akarunk a munkáskérdéshez 
hozzányúlni. Mi igenis tudjuk, hogy Magyarország szociálpolitikailag végtelenül elmaradt 
ország, hogy Magyarországon szociálpolitikai műveltség nincs, hogy Magyarország 
középosztálya még ebben a mai nyomorúságos proletáréletében is különálló életet él. 
Magyarországon a munkáskérdés számára csináltak egy minisztériumot Fortunatus 
Imrékkel és szétrúgták a minisztériumot ahelyett, hogy azokat rúgták volna széjjel, akik a 
szociálpolitikát vadvizekre vitték Magyarországon. A munkáskérdésben minden egyes 
társadalombiztosítási kérdésben, munkaügyi kérdésben a magam részéről mindig a magyar 
munkásság oldalán állok, sőt az osztályöntudatnak feladását, a sztrájkjognak az elvételét is 
helytelennek tartom mindaddig, amíg a nemzet külön törvényes jogokat és lehetőségeket a 
régi dolgok helyett a munkásságnak adni nem tud. 

A magyar munkásság ne tagadja meg a maga osztályöntudatát addig, amíg a TÉBE-nek és 
a GYOSZ-nak külön osztályöntudatát elismerjük ebben az országban. Mi mindannyian 
érezzük és tudjuk, hogy az egész világ egy óriási válságban, vajúdásban és változásban 
van. Mi tudjuk, hogy ez a világ nem a liberalizmus és nem az individualizmus útján halad, 
hanem az emberi jövő legszélsőbb kísérletektől a legkonszolidáltabb alkotmányos 
változásokig mindenütt a kollektivitásoknak, a nagy közösségeknek a kialakulása felé 
halad. A társadalomfilozófiai gondolkodás a világ haladásának kérdésében megköveteli a 
magyar nemzeti alapot a magyar munkásságtól, mert az osztálypolitika alapján már 
elbukott a nemzetköziség. A bankok szempontjából és a munkások szempontjából is az a 
horizontális kísérlet, hogy a munkások Európán át és a bankok Európán át külön 
internacionálékat alkossanak, tragédiákhoz vezetett. Az autarkiáknak a kialakulása 
megtörtént volna Európában a világháború minden szörnyűsége nélkül is, mert a kétféle 
nemzetközi irányzat a liberalizmusnak, a banktőkének az internacionalizmusa és a 
munkásságnak az internacionalizmusa közösen csődöt mondottak. 

(KN1935-1940. L kötet 429 3 3. p.) 

Rajniss Ferenc beszéde a nemzeti front nagygyűlésén 

(1938. március 13.) 

A nemzeti front vasárnap délelőtt a budai Vigadóban nagygyűlést tartott, amelyen mintegy 
kétezren vettek részt, A gyűlés első szónoka Rajniss Ferenc országgyűlési képviselő volt, 
aki többek között ezeket mondotta: 

- Ezen a földön ezer év óta biztat a tavasz, ezer év óta terem bőségesen a nyár és ezer év 
óta csalja a magyart az ősz! Tatár, török, német, morva, cseh és zsidó csűrökbe került 
mindig a magyar termés, mert a földhözkötött magyarság csak harcolni, álmodni és 
dolgozni tudott, de számolni soha. 

- Örökké a történelem hadi útján éltünk, néptengerek Összeérő partjain, és irtózatos 
nehézségek között formáltuk ki nemzeti jellegünket. Bús találkozót adtunk a vérünkben és 
a fajtánkban egy páratlan nemzet kialakulásához, egy történelmi rejtélyhez és 

megfejthetetlen titokhoz, amelyet a világ ma köznyelven magyarságnak nevez. Az ázsiai 
ősmagyarság a magja és a mágnese ennek a nemzetnek, amely magához húzott sok idegen 
vért, de abban soha meg nem alvadt az ősi vér. A mi igazi fajelméletünk is páratlan és 
egyedülálló Európában. Mi nem vagyunk németek a német vértői, nem vagyunk szlávok a 
szláv vértől, mi magyarok vagyunk, örök jegyességben az ezer esztendővel, a nyelvvel, a 
történelemmel, a földdel és az ösztönökbe épült kultúrával, erővel és gyöngeséggel, 
mindennel, ami valóban a mienk! Az örök magyar március csak úgy testesül meg a vér 
szaván Széchenyiben és Kossuthban, mint a gondolat jogán Petőfi Sándorban, akinek apja 
felvidéki, édesanyja dunántúli szláv volt, de akinek a szíve a magyar Alföld pusztaságaiért 
dobogott és Erdélyért vérzett el! ... Mi a vér és a gondolat nászának népe vagyunk s ezért a 
magyar nemzet csak tisztelheti, de soha el nem fogadhatja a magáénak más nemzetek 
fajelméletét. 

- Mi mindenkinek ebben az országban, aki csak egy idegrezdüléssel is úgy érzi vagy sejti, 
hogy nem a magyarhoz, hanem más néphez tartozik, szívesen megadjuk a nemzetiségi 
jogokat. Legyen nemzetiség az, aki nem tud vagy nem akar a vér és a gondolat 
szülöttjéhez, a magyarsághoz tartozni. A félszívű asszimiláció semmit sem ér. 

-Az a feladatunk, hogy a magyar gondolat harcosai kemény és bátor Összefogással 
kényszerítsék a sorsot az ezeréves magyar nemzetpolitika beteljesítésére. Csak a magyar 
nemzeti munkaállam segítheti elsőszülöttségi jogaihoz a magyarságot, mert éppen abban 
van a magyar tragédia, hogy a privilégiumok, a kiváltságok, a nagy jövedelmek, az 
egészséges életfeltételek nagyobbára az idegenek ajándéka lett Magyarországon! Csak a 
nemzeti munkaállamban erősödhetik meg az elhanyagolt ősalap, az ősi magyarság, amely 
ma a mezőgazdasági napszámosok milliós rétegeiben, a törpebirtokosok soraiban, a 
kisiparosok, magyar kiskereskedők és az értelmiségi rétegek szegénységében vergődik és 
vágyva várja nemzeti feltámadását. Vágyva várják itt az emberek az igazságtevést, a 
nemzetvagyon és a nemzetjövedelem becsületes elosztását s a tisztességes, verejtékes 
munkajogának érvényesülését. 

Szabadon és örömmel üdvözöljük az új nacionalista Ausztriát 

- Mi nem vagyunk polgárok, nem óhajtunk polgári tunya szellemet és kiváltságokat, mi 
osztálytalan magyarok akarunk előbb lenni, hogy hitet, reményt, erőt és igazságot 
biztosíthassunk az egész magyar népnek. 

- Mindig az hirdettük, hogy a külpolitika, a honvédelem és a szociálpolitika 
elszakíthatatlan egységet alkotnak! Hiába van honvédelem, ha helytelen irányban halad a 
külpolitika és hiába van az adományok mértékére lezüllesztett marxista vagy polgári 
szociálpolitika, ha nincs erős honvédelme az országnak. Nem hiszünk a demokráciában, 
nem hiszünk a szürke hazugságokban, amelyeknek napja leáldozik Európa fölött! 
Ellenségeink nem akarják tudomásul venni, hogy a külpolitikában öt esztendő óta csak 
minekünk volt következetesen és állandóan igazunk! Nem akarják látni és elismerni, hogy 
belpolitikában, szociálpolitikában és honvédelemben az idők egyedül a mi sürgető 
követeléseinket igazolták! 

- Ezekben a történelmi napokban, mint külpolitikai meglátásainknak igazolását, szabadon, 
bátran és örömmel üdvözöljük az új nacionalista Ausztriát! Üdvözöljük benne a 
nacionalizmus győzelmét, mert tudjuk és elismerjük, hogy ha mi németek lettünk volna, 
mi is úgy cselekedtünk volna, mint az osztrákok. S akik ma polgári és zsidó 
begyulladtsággal azt hirdetik és azt suttogják, hogy a német hódítások roppant viharában 
most Magyarországra kerül a sor, azoknak mi azt üzenjük, hogy a nacionalista 
Magyarországot a nacionalista Németország sohasem sértheti meg nemzeti jogaiban, de 
üzenjük azt is, hogy bármi történnék az események viharában, először mi, a német 
bérenceknek nevezett magyar nacionalisták, az őszinte németbarátok állnánk a folyók elé, 

mert a megmaradt magyar földhöz csak a mi holttesteinken át lehet hozzányúlni. A 
lehetetlen és a valószínűtlen feltételezések helyett sokkal helyesebb volna a reális jövő 
lehetőségeivel foglalkozni! A magyar külpolitikai jövő iránya észak felé mutat! Észak felé 
mutat és már most ki kell jelentsük, hogy sohasem ismerünk el kevesebb jogot a 
Csehországhoz igazságtalanul hozzácsatolt magyarok és tót testvéreink nemzeti jogaiban, 
mint amennyit Prága szorult helyzetében a német kisebbségeknek megadni rövidesen 
hajlandó lesz! Ennek az igaz, méltányos és becsületes kívánságnak biztosításához azonban 
katonára van szükségünk és a civil lakosság elszánt és fegyelmezett katonai szellemére! 

- Darányi Kálmán győri programját" a belpolitikai irányzat alapjának elfogadjuk, s annak 
az idők által parancsolt sürgős végrehajtását kérjük. Kérjük a zsidókérdés gyors 
megoldását jelentő törvényt, a munkaközvetítés államosítását, a falu szociális és 
egészségügyi radikális megsegítését, s örömmel üdvözöljük a magyar hadsereg 
feltámadását, de akkor lesz teljes az örömünk, ha az egymilliárd pengő illetéktelen 
hasznok és profitok nélkül szolgálja a nemzet megerősítését. Belső békét akarunk, a 
magyar jobboldal jogainak elismerését, amnesztiát és pertörléseket, hogy ezekben a nehéz 
időkben a nacionalista eszmékért küzdő jobboldal teljes egységben teljesíthesse történelmi 
feladatát a magyar föld és a magyar nemzet jövőjének biztosítására!... 

(Új Magyarság, 1938. március 13. 8. p.) 

Hisztéria és hazafiasság 

(Rajniss Ferenc cikke - 1938. március 18.) 

Dallal és virágesővel temette el Ausztria szélütött állami önállóságát és feltámadott fiatal, 
új életre a német néptengerben. Boldog az a nép, amelyik közjogi halálában az 
újjászületését ünnepelheti, s világháborús rokkantságát az évszázados álmok, vágyak és 
törekvések maradéktalan beteljesedésének friss erőivel szüntetheti meg... Nekünk, 
magyaroknak csak egy életünk és egy halálunk van: a föld, a nép, a nyelv és a történelem 
rokontalan, egyedülvaló fényben szikrázik a Kárpátok koszorújára sorsunk csillagából. Mi 
nem merülhetünk el a saját fajtánk óriásbirodalmába, mi az élet teljességét és ragyogását 
csak önmagunkból sugározhatjuk ebből a maradék, százfelé húzó, merev osztályokba 
tagolt, lelket kereső magyar népből, amely még a trianoni sorsban sem tudta 
elkerülhetetlen létparancsának vasfegyelmű, puritán formáját megtalálni. Megkergettek 
bennünket a régi álmok, úgy éltünk és gondolkoztunk elesettségünkben, mintha a régi 
monarchia urai lettünk volna s vak konoksággal, kis politikai játékok útvesztőiben 
kerestük a régi világhoz vezető, örökre elsüllyedt utakat. Megkorbácsoltuk, 
elkedvetlenítettük a legjobb magyarokat, hogy a társadalmi kiváltságok igazságtalan 
rendjét s a veszedelmes, enervált szanatóriumi csöndességet a nagy élet talán durva, de 
egészséges zaja meg ne zavarja. Tűrtük a lagymatagságot, az örökös, beteg 
kompromisszumokat, a jövedelemnek és a vagyonnak egyre szélsőségesebb megoszlását, 
tűrtük a legdurvább osztályönzést, a kis csoportok garázdálkodásait s hagytuk, hogy a 
napról napra és az évről évre felgyülemlő, elintézetlen kérdések esőstől a nyakunkba 
szakadjanak. 

Néztük a rozzant trianoni eresz alól a száguldó európai vihart, s utolérhetetlen fölénnyel 
bírálgattuk az eseményeket. A budapesti zsidó sajtó mondotta meg és hirdette ki mint 
legfelsőbb ítélőszék, hogy mi a jó és mi a rossz ebben a keserves világban s hogy mi lehet 
és mi nem, s mi szabad és mi tilos a magyarnak, a németnek, olasznak és japánnak. Nagy 
politikusaink állapították meg, hogy a vérnek és a vasnak szörnyű átalakulásában, 
birodalmak teremtésében melyik külföldi államférfiúnak csúszott oldalra a nyakkendője s 

miért nem tűrhető az ilyen látvány. Még nagyobb politikusok a napnál világosabban 
bebizonyították, hogy a Duna-völgyi népek szabadságát egyedül és kizárólag a 
Bécs-Prága-budapesti tengely tudja biztosítani vagy a restauráció, amit várva-várnak a 
nagyhatalmak s csak a sötétségben bujkáló magyar szélsőségek akadályoznak meg. A 
legnagyobb politikusok pedig állandóan olyan tengely összekovácsolásán törték a fejüket, 
amelynek az egyik vége már régen és szilárdan mások kezében volt... Ezekről a tett 
nélküli, súlyt és erőt nélkülöző tervezgetésekről a begyakorolt sajtókórus fokozódó hévvel 
jelentette, hogy bennük a géniusz, a megállapodott végbölcsesség, az alkotmányos lángész 
és miegymás tündöklik. Addig-addig tündöklőit itt minden a külcsín és a belbecs bizánci 
fényességében, amíg leroskadt körülöttünk Ausztria állami épülete, s ki nem derült az 
összes ellenzékinek nevezett külpolitikai vállalkozások siralmas üressége. 

Ausztria semmit sem vesztett. Az Anschluss az elképzelhető legkisebb áldozattal 
megtörtént, az európai baloldalon ezerszer megfogadott háború elmaradt, Németország 
fantasztikus mértékben megerősödött s az egységes német birodalomtól keleti é fekvő 
minden állam teljesen új nemzetközi helyzetbe került. Ami két héttel ezelőtt a 
világpolitikában igazságnak, vagy legalább ténynek látszott, az ma már holt dogma vagy 
puszta illúzió. Az állampolitikai, gazdasági és világnézeti harc nem dőlt el ugyan, de 
Ausztria gyors átalakulása csak újabb európai jobboldali győzelmek kiindulópontja lehet! 
A vörös Spanyolország végóráit éli, a lengyel határon történelem készül, Csehország fölött 
tikkasztó a levegő, Oroszországban sötét, égzengető drámával számolnak s 
Franciaországban a krónikus kormányválságok gyöngeségével. Mesebeszéd, hogy az 
események logikus fejlődésében a nacionalista világnézet ne játszana döntő szerepet. Az új 
világ eszméinek közös irányvonala, közös alapja és stílusa van s az új világ nemzetépítő 
bölcseleté éppúgy végigszáguld diadalmasan a föld kerekségén, mint 1789 után a 
liberalizmus és a demokrácia eszméi. A különbség csak az, hogy a nacionalizmus 
szükségképpen gazdagabb variációkban jelentkezik, mert a nemzeti eszme politikai és 
szociális tartalmát nem lehet a szabadság, egyenlőség és testvériség jelszavainak 
uniformizált, nemzetközi formájában megvalósítani. A nacionalizmus közös irányt és 
más-más tartalmat jelent az összes nemzeteknek. Az osztrák nacionalizmus szükségképpen 
végződött a német birodalomba való beolvadással, ahogy a magyar' nacionalizmus az elvi 
azonosság minden megfeszített erejével szükségképpen népi és állami önállóságának, 
függetlenségének s a történelemtől rendelt öncélúságának szolgálatába állítsa minden 
erejét! 

Ma már olyan egyszerűnek és világosnak látszik minden, amit a magyar jobboldal belső 
ellenségei az éveken át dúló szellemi vagy inkább személyeskedési harcokban sehogy sem 
akartak megérteni. Milyen csodálatos világossággal jellemezte a helyzetet a Dúcé, amikor 
azt mondotta, hogy jobb, ha a német nacionalizmus velünk s nem nélkülünk vagy ellenünk 
teljesedik be... Ami igaz olasz szempont, százszor igaz a kis magyarság érdekvonalán. A 
magyar nacionalizmust nem az őszinte németbarátság, hanem a zsidókérdésből és a 
gazdasági reakcióból kiszületett, kicsinyes, tehetségtelen s az eseményekre teljesen 
hatástalan németellenesség veszélyeztette! Azok csináltak vak, rossz politikát, akiknek 
elsősorban lett volna érdekük a jövő irányában fekvő politikai vonalra állni. Azok 
rohamoztak az utolsó percig, akiknek már régen a visszavonulás tisztességes feltételeiről 
kellett volna tárgyalniuk az ujjmozdítás nélkül győzedelmeskedő jobboldallal. A politikai 
rövidlátás, az előkészületlenség és a hiú álmodozás miatt menekül ma Magyarországon a 
baloldal és a reakció a hisztéria és a pánik mocsarai felé... 

A pánik és a hisztéria nem a sajtóban, hanem a társas életben, a szalonok, klubok, 
kávéházak, összejövetelek s bizalmas hírsuttogások drótszálain át garázdálkodik az egész 

országban anélkül, hogy a jobboldali tömegek idegrendszerét a legkisebb mértékben is 
megzavarhatná. Elmúlottak azok a jó idők, amikor a telefon végére akasztott rémhír lázba 
ejtette Budapestet. Ma már csak egy zárt kör, egy inkább jellegzetes, mint sajátos réteg 
ijesztgeti önmagát s a nemzet óriási többsége nem veszélyt, hanem lehetőségeket érez 
nemzeti feladataink betöltésére! Amikor még a baloldal Széchenyi, Kossuth és Deák 
kisajátításán dolgozott s az idegen eszmék ellen folytatta a szélmalomharcokat, akkor még 
könnyű volt elhitetni a tétovázókkal, hogy itt mérhetetlen arányú hazaárulás folyik, 
amelyben a jobboldaliak idegen nagyhatalmak kezére akarják átjátszani az országot, de 
amióta beteljesedett az, amitől féltek, azóta túlságosan nyilvánvaló a tény, hogy a 
jobboldal minden árnyalatában halálos hazaszeretettel ragaszkodik az ősi rögökhöz, a népi 
és nemzeti szabadsághoz s Magyarország függetlenségéhez! Amikor baj van vagy 
veszedelem lesz, mi a helyünkön leszünk, de a békés idők vasárnapi szónoklatait a 
jövőben is átengedhetjük másoknak. Hallani sem akarunk külföldi befolyásról, de egyet 
még a mai hisztériában sem engedünk meg politikai ellenfeleinknek: nem engedjük 
elsikkasztani azokat a jobboldali követelményeket, amelyekért hosszú évek óta küzdünk, 
még akkor sem, ha az idegen hatást százszor is ráfogják a végrehajtásban félben maradt 
magyar ellenforradalmi programra! 

A magyarországi zsidóságtól egyelőre szerénységet kérünk a "magyar álláspont" 
exponálásában. Most ne magyarázzák, ne csavarják el újra s ne tegyék a tömegeket 
bizalmatlanná a valóban magyar állásponttal szemben azáltal, hogy eltúlzott lelkesedéssel 
melléje állanak. Más a külügy és más a belügy! Külpolitikailag minden épkézláb magyar 
nemzeti szuverenitásunk elszánt katonája, de ezek az elszánt katonák egyáltalán nem 
akarnak gondoskodni arról, hogy "a szuverén államigazgatás keretében a tartalom is 
csorbíthatatlan maradjon"... Nem. Éppen ellenkező szándékunk van, azt akarjuk, hogy a 
tartalom lényeges része gyors, erélyes és igazságos törvényhozással, minél hamarább 
megváltozzék! "Őrködnünk kell az alkotmány szellemének és betűjének épségén", írja a 
liberális honvédő, pedig mi alkotmányos rendünk biztosítása mellett igen sok betű és 
mondat nacionalista szellemű megváltoztatására törekszünk. "Meg kell őriznünk sajtónk, 
irodalmunk, minden szellemi megnyilatkozásunk szabadságát, a kritikai szó jogát" ... Ezt 
harsogják most felénk, mint tüzes hazafiságot a fél világgal szembeszálló bátorsággal de 
mi engedelmet kérünk s nem csatlakozunk a felmentő sereghez, mert semmi szándékunk 
nincs a inai sajtó, a mai irodalom, a mai kritika és szabadság monopóliumait s káros, sűrű 
vadhajtásait megvédeni azon a címen, hogy Ausztria beolvadt Németországba. 

Ennyire nem ijedtünk meg a történelmi fordulattól! Nemzeti műveltségünknek sem 
óhajtjuk azt az elzsidósodott jelenlegi "sajátos jellegét" különös védelembe részesíteni, 
amelyet eddig állandóan és jogosan támadtunk. Sőt "gazdasági tényezőink szabad 
mozgásáért" sem lelkesedünk s még azt sem hisszük el, hogy az efféle virgoncságot éppen 
most követelné komolyan a magyarországi zsidóság. Maradjunk mi csak szépen az 
ellenőrzött gazdasági mozgolódás mellett, mert a bécsi események után esetleg megártana 
egyeseknek a túlságos rugdalódzás... Belesodródtunk a világpolitika áramlatába. Közel 
minden beteljesült abból, amit megjósoltunk, amiért gúnyoltak és üldöztek bennünket, 
pedig csak azt állítottuk, hogy az idők és a történelem ellen nem a magyarság feladata 
felvenni a harcot. Befelé azonban nem engedjük elsikkasztani új manőverekkel és 
módszerekkel a magyar jobboldali politika szociális céljait, mert meggyőződésünk, hogy 
ezt az elárvult népet csak a belső szociális igazság győzelmével tudjuk megerősíteni és 
felkészíteni az ország védelemre. A szanatóriumi csönd elméletét most azzal akarják 
alátámasztani, hogy hallgassunk, mert Hitler itt van a szomszédban. Ügyes, okos fogás. 
Csak az a baj, hogy mi nem félünk. S akik félnek, azok hallgassanak, s ne zavarják a 
jobboldali Magyarország építő munkáját. Hisztéria helyett hazafiasságot kérünk! 

(Új Magyarság, 1938. március 18. 1. p.) 

Rajniss Ferenc interpellációi a képviselöházban 

(1940. október 9.) 

"Interpelláció a m. kir. összkormányhoz a 3. zsidótörvény sürgős beterjesztése tárgyában. 

1. Van-e tudomása a m. kir. kormánynak arról, hogy a félmegoldások bomlasztó politikai 
rendszerét szolgáló 1. és 2. számú zsidótörvény az erélytelen és elködösített végrehajtás 
következtében is súlyosan megrendítette a nemzeti közbizalmat és szélesre nyitotta a kaput 
a korrupció lehetőségei előtt? 

2. Tudja-e a m. kir. kormány, hogy a törvényhozás alsó- és felsőházi tagjait, a magasabb 
rangú állami funkcionáriusokat és állami nyugdíjasokat a szentesített törvények írott 
betűin túl a törvények íratlan szelleme is kötelezi a nemzetnek példát adó társadalmi és 
gazdasági viselkedésükben? 

3. Összeegyeztethetőnek tartja-e a m. kir. kormány az érvényben lévő zsidótörvény 
szellemével azt a sajnálatos tényt, hogy törvényhozók és nyugdíjazott állami 
funkcionáriusok - akiknek tisztességes megélhetését ez a szegény ország a súlyos 
közadókból biztosítja - a szaktudás teljes hiányával a zsidótokét, a zsidóbefolyást és a 
zsidó családi részvénytársaságokat az igazgatósági tagságok és egyéb megbízatások 
vállalásával erőteljesen támogatják? 

4. Hajlandó-e a m. kir. kormány ezt a szemérmetlen zsidó-érdekvédelmet nyíltan és 
egyenesen megbélyegezni és állásfoglalásának érvényt szerezni? 

5. Hajlandó-e a m. kir. kormány összefoglaló jelentésben sürgősen tájékoztatni a nemzetet 
a zsidótörvény végrehajtásának pontos adatairól és eredményeiről? 

6. Hajlandó-e a m. kir. kormány letenni a Ház asztalára az összes olyan állami nyugdíjasok 
jegyzékét, akik zsidó érdekköm vállalatoknál helyezkedtek el, függetlenül attól, hogy ezek 
az urak miniszteri, államtitkári, katonai s magasabb vagy alacsonyabb szolgálati rang és 
idő alapján élveznek nyugdíjat? Hajlandó-e a m. kir. kormány letenni a Ház asztalára a 
zsidó érdekkörű vállalatoknál elhelyezkedett, s állami nyugdíjat élvező törvényhozók - 
aktív alsó- és felsőházi tagok - névjegyzékét? 

7. Hajlandó-e a magyar királyi kormány a zsidótörvény hatálya alá eső 
kormányfőtanácsosok, kormánytanácsosok és egyéb hasonló címet viselő egyének 
címeinek sürgős törlésére megfelelő előterjesztést tenni? 

8. Hajlandó-e a magyar királyi kormány az újonnan szervezett Gazdasági Tanács zsidó 
tagjainak kinevezését sürgősen érvényteleníteni és a jövőben hasonló liberális 
engedményektől óvakodni? 

9. Hajlandó-e a magyar királyi kormány a 3. zsidótörvény előkészítésére még a parlamenti 
nyári szünet előtt teljhatalmú vizsgálati joggal felruházott parlamenti bizottságot 
kiküldeni, illetve a törvényes formák között erre előterjesztést tenni? 

10. Hajlandó-e a magyar királyi kormány elvileg deklarálni, hogy az új zsidótörvény csak 
faji alapon, a vegyes házasság jogának megszüntetésével, az összes észlelt kirívó hibák, 
ellentmondások kiküszöbölésével, a zsidó gazdasági befolyás teljes háttérbe szorításával, a 
zsidó mezőgazdasági birtokok igénybevételének meggyorsításával és a "díszgoj"-rendszer 
gyökeres kiirtásával mentheti meg a magyar népet a zsidóhatalom új, titkos, zárt ajtók 
mögötti törvénytelen felburjánzásától? 

Interpellációmat a Ház legközelebbi interpellációs ülésén óhajtom szóval megindokolni. 
Budapest, 1940. július 1-jén. Dr. Rajniss Ferenc s. k." 

Rajniss Ferenc: T. Ház! Cselényi igen t. képviselőtársam megdöbbentő beszédének hatása 

alatt mondom el interpellációmat azzal a meggyőződéssel, hogy a magyarság szenvedése 
és megpróbáltatása külpolitikai síkon, sajnos, még nem ért véget és hogy ezeknek a 
kérdéseknek a megoldása, becsületes és a magyar érdekeket szolgáló megoldása nem 
olyan egyszerű, ahogyan azt talán sokan ebben a pillanatban hiszik. A tisztességes magyar 
ellenzékiség mindig elismerte, mert egészséges nemzetpolitikából származott, hogy 
vannak kérdések, amelyekben a legnagyobb ellentétek: a politikai felfogás és a világnézet 
ellentétei között sem lehet különbséget tenni abban a pillanatban, amikor a magyar 
nemzetet, a magyar fajtát nagy és végzetes veszedelmek fenyegetik. Tisztességgel 
szolgáltam, mióta bejöttem a Házba ezt a politikát és evvel szemben mindig csak azt 
követeltem meg a hatalmon lévőktől és a hatalom gyakorlóitól, hogy ismerjék el a magyar 
nacionalista ellenzékiség teljes és tökéletes jogosságát, felfogásának érdektelen 
becsületességét, mert ennek a két tényezőnek találkozásában fejlődhetik csak tovább a 
nemzet szakadás, forradalom és a közös nagy érdekek veszélye nélkül. ... 

Magyarország útja tisztán és világosan adott: európaiságunkat és külpolitikánkat csak a 
tengelyhatalmakhoz való igazodás, magyar belpolitikánkat pedig a magyar nép széles 
tömegeinek radikális, gyors felemelése határozza meg. Ennek a kétféle irányzatnak 
egyetlen magyar útja, belső logikai összefüggése van és nem lehet külpolitikailag 
tengelybarátnak, belpolitikailag pedig naftalinosan reakciósnak lenni. Belső logikája van 
annak, hogy külpolitikai orientációnk hogyan és mint tétessék át a magyar élet belső 
síkjára és ennek a belső összefüggésnek alapján a rendelkezésre álló végtelenül rövid idő 
alatt, amelyben tulajdonképpen még csak az alapelveket sem lehet kifejteni, kérdeztem 
meg az igen t. kormányt, hogy tudja-e, hogy a félmegoldásokat szolgáló első és második 
zsidótörvény és annak erélytelen és elködösített végrehajtása következtében a nemzeti 
közbizalom ennek a törvénynek végrehajtását, jóságát illetően súlyosan megrendült.... 

Törvényeinknek régi módszere, hogy állandóan kibúvókat engednek és ezeken a 
kibúvókon keresztül azután nem az emberiességnek és a méltányosságnak kicsi százalékos 
érvényesülése történik meg, hanem óriási, hatalmas tömegek és sajnos elsősorban - és ez a 
törvény végrehajtásának parvenü vonása - a gazdag és jómódú zsidók ki tudnak bújni, 
amikor a szegényeken a törvényt végrehajtják. Ezt én a nemzet erkölcsi felfogása ellen 
való merényletnek tartom. 

T. Ház! Azt kérdeztem, tudja-e a m. kir. kormány, hogy a törvényhozás képviselőházi és 
felsőházi tagjait, a magas rangú állami funkcionáriusokat és a magas rangú állami 
nyugdíjasokat, akiket ez a szegény ország súlyos adóiból tisztességesen eltart még mindig, 
a törvény írott betűin túl a törvény íratlan szelleme is kötelezi viselkedésükben? Ha ez az 
országgyűlés első és második számú zsidótörvényt hozott és a kormánykörök új 
kijelentése szerint most már hajlandók talán a tapasztalatok, talán egyéb okok miatt a 
harmadik zsidótörvény útjára lépni, akkor meg kell kérdeznem, milyen jelenségek azok, 
hogy lépten-nyomon éppen a legelőkelőbb és legmagasabb rétegek részéről a 
zsidókérdésben társadalmi és politikai tüntetésekkel találkozunk az egész magyar közélet 
síkján. Én ebben a Házban súlyos viharokat éltem már meg, de soha rólam nem 
bizonyították be, hogy felelőtlenül rágalmaztam, amikor itt szólásra felálltam. Tisztelettel 
bejelentem, hogy ha nem tudnak ennek véget vetni, a kk or én igenis nevekkel és az illető 
személyek megbélyegzésével fogom a Ház előtt bebizonyítani, hogy a nemzet 
szempontjából nemcsak törvény van, hanem a törvénynek szelleme is van, amelyet az 
állam pénzéből, a közadókból kitartott jól élő emberek nem sérthetnek meg büntetlenül 
napról napra. 

Azt kérdeztem, hogy összeegyeztethetőnek tartja-e a magyar királyi kormány az 
érvényben lévő zsidótörvény szellemével azt a sajnálatos tényt, hogy a törvényhozók és 
nyugdíjazott állami funkcionáriusok, akiknek megvan a megélhetésük, a szaktudás teljes 
hiányával - amit hangsúlyozni akarok, mert külön kérdés a szakemberek kérdése - a 
zsidótokét, a zsidóbefolyást és a zsidó családi részvénytársaságokat az igazgatósági 
tagságok és egyéb megbízatások vállalásával erőteljesen támogatják. T. Ház! Hogyan 
szerezzünk érvényt a törvényeknek, hogyan csukassunk le embereket, hogyan követeljük 
meg az áldozatot és az éhezést, ha rendesen ellátott emberek a meghozott törvény 
szellemével szemben a zsidótámogatást az igazgatósági tagságokon keresztül tudatlanul, 
minden szaktudás nélkül végzik? ... 

Azt kérdeztem, hajlandó-e a m. kir. kormány deklarálni, hogy az új zsidótörvény csak faji 
alapon áll, a vegyes házasság jogának megszüntetésével, az összes kirívó hibák, 
ellentmondások kiküszöbölésével, a zsidó gazdasági befolyás teljes háttérbe szorításával, a 
zsidó mezőgazdasági és egyéb ingatlanok igénybevételével - mert én nem tudom, ki találta 
ki a házbirtok és a mezőgazdasági birtok közötti különbséget a zsidótörvény 
szempontjából - hajlandó-e az igen t. kormány a magyar népet a zsidóhatalom új, titkos, 
zárt ajtók mögötti érvényesülésétől megmenteni. ... 

T. Ház! Azzal fejezem be, hogy amikor Amerikában meghozták a szesztilalmi törvényt, de 
utóbb belátták Amerikában, hogy ez rossz dolog és vissza akarták állítani a szeszivás 
szabadságát, akkor a bootleggerek, a szeszcsempészek milliós összegeket áldoztak azért, 
hogy megakadályozzák a szesztilalmi törvény eltörlését. Nem akarom, hogy a 
zsidókérdésben ezek a magyarországi bootleggerek, akik beültek a zsidó igazgatósági 
tagságokba, azt mondják: most már minden meg van oldva, én a kétezer pengőmet 
havonta zsebre vágom, nincs többé zsidókérdés Magyarországon. Ezt kell megakadályozni 
és ennek megakadályozására a nemzet erkölcsi értékeinek megmentése címén kérem a m. 
kir. kormányt. 

"Interpelláció ám. kir. összkormányhoz a magyar birtokpolitikai törvények egységes 
reformja és kodifikálása tárgyában. 

1. Van-e tudomása a m. kir. kormánynak arról, hogy birtokpolitikái törvényeink a 
félmegoldások és az időbeli kompromisszumok rendszerét szolgálják és az egymásnak 
ellentmondó végrehajtási utasítások, bizalmas rendelkezések és a nyilvánvaló szabotázs 
nyugtalanító jelenségei miatt csak a gazdasági bizonytalanság és demagóg ígéretek 
posványáit növelik? 

2. Hajlandó-e a m. kir. kormány az egységes magyar birtokpolitikai törvény sürgős 
előkészítésére még a parlamenti nyári szünet előtt teljhatalmú vizsgálati joggal felruházott 
parlamenti bizottságot kiküldeni, illetve a törvényes formák között erre előterjesztést 
tenni? 

3. Hajlandó-e a m. kir. kormány elvileg deklarálni, hogy a földhöz juttatás, a telepítés, a 
hitbizományi reform, a zsidóbirtokok igénybevétele, a tagosítás, a mamutbirtokok 
megszüntetése és a magyar mezőgazdasági dolgozók életkörülményeinek országos 
megjavítása egységes, egymástól elválaszthatatlan érzéskomplexum, amelyet csak 
nagyvonalú alaptörvénnyel lehet komolyan és becsületesen megoldani. Rajniss Ferenc s. 
k." 

Rajniss Ferenc: T. Ház! Mérhetetlenül fáj nekem, hogy interpellációmmal kapcsolatban a 
miniszterelnök urat támadás érte, mert kötelességemnek tartom kijelenteni, hogy teljes 
ellenzéki álláspontom mellett a miniszterelnök úr személyének integritását soha meg nem 
támadtam, az ő férfiúi erényeit és érdemeit a magam részéről teljes mértékben elismerem. 

Ez semmit sem változtat azon, hogy politikájával és különösen belpolitikájával szemben 
ellenzéki állásponton vagyok. 

E kijelentésem után áttérek a magyar birtokpolitikai törvények egységes reformja és 
kodifikálása tárgyában egy negyedévvel ezelőtt bejegyzett második interpellációmra. 

T. Ház! Nem kell szakelőadást tartani és nem kell a rendelkezésre álló rövid időt talán 
teljes egészében ki sem használni, hogy megmagyarázhassam a magyar gazdáknak és a 
magyar élet bármilyen területén komolyan szakértőként működő férfiaknak azt, hogy 
birtokpolitikai törvényeink két évtizedes fejlődése nagy zűrzavart, sok törvényt, még több 
törvényen alapuló rendelkezést s a végén bizonytalan állapotot teremtett. Részben a 
politikai agitáció miatt -s ez alól a t. kormányzó párt sem kivétel, mert becsülettel óhajtok 
emlékeztetni mindenkit a közösen megvívott harcokra, hogy a választások alkalmával mit 
ígértünk földbirtokpolitikai téren a magyar népnek s nem kivétel ez alól a magyar 
bürokrácia sem, az intéző szerv, amelyiknek a különböző törvényeket meg kellett volna az 
életben valósítania és nem kivétel a törvényhozás sem - káoszt teremtettünk, 
nyugtalanságot és bizonytalanságot nemcsak a földigénylők számára, hanem a 
földbirtokosok számára is. Ha becsületesen lelkiismeret-vizsgálatot tartunk, azt kell 
mondani, hogy életünknek egyik legfájóbb sebe a belpolitikában az, hogy homályos 
fenyegetést érez a földbirtokos és homályos ígéretekből él a magyar nép. 

Ezen a sajnálatos tényen birtokpolitikai törvényhozásunk és rendelettárunk 20 esztendő 
alatt semmi jót nem tudott változtatni. Itt van az 1920. évi XXXVI. törvényünk a 
földbirtok helyesebb megoszlását szabályozó rendelkezésekről. Három vagy négy ízben 
beszéltem és interpelláltam a Házban azzal a céllal, hogy mielőtt továbbmegyünk s újabb 
és újabb törvényeket gyártunk, próbáljuk meg az 1920. évi XXXVI. törvénycikk alapján 
teremtett szörnyű állapotokat a magyar birtokosság és a magyar földigénylők érdekében 
véglegesen, ha kell, áldozatokkal is likvidálni. A rendeletek tömege után ma ott állunk, 
hogy az 1920. évi XXXVI. törvénycikk nincs végrehajtva, az Országos Földbirtokrendező 
Bíróság működését három törvénnyel megszüntettük, de az OFB még ma is működik, mert 
nem tudtunk megszabadulni valamitől, amit már egyszer megteremtettünk. 
Földbirtokpolitikai törvényhozásunkat pedig nem a gyakorlat, hanem tényleg az ország 
belső strukturális követelményei miatt továbbvittük, olyan törvényeket és rendeleteket 
hoztunk, amelyeknek végrehajtása szintén késik. Éppen ezért azt kérdeztem 
interpellációmban; van-e tudomása a magyar királyi kormánynak arról, hogy 
birtokpolitikai törvényeink félmegoldások és az időbeli kompromisszumok bomlasztó 
rendszerét szolgálják, és az egymásnak sokszor ellentmondó végrehajtási utasítások, 
bizalmas rendelkezések és a nyilvánvaló szabotázs nyugtalanító jelenségei miatt csak a 
gazdasági bizonytalanság és a demagóg ígéretek posványái növel ik ? 

Hoztunk a zsidókérdésben földbirtok-politikai rendelkezéseket. Ma a táblánál ezren felüli 
panasz fekszik a zsidóföldek igénybevétele ellen, és hosszú esztendőkön keresztül nem 
tudtuk a legegyszerűbb dolgokat sem lebonyolítani azok miatt a kijárókapuk, kijáróutak és 
-lehetőségek miatt, amelyeknek létezését az igen t. miniszterelnök úr mostani beszédében 
maga is elismerte. 

Ennek a lehetetlen állapotnak a megszüntetésére kérdem azt: hajlandó-e a magyar királyi 
kormány egy egységes magyar birtokpolitikai törvény sürgős előkészítésére teljhatalmú 
vizsgálati joggal fekuházott parlamenti bizottságot kiküldeni, illetőleg a törvényes fonnák 
között erre előterjesztést tenni? A felelősségvállalásnak mind az igen t. felsőház, mind az 
alsóház részéről ez a legegyszerűbb és egyben a legkorszerűbb módja. 

Ha végigtekintünk idevonatkozó összes törvényeinken és rendelkezéseinken, az 1920: 
XXXVI. tc.-en, az 1924: VII. te.-én, az 5500/1924. M. E. rendeletén, az 1920: XLL tc.-en, 
az 1931: XXXV. tc.-en, az 1933: XVIII. tc.-en, az 1936: XI. tc.-en, az 1936: XXVII. 
tc.-en, a 100 000/1937. F. M. rendeletén, az 1940: VI. tc.-en,1* akkor igenis nemcsak a 
szakértő, hanem a nemzet ügyeinek tiszta, egészséges és objektív bírálója is látja azt a 
szörnyűséges káoszt, amelybe földbirtok-politikailag belekerültünk. Lehetőségünk ma 
csak egy van: elvileg véglegesen deklarálni azt, hogy a földhöz juttatás, a telepítés, a 
hitbizományi reform, a zsidóbirtokok igénybevétele, a tagosítás, a mamutbirtokok 
megszüntetése és a magyar mezőgazdasági dolgozók életkörülményeinek országos 
megjavítása egyetlen, egységes, egymástól elválaszthatatlan kérdéskomplexust képez, 
amelyet csak egy nagy alapvető törvénnyel lehet komolyan és becsületesen megoldani. 

... Én soha nem voltam földosztó. Én nemcsak a középbirtoknak, hanem a bizonyos céllal 
megteremtett, bizonyos céllal létező nagybirtoknak az eltörlésére sem törekedtem 
sohasem. De sohasem tudtam megérteni azt, hogy a magyar Ötszáz holdasok, a magyar 
ezerholdasok, akiknek olyan birtoktestük van, hogy összenőhetnek a földdel, miért védik 
minden erejükkel az olyan vagyon-komplexumokat, amelyeket nem tudnak megvédeni, és 
esetleg a saját maguk gazdasági lehetőségét és jövőjét is kockáztatják néhány száz 
embernek ma már történelmi anakronizmust jelentő kiváltságai miatt. Magyarországon a 
középbirtokoknak és bizonyos nagybirtokoknak igenis van életlehetőségük, de sohasem 
lehet a nép igazságérzetébe bevezetni ezt a mai állapotot, hogy az egyik községben 
elvehetnek valakitől, akinek 500 hold földje van, birtokpolitikai célokra földet, 
ugyanakkor, amikor 200 000 holdas birtok is van az országban, mondom, ezt soha, de 
soha, sem igazsággal, sem okossággal, sem gazdaságpolitikai lehetőségekkel és a 
gazdasági helyzettel megmagyarázni nem lehet. Már régen túl kellene lennünk azon, hogy 
a magyar paraszt földkielégítése sehol máshol, csak saját kicsi falujának a határában 
lehetséges, és csak ott oldható meg. A magyar földbirtok-politikának a határa 
Magyarország határa. Ezen belül kell ésszerű birtokpolitikai törvényt hozni, ésszerű 
birtokpolitikai intézkedéseket teremteni. És méltóztassék elhinni, miniszterelnök úr, hogy 
ha egyszer ez a magyar nép következetességet, állandó munkáscselekvést látna a maga 
földbirtok-politikai kérdéseinek megoldásában, akkor nem is sürgetné a hatóságokat, nem 
is sürgetné a kormányt egy gyors és lehetetlen megoldásra. A sürgetés, a nyugtalanság és a 
demagógia azért áll elő, mert határozott, komoly bajok vannak a másik oldalon az 
el-tussolásban, a dolgok kitolásában és a kérdésnek megoldatlanul való hagyásában. Száz 
és száz helyen, ezer helyen kell birtokpolitikai törvényeink alapján szakértői kiszállást 
tartani akkor, amikor a birtokpolitikai osztály hét vagy nyolc szakértővel dolgozik. Tizenöt 
esztendő alatt sem fogják bejárni azokat a területeket, amelyeknek bejárása az Ő 
kötelességük. Ez ellen lehet tiltakozni, és akik ezt látják, azok azt mondják, hogy: kérem, 
ez nem földbirtok-politika, ez a nép megcsalása, ez semmi mást nem jelent, mint azt, hogy 
nem akarják megcsinálni az igazi magyar földbirtok-politikát. 

T. Ház! Végtelenül sajnálom, hogy az időm lejárt. Én a magam részéről a magyar nemzet 
jövendő boldogulása érdekében azt kérem, hogy ha már a t. kormányzat megteremtette a 
diktatúrát, adjon annak értelmet és lényeget is a magyar nép boldogulása érdekében. 
(KN1939-1944. VII. kötet 37-44. p.) 


Rajniss Ferenc jegyzete a magyar futárban 

(1941. május 29.) 

A Magyar Futár a szokásos bevezető és ígéreteikkel megtömött vezércikk nélkül indul el 

találkozójára az olvasóközönséggel. Célunk tiszta, irányunk ismeretes, véleményünk 
szabad és független, elismert korlátunk a törvény, jó csillagunk a magyarság és 
Magyarország fölött ragyog. Világnézetünk van, erős és határozott, nem is akarunk 
nagy képű semlegességet, elvont tudálékosságot és előkelő dolgok-fölöttiséget játszani: 
benne állunk a küzdelemben, mozgunk együtt a világgal s bajtársakat ismerünk és 
ellenségeket a hittel vallott jobboldali politika szolgálatában. Nem akarunk leereszkedni 
senkihez, mert nincs osztályérzésünk s egy síkon látjuk a tisztességes dolgozókat. Az 
egyenes magyar írást megérti minden gondolkodó magyar ember s meg is kell találjuk 
szép egyszerűségben a tudományos tolvajnyelv helyett azt a kifejezési módot, amely 
Összehozza és egyesíti feladataink közös meglátásában az értelmiségi foglalkozású 
rétegeket, az ipari munkásságot és a föld erős népét. Műltunk, kultúránk, szabad életünk és 
együtt formált jövendőnk szeretetében megsemmisülhet az osztályelmélet, ha sem fent, 
sem lent nem zsákmányolják ki önző célokra azt a nemes, milliókban élő vágyakozást, 
amely egy új magyar élet gyönyörű és gyötrelmes álmaiból fakadt. Nem hirdetünk 
összefogást mindenkivel rostálatlanul, mert ez a hamis bankettszónoki ás, ez a kebelre 
borulós füllentés szolgálta ki a legszemérmetlenebbül a tétlenséget és a reakciót. Csak az 
egyirányú, egy-meggyőződésű emberek foghatnak össze nagy munkára s csak a 
világnézeti határokon belül van értelme fegyelmezettséggel, jó szándékkal és 
áldozatkészséggel áthidalni a különbségeket személyek, pártok, szervezetek és alakulatok 
között. A baloldalon ismerik ezt a törvényt - csak a jobboldalon kell megtanulni... 
Elmondjuk a lelkiismeret és az önvizsgálat forrásaiból táplált véleményünket, de senkit 
sem akarunk tanítani vagy éppen művelni. Nagy betegség nálunk az atyai hang, a 
népművelő leereszkedés és a tudós fölény. Tele van az ország atyákkal - fiúk nélkül. A sok 
atya töméntelen ellentmondó laposságra próbálja megnyerni a népet s marad minden a 
régiben. És mégis itt kopogtat a bástyakapukon az új világ, mégis bebocsátást kér a kor 
szelleme, mégis a megújhodás hite terjed, a társadalmi igazság gondolata hódít és a 
nemzeti eszme diadalmaskodik. Evvel az új világnézettel együtt szeretnénk otthon lenni a 
jobb jövőt váró magyar családokban, falvak és városok, kisebb és nagyobb, szegényebb és 
szerencsésebb otthonok lakói között. Ennyi a meginduló Magyar Futár programja... 
(Magyar Futár, 1941. május 29. 6. p.) 


A keleti hadszíntér 

(Rajniss Ferenc jegyzete - 1941. december 25,) 

A keleti hadszíntér eseményeinek megítélésében, Soldan német vezérkari ezredes nagy 
cikke, a hét folyamán az egész világsajtót foglalkoztatta s mindenfelé nagy feltűnést 
keltett. Soldan jellemzését a szovjet front sajátosságairól és nehézségeiről örömmel 
összegezzük, mert a Magyar Futár heti hadijelentéseiben sokszor képviselte ugyanazt az 
álláspontot, amely most a kiváló német vezérkari tiszt írásán keresztül belekerült a világ 
közvéleményébe. Soldan szerint kétségtelen dolog, hogy a szovjet az óriás birodalom ipari 
termelését céltudatosan és eredményesen állította be a hadfelszerelés szolgálatába. Nincs 
olyan ország a világon, amelyik olyan szörnyű véráldozatot tudott volna feláldozni teljes 
összeomlás nélkül, mint Szovjet-Oroszország. Sem a tábornokok, sem a kisebb vezetők 
nem törődnek az emberáldozattal s mindig új és új tartalékokat dobnak a német csapatok 
megsemmisítő tüzébe. Érzéketlenül és tompa ellenálló erővel harcol s épít új védelmi 
vonalakat a szovjet katona. Csak akik a világháborúban már átélték az orosz 
tömegrohamokat, azoknak lehet "halvány" sejtelmük arról, hogy mi történik most a keleti 
hadszíntéren... Ennek a háborúnak keménysége és elkeseredettsége megfelel az ellentétek 
lényegének. Itt nemcsak az ellenséges haderő legyőzése a feladat, mint az előbbi 
hadjáratokban, hanem a bolsevista rendszer kiirtása és az elhárítása annak az állandó 

veszedelemnek, amelyet nem lehet eléggé felbecsülni s amely egy napon szétőrölte volna 
Európát! ... A frontot állandóan foltozzák, új tömegeket vetnek harcba, egyetlen talpalatnyi 
földet sem adnak fel, csak a kemény ütések bódulatában. Vasfegyelem tartja össze 
soraikat, amivel számolni kell. Egyetlen harctéren sem találkozott a német hadsereg a 
szovjethez hasonlóan támadó szellemű, aktív hadsereggel. Ebből a tényből származik a 
birkózás óriás nehézsége, amit letagadni a szovjet ellen küzdő seregek egyedülálló 
hősiségének leminősítése lenne... A Vörös Hadsereg azonban már menthetetlen. Főerejét 
megtörték, hadfelszerelési iparának javát szétzúzták s az európai élettérhez szükséges 
részek elfoglalását is az időjárás csak átmenetileg tudja megakadályozni... Soldan nagyon 
jól tudja, hogy Európa csak későbben eszmél fel arra, hogy az utolsó órában menekült meg 
- a leggyilkosabb ellenségtől... 

(Magyar Futár, 1941. december 25. 7. p.) 


Rajniss Ferenc felszólalása a képviselőházban - /1942. december 1/ 

... T. Ház! A felhatalmazási törvényjavaslat vitája a m. kin kormány munkásságának 
általános nagyvonalú bírálata kell legyen éspedig nem az egyes pártok szempontjai szerint, 
hanem valóban a törvényhozóknak, az egyéneknek lelkiismereti állásfoglalása alapján. Én 
ennek a legerősebb és legjobb irányító erőnek hatása alatt mondom meg őszintén, hogy a 
költségvetési tételek felhasználására a kk or sem adnám meg a felhatalmazást a 
kormánynak, ha a döntés az én egyetlen szavazatomtól függne, és ez a meggyőződésem a 
béke és a háború idejére egyaránt vonatkozik. Nem a részletkérdésekben való természetes 
véleménykülönbség vagy a politikai küzdelmek indulata vezet ebben az elhatározásban és 
nincs semmiféle személyi sérelmem, amely elfogulttá tenne, a kormány tagjainak 
rendkívül súlyos munkáját és becsületességüket, jó szándékukat sohasem vontam 
kétségbe. Még azt sem mondhatom, t. Ház, hogy az írásba foglalható politikai program 
vagy szándék olyan különbséget jelent, hogy emiatt kellett volna a törvényjavaslat ellen 
feliratkoznom. Egyek vagyunk például a hivatalos külpolitikában olyformán, hogy az úton 
találkoztunk egymással. Szívből helyeslem az igen t. miniszterelnök úrnak és 
munkatársainak sok elvi célkitűzését - hangsúlyozom: elvi célkitűzését elismerem a 
feltornyosodó, rengeteg akadályt, nehézséget az elmélet és gyakorlat összehangolásában és 
inkább keresztet és megpróbáltatást Iátok a hatalom tényleges gyakorlásában, mint fényt 
és irigyelhető kiváltságot. Elkopott már régen az a frázis, hogy aki bírálni mer, az csak 
hatalomra tör, a hivatott és a hivatásos tekintélyek helyére vágyik. A miniszterek nem 
irigylésre méltó lények és a kormányzati munka nem szép, liberális mutogatás arrafelé, 
amelyre az események úgyis maguktól döcögnek. 

Az elkerülhetetlenül szükséges irányított gazdálkodás korában az az egyik legérdekesebb 
sajátosság, hogy a közéletben a rendszernek szinte ismeretlen, szürke és tudatosan elbújt 
vámszedői százszor jobban járnak, mint az összes miniszterek együttvéve, mert a rendszer 
dolgozik és a rendszer nyomatéki súlya ránehezedik a kormányra is. A rendszer, a nagy 
társadalmi, gazdasági és politikai gépezet, amely az évtizedek folyamán Magyarországon 
valahogyan kialakult, összeállóit és Öncélú lett, csak önmaga belső és titokzatos 
törvényeinek engedelmeskedik, Őröl, zakatol, kiméri a herék és a dolgozók életterét, 
szétosztja a javakat és a jövedelmeket, a befolyást és a tényleges hatalmat, meghatározza 
az erőkifejtések kereteit, determinálja a hitet és a csüggedést, a szegénységet és a 
gazdagságot, az összetartást és a széthúzást, nemzeti előretörésünket vagy pedig lassú 
elsorvadásunkat. 

Ennek a roppant sorsszerű folyamatnak a kormány nem teremtője és nem irányítója, csak 
ellenőre bizonyos mértékig. A kormány munkájának túlnyomó részét a meglévő adott 

erőviszonylat adminisztrálása, a nyugtalanító jelenségek esetleges lenyesegetése a 
rendszerről, köti le. Hogy pedig ezt a munkát a kormányzat jól végzi-e vagy rosszul, az 
inkább a rendszer házi belügye, ami bennünket közelebbről nemigen érdekel, mert az a 
meggyőződésünk, hogy a rendszert kell feltétlenül megváltoztatni a magyarság korszerű", 
egészséges életformájának megteremtése érdekében. 

A teremtésnek és az adminisztrálásnak mélységes ellentéte az, ami eljuttat bennünket a 
sorsdöntő nagy magyar kérdésekhez, amelyek ma már kétségtelenül két meglevő nagy 
táborra osztják a magyar közvéleményt. Mi nem hiszünk a külön-külön kezelhető és 
irányítható társadalmi, gazdasági és politikai életformában. Mi azt valljuk, hogy a 
nemzetnek csak egy életformája lehet, amelynek természetes és harmonikus 
következménye kell legyen a társadalmi, a politikai és a gazdasági berendezkedés. Mi ezt 
az új életformát keressük elsősorban, mert becsületes meggyőződésünk, hogy a mai 
életforma rossz, bizonytalan, merev, maradi és veszedelmes. 

Nem a parlamentarizmus és a diktatúra kérdésére gondolok, amelyet a zsidók oly 
mérhetetlenül elcsépeltek az utóbbi időben és nem is az alkotmányjogi változásokra, mert 
a tisztán politikai természetű átalakulás a népi és nemzeti életformát megújítani nem tudja. 
Volt már minálunk nagy népi megújhodás a kommiin bukása után. Milliókban élt ebben az 
országban a szegedi gondolat és lobogott a nacionalizmus tüze. A politikai átalakulás meg 
is történt, de az élet társadalmi és gazdasági síkján a jogfolytonosság hamis értelmezésével 
ott folytatódott minden a konszolidáció alatt, ahol a világháború előtt a liberalizmus korát 
otthagytuk. Az ébredező magyarok százezrei követelték az új magyar világot, követelték a 
szent önzést, a zsidóság visszaszorítását, de ha a hivatalokban szó volt a gyakorlatba való 
átviteléről ezeknek az elveknek, amelyeket vallott a kormány és hirdetett sajtójában és 
vallott a magyar társadalom is, akkor a főnök úr odaszólt a beosztottjainak: Csipcsala úr, 
nézze meg, hogy mit ír elő ebben az esetben az 1878: III. te. 11.17 bekezdésének harmadik 
alfejezete, és az történt, ami az 1878-as törvényben elrendeltetett. Társadalmi életünkben 
pedig az éhező, sápadt lakók gyűléseztek, rajongó fiatalok álmodoztak Trianon vesztéről, 
ébredők mennydörögtek a zsidóság ellen és előbb a zsidó szalonok diktáltak, tele 
konszolidált előkelőséggel, majd visszajöttek Magyarországra az elvándorolt emigránsok, 
átvették újra a politikai vezetést... 

T. Ház! Végeredményben - morgás ide vagy oda - az történt, hogy először a zsidó 
szalonok irányítottak az ébredőknek korszakában, tele magyarországi előkelőségekkel, 
majd hazajöttek az emigránsok, elfoglalták régi politikai helyeiket és Bethlen István 
konszolidációs korában a zsidók soha nem álmodott hatalomnak, gazdagságnak birtokában 
a lerongyolódott trianoni Magyarországon életük legfényesebb korszakát teremtették meg. 
Ez a nyers igazság és ez a tény. Megbukott az első nagy nemzeti álom azért, mert 
politikailag építették csak bele a nemzetbe a gondolatot, de társadalmi és gazdasági 
rendszerünk ugyanakkor a régi maradt és lassan vissza is hódította ezt az Örökségét, 
hatalmát a politikai síkon is. 

... Mi, ennek a korszaknak egyszerű és nem kormánypárti harcosai, mindenesetre sokkal 
jobban ismerjük ezeknek az időknek kis kulisszatitkait, mint a mai miniszter urak és nem 
akarjuk még egyszer megélni ezt a konszolidációt. Nem akarjuk, hogy a mostani 
zsidótörvények ugyan oda vezessék az országot vissza a zsidóknak visszatérő hatalmával, 
ahogyan ez a szegedi gondolatnak bukása idején történt. A múltnak keserves tapasztalatai 
mellett nem ámít el bennünket semmiféle törvényhozási és politikai eredmény, amíg ez a 
szentesített nemzeti akarat szilárdan be nem épül népünknek életformájába, a társadalmi és 
gazdasági szervezett magyar életbe. 

...Tiltakozunk joggal a szélsőségesség vádja ellen, mert a szankcionált törvények 
maradéktalan beváltását, megvalósítását követeljük vissza s a gyakorlati végrehajtás során 
mutatkozó visszásságokat, hiányokat és új szükségleteket mindig és örökké megmutatjuk, 
ez azonban nem szélsőség, és nem szélsőség a másik részen a háború megnyerésére 
irányuló szellemi és akarati törekvésünk sem, mert a győzelmet egyszerűen nem lehet 
szélsőségesen kívánni. A zsidó sajtó állítja ezt, de, t. Ház, méltóztassanak az afrikai parton 
történt partraszállása óta a budapesti tőzsdén az összes részvények ára - 95%-ig zsidó 
alkuszok kezén - 30%-kal emelkedett. Erről nem írnak semmit sem a lapokban. És nem 
szélsőség az sem, ha azt állítjuk, hogy ilyen időkben - mert már frázisnak látszik 
megismételni, hogy az életnek és halálnak küzdelméről van szó -a langyosság, a bágyadt 
úri előkelősködés és a nagyképű objektivitás egyszerűen az ellenség megsegítése. Amikor 
pedig a zsidóság követeli tőlünk a halk hangot, ez már hangos angolszász és kommunista 
propaganda. 

T. Ház! Az elmondottak alapján a politikai alapelveket oda egyszerűsíthetem, hogy korunk 
sajátos viszonyai között a politikus a közösségi életmegnyilvánulásoknak négy síkján 
bírálja el tulajdonképpen a kormányzatnak a működését és keresi azt az egészséges 
életformát, amelyről szólottám, szintén négy helyen: a külpolitikai, a társadalmi, a 
belpolitikai és a gazdasági síkon. 

... Magyarországnak leghalálosabb veszedelme a 

pán-szláv-bolsevista-zsidó-angolszász-demokrata világszövetség, ez elég cifra, mert elég 
cifra az a társaság, amelyikről beszélek. Ez a társaság Magyarország életét, évszázados 
külpolitikánkat veszélyezteti. Nem lehet tehát máshol a helyünk, ha már a nagy, hatalmas 
külpolitikai irányzatoknak faji, népi, állami, birodalmi alapjairól beszélünk, mint a 
germán, a latin és a finnugor népek oldalán, a nacionalista oldalon, egy olyan Európában, 
amelyben a szabad népeket megbecsülik. Jellemző egyébként, hogy a kormány hivatalos 
külpolitikáját fenntartás nélkül támogató jobboldali ellenzéket a zsidótőkéhez tartozó és a 
zsidó érdekeltségű újságokban mindennap mint az idegen eszmék vak megszállottjait lehet 
rágalmazni. Ez a lovagias fizetség a lojalitásért a cenzúrán át. Peyert támogatja a 
kormánypárti sajtó velünk szemben! 

Szomorú dolog beszélni a magyar társadalmi élet képletéről. Évszázadok rétegeződnek 
bele a mi társadalmi felfogásunkba. Az alulról hirdetett marxista osztályelméletnek 
édestestvére és egyben jogosítványa a felülről igen gőgösen süvítő osztály gyakorlat. 
Egymás mellett élünk és nem egymással. Mindenkinek igaza van ebben az országban, aki 
kasztszellemről, címkórságról és osztályönzésről beszél. A magyar kultúrpolitika súlyos 
vétke és mulasztása által előidézett változásokról, a munkáskérdés lényegéről, a 
munkamegosztó társadalom szervezetéről fogalma sincs a magyar középosztálynak. Az 
egyetemi nevelés avas és évszázadokon elmaradt ezen a területen. A legújabb politikai 
elméletekről - értem ez alatt például az 50 esztendősöket - 300-400 oldalas egyetemi 
tankönyvek végén mindenesetre található 5-10 oldal, ha nagyon modern a könyv. Az új 
népi kiválasztás, ennek a kornak alapos megismerése, a nemzeti szükségletek tanítása, a 
tényleg létező válaszfalak ledöntése sürgős nemzeti feladat ahhoz, hogy ne hiába 
beszéljünk egy osztálytalan magyar nacionalista társadalom megépítéséről. A magyar 
életnek gazdasági síkján talán a legnagyobb az elmaradottságunk, és természetesen ezen a 
téren tolul előtérbe a legbrutálisabban a zsidókérdés, behálózva a magyar munkának és 
életküzdelemnek minden egyes jelenségét. Az igen tisztelt kormány a Nemzeti Önellátási 
Alap révén próbál keresztény egzisztenciákat teremteni és néhány ezer pengős 
visszafizetendő kölcsönt kapnak azok az ifjak, akik vállalkoznak és elindulnak az élet 
útján. ... 


42 



Rajniss Ferencről, cikkei, fölszólalásai 

Életünk politikai síkján követelményeinket pártunk részéről vitéz Imrédy Béla 
pártvezetönk ismertette a Ház előtt és mi meggondoltan és szilárd hittel ragaszkodunk 
ezeknek a követelményeknek a teljesítéséhez. Arról már nem is vitatkozunk, hogy van-e 
bizalmi válság az országban - legfeljebb az okokat állíthatjuk azon az oldalon és itt 
különböző értékrendszerbe mert ma már csak nyílt fórumon tagadja mindenki azt a 
bizalmi válságot, amely megvan. Az emberek ugyanis tudatosan vagy öntudatlanul, de 
feltétlenül értékrendszerekben gondolkodnak. Nem szabad a legegyszerűbb embert sem a 
politika terén lebecsülni, mert az emberek értékrendszerben gondolkodnak, és hiába 
kapnak ezek az emberek akármilyen komoly részigazságot valahol, ha ők a társadalmi és a 
gazdasági rendszer egészét illetően abban a hitben élnek, hogy az igazságtalan, nem lehet 
őket megnyugtatni sem Oncsa-házzal, sem különböző egyénekhez kötött és 
szociálpolitikának nevezett karitatív intézkedéssel. Ez a mélységes gyökere ma a 
világnézeti politikának. A mi korunkban már csak világnézeti politikát lehet űzni, 
akármennyire tiltakoznak ez ellen a reakciósok és akármennyire megpróbálják ezt a 
kérdést sajnos a felső rétegekben is elködösíteni és összezavarni. Ma már lassan 
odajutunk, hogy a különböző hivatalos megnyilatkozásokról sem tudjuk, hogy mit 
jelentenek. Hogyan értse meg ezt az egyszerű ember? Mi ennek az eredménye? Újabb és 
újabb nyugtalanság a dolgozók között, akiknek a bajairól nem is akarok beszélni. Mert 
amikor megtörténik az, hogy az ember villamoson utazva a villamos egész közönségét 
sírni látja, mert egy asszony nyolchetes gyermekét viszi a kórházba, aki éjszaka kidugta a 
kezét a kis paplan alól és mindkét keze lefagyott, a kk or nincs mit beszélni arról, hogy mi 
van a néppel. Én végtelenül nagy tisztelettel nézem azt a nyugalmat s azt a fegyelmet, 
amelyet a magyar nép a mostani körülmények között tanúsít... 

Mi igenis világnézeti politikának vagyunk a hívei, mert szent meggyőződésünk, hogy nem 
tud adni annyit az állam szociálpolitikán keresztül, mint amennyire szükség volna ahhoz, 
hogy az emberek elégedettek legyenek, hogy valóban együtt éljenek, közösen éljenek és a 
nemzet nagy érdekeit megvédjék. Nem hisszük el, hogy ezt kisebb szociálpolitikai 
intézkedésekkel el lehetne érni. Csak egy tökéletesen új rendszerrel, egy világnézeti 
politikával érhető ez el. A népi egység és a szociális igazság nem jelszó a mi számunkra, 
mert hiszen azt is mondotta az egyik miniszter úr a múltkoriban, hogy a kormányzó párt 
feladata megindítani a harcot a jelszavak ellen. Mi ez? Ha valaki nekem meg tudja 
mondani, hogy mit jelentenek ezek a nagy mondatok, amelyekre jön a taps és utána senki 
sem tudja, hogy miről van szó, akkor én rendkívül boldog ember leszek. A népi egység és 
a szociális igazság számunkra nem jelszó, hanem hit és akarat, amelyet nem hangoztatni 
akarunk, hanem - amint már mondottam - beleépíteni nem politikai életünkbe, hanem 
elsősorban a magyar élet társadalmi és gazdasági síkjába. Ahol pedig népi egység és 
szociális igazság van, ott megszűnik minden megszolgálatlan kiváltság, ott nincsenek 
főrendek születési jogon, nincs történelmi osztály sem, csak szép és gyönyörű emléknek; 
ahol népi egység és szociális igazság van, ott brutális erővel érvényesül a közéletben a 
tisztaság törvénye, ott megoldják a munkáskérdést, biztosítják az egyforma indulási 
lehetőséget minden egyes réteg fiai számára, ott védik a gyöngét és erősítik az erőst, hogy 
többet dolgozhasson a gyöngék érdekében, ott megbecsülik a munkái, igazságosan osztják 
meg a javakat, az igazsággal szolgálják a munka fegyelmét és a valóban közösen óhajtott, 
mindenki által óhajtott többtermelést. Ahol népi egység és szociális igazság van, ott igenis 
megszűnnek a beteges szélsőségek vagyonban műveltségben, életfelfogásban és a 
dolgozók lélekben közel kerülnek egymáshoz hazát, nemzetet és jövendőt építeni és 
vérükkel is megvédeni ezt a hazát, amely nekünk boldogság, becsület, élet és jövendő. 

Mondanom sem kell, hogy a megajánlási javaslatot nem fogadom el. 

(KN1939-1944. XVI. kötet 378-384. p.) 

Rajniss Ferenc felszólalása a képviselőházban - /1943. november 
26./ 

... T. Ház! Állítom, hogy külpolitikai célkitűzéseinkben mi radikálisak soha nem voltunk, 
csak radikálisan követeltük az elkerülhetetlenül kialakult, az egyedül lehetséges és 
hivatalos magyar külpolitikának feltétlen érvényesülését a magyar nemzet érdekében. 
Minden felelős és gondolkodó magyar államférfi és katona éppen úgy, mint az előbb az 
igen t. előadó úr, akivel - ezt meg kell állapítanom - az évek hosszú során keresztül mindig 
egyformán gondolkoztunk és mindig egyforma hűséggel gondolkoztunk a magyar 
külpolitika tekintetében, mondom, minden felelős államférfi és katona megállapította már 
ebben az országban azt a tényt, amelyet tegnapelőtt Csatay Lajos honvédelmi miniszter úr 
úgy fejezett ki, hogy "az előző világháborút lezáró békéből nyert szomorú tapasztalatok, 
1919 véres tanulságai, a trianoni évek nyomorúsága, a földrajzi adottságok és a magyar 
lélek történelmi elhivatottságának tudata már jóval a mostani háború kitörése előtt 
meghatározták azt a helyet, amelyet a nagy nemzetek küzdelmében el kell foglalnunk. 

Ez a világos és tiszta igazság, t. Ház, amely elhatározásunkat valóban előre determinálta a 
roppant küzdelemnek és a felelősségnek vállalásában és csak ennek az igazságnak 
mélységes átérzése, az igazság hatóerejének megóvása, és az országnak a legsúlyosabb 
-valóban a legsúlyosabb - időkben a destrukciótól és a politikai spekulánsok üzemiéitől 
való megvédése adhat erőt ennek a nemzetnek a most következő és még nagyobb 
megpróbáltatások elviselésére. 

Az sem igaz, t. Ház, hogy mi a külpolitikai orientációt a konjunktúra lázában és előnyének 
tudatában választottuk. 

Sok mindent láttunk mi a világ négy sarkán felgyulladt háborúból, de konjunktúrát bizony 
soha nem láttunk benne. A legnagyobb háborús konjunktúra idejében, 1940-ben és nem 
Sztálingrád után, amikor elindult az óvatos magyarázatok áradata itt, Magyarországon, 
tehát három évvel ezelőtt, a magyar földrészek könnyű visszacsatolása idején mondottam 
éppen a külügyi vitában a következőket: "Mi, magyarok a trianoni konszolidáció alatt 
semmivel sem járultunk hozzá a napjainkban tomboló háborús vihar felidézéséhez. 
Kötelességemnek tartom leszögezni ezt a perdöntő tényt. A magyar felelősség tökéletesen 
hiányzik a háború kérdésében!" "Ártatlan volt túlságosan a magyar revíziós szervezet és 
ártalmatlan nagyon a honfibú húsz esztendőn át." "Az európai vihar szerencsésen 
hazasodort néhány országrészt, de nincs vége az európai megpróbáltatásnak, nincs ideje az 
ünnepségeknek, mert érezzük és mondjuk brutális nyíltsággal, hogy fizetni kell azért, ami 
a mienk, fizetni kell nagy áldozattal, szűkös élettel, talán vérrel és háborúval, mert még 
semmi sem stabilizált Európa életében." "Dehogy is igaz az a nyárspolgári idétlen állítás, 
hogy most már csak a vihart kell kivárni óvatosan az eresz alatt, amikor a termésnek és a 
rombolásnak legszörnyűbb korszakát éljük, s a vihar bármelyik pillanatban kivághat 
bennünket a jól megválasztott eresz alól..." 

Senki sem állíthatja, t. Ház, hogy ez a vélemény 1940-ben a könnyű konjunktúra 
szüleménye volt. Azóta pedig tényleg elsodródott fejünk fölül az eresz, tényleg háborúba 
kerültünk, honvédjaink drága vére festette meg a szovjet földet, hadiözvegyeket és 
hadiárvákat kell hogy eltartson a magyar nemzet és mégis azt kell mondjuk, történelmi 
sorsunk viselésének a bátorságával, hogy nincs vége még most sem a szenvedésnek, hogy 
ezután jön még az utolsó nagy próba, most zúdul le a nagy orkán és helyt kell állnunk 
tűzben, vasban és vérben, ha meg akarjuk menteni a magyarságot a pusztulástól és a 
rabszolgáknak az életétől. 

... Magyarország 1940-ben csatlakozott a berlini háromhatalmi egyezményhez, és ez az 
érett nemzet akkor is tudta, hogy nem az avarokhoz és hunokhoz csatlakozott, hanem a 
mellettünk élő európai nagy népekhez. Emlékezetébe idézem a t. Háznak a magyar kir. 
kormánynak az egyezményhez csatlakozás alkalmával kiadott ünnepélyes nyilatkozatát, 
amelyben leszögeztük "páratlan hálánkat" a revíziós segítségért. Éppen ezért arra kérem az 
igen t. külügyminiszter urat, hogy a háromhatalmi egyezmény minden kétséget kizáró 
érvényességét illetően nyilatkozni szíveskedjék, hogy a suttogásoknak és a 
fűzfajogászkodásnak, burkolt tevékenységeknek egyszer s mindenkorra idebent vége 
szakadjon. Egyébként is rendkívül méltánytalan helyzetben vagyunk itt, az ellenzéki 
padsorokban és odaát a kormánypárton is mindazok, akik külpolitikai állásfoglalásunkat 
világosan és a végső konzekvenciáig kimondottuk és azt hirdetjük, szemben minden 
baloldali állásfoglalással és sajtóval, amely valóságos külpolitikai célját soha nyíltan és 
egyenesen be nem vallotta és csak a nehéz időket használja ki sejtetésekre, 
gúnyolódásokra, fölényeskedésre és az áldozatkészség erejének megrontására. Jogunk van 
tehát, t. Ház, éles határvonalat vonni az olyan pártok közé, amelyek az egyik oldalon 
elfogadták önként a revízió lényéből és a háromhatalmi egyezmény aláírásából előállott 
helyzetet és kötelezettségeket, szemben az olyan baloldali pártokkal, amelyek elhárították 
maguktól a felelősséget, és minden eshetőségre külpolitikailag is szabad kezet 
biztosítottak maguknak. Háborúban vagyunk, t. Ház, és éppen ezért tiltakoznunk kell még 
az egyenlő elbánás elvének alkalmazása ellen is a politikai síkon, amikor ilyen végzetes és 
súlyos ellentét mutatkozik a két tábor között. ... az angolszász demokráciák és a 
bolsevizmus összefogása tulajdonképpen az emberiség legnagyobb világtörténelmi 
szerencsétlensége és katasztrófája. 

Hogy ez a természetellenes vagy talán szükségszerű találkozás hová vezetett és mi lesz 
ennek a végső eredménye, azt a háború dönti el véglegesen, de annyi bizonyos már ma is, 
hogy a társadalmak szervezetét szétromboló bolsevizmus mérgét csak egyedül a fanatikus 
nemzeti érzés, a nacionalista világnézet természetes ereje és a keresztény és a népi kultúra 
mélyre épített hatalma tudja valamiképp semlegesíteni. Ma pedig a bolsevizmussal csak a 
militáns erő szállhat szembe, mert a jámborság és a szentelt víz nem tudja feltartóztatni a 
fegyveres, a motorizált előretörést. 

Mi nem tehetünk arról, hogy az angolszászok a német kiegyezés helyett a 
Szovjet-Oroszországgal való barátkozást választották. Arról sem tehetünk, hogy ez a 
háború éppen a szovjet követelések következtében mérhetetlenül és embertelenül 
eldurvult. De mint a nemzeti kultúrának és a nemzeti gondolatnak híve s a moszkvai 
konferencián eladott és elárult európai népek egyike, csak szövetségeseink győzelmében s 
a magunk helytállásában bízhatunk még a legválságosabb fordulatok idején is, mert ezt 
parancsolja részünkre a megismert igazság, a betöltött nemzeti hivatás, a történelmi ösztön 
és a becsület! 

Mélységes tisztelettel gondolunk a magyar külpolitikát már 1919-ben determináló szegedi 
ellenforradalom vezérére és összes hőseire. Kegyelettel és bajtársi hűséggel emlékezünk 
meg honvédjeinkről, akik életüket és vérüket adták a hazáért a szovjet fronton. 
Megilletődötten és bámulattal tekintünk a keleti csataterekre, ahol Hitler Adolfnak, a 
német birodalom nagy vezérének hős katonái páratlan és emberfeletti elszántsággal, 
mérhetetlen emberi katonai áldozattal feltartóztatják a rohamozó bolsevista hadseregeket 
és együtt védik meg az iskolákat, a templomokat, a kultúrát az ázsiai elnyomatástól. És 
fenn, északon a nemes testvér finn nemzet bírja minden rokonszenvünket azért, mert 
erőinek végsőkig való megfeszítésével és mozgósításával küzd népi szabadságáért és 
függetlenségéért. 

Délen az irgalmatlanul megpróbált legnagyobb olasz államférfi, Magyarországnak nagy 
barátja, Benito Mussolini küzd egy végzetes ballépésnek szerencsétlen következményei 
ellen és azt hiszem, jogosan üzenhetjük Velence felé, hogy a magyar nép a Dúcé 
bebörtönzése idején is őt tekintette az olasz nép jogos vezérének és határtalan örömmel 
értesült minden magyar ember, kisember és dolgozó is, legendás kiszabadításának 
történetéről. 

Távol-Keleten pedig a japán császári hadseregek harcolnak a hármas szövetség nagy 
céljaiért és teremtenek ázsiai rendet. 

... nyugodtan megállapíthatjuk, hogy az egész baráti rendszerben, amelyhez csatlakoztunk 
mint emberek, mint európaiak és magyarok, a fejlettebb erkölcs, a tisztább igazság, a 
szegény, de szorgalmas és teremtő erejű népek harci frontján állunk. A másik oldalon 
pedig még a megalkuvók sem kereshetnek semmit, a másik oldal különböző kanyargós 
utakon csak a szovjet mocsárba vezethet. 

A moszkvai konferencia elárult minden tervet s Magyarországnak, a kelet-európai és 
délkelet-európai térségnek jövendőjét illetően immár semmi kétségünk sincs. A moszkvai 
értekezlet zárójelentéséből, az Izvesztyijából, a Vojnaja Rabocsnaja Klaszából, a hivatalos 
ci kk ekből kiderült minden kétséget kizáró módon, hogy az angolszászok Moszkvában 
elvesztették a játszmát és a közép- és délkelet-európai népeket átengedték a szovjet 
érdekszférának. Amikor az angol sajtó eltúlzottan az Ausztriának állítólag adott, mert 
papíron adott engedményekről írt, akkor az Izvesztyija durván azt válaszolta, hogy 
Szovjet-Oroszország semmiféle föderációt nem tűr, a Londonban székelő emigráns 
kormányokat nem ismeri el, és majd csak a háború befejezése után, amikor a határokat 
már régen kijelölték és az egyes népeket már megdolgozták a bolsevizmus, a szovjet 
érdekek szempontjából, majd akkor döntsenek ezek az úgynevezett kis népek arról, hogy 
hová akarnak csatlakozni. Benesnek most megkötött 20 éves szövetsége 
Szovjet-Oroszországgal mutatja azt a formát, amelyet nekünk szánnak, mert ebbe azután 
már szabad belépni, ez már nem cordon sanitaire, ez mái' Szovjet-Oroszország 
érdekszférája, amely le akar nyúlni az Adriáig. 

Evvel a sorssal szemben minekünk csak egyetlenegy lehetőségünk van: kitartani 
rendületlenül azon a fronton, amelyen vagyunk, nem áltatni magunkat, nem reménykedni 
az ellenség jóindulatában, mert ne felejtsük el, hogy a távoli nagy ellenségek közeli 
halálos ellenségeinknek barátai, hogy finoman fejezzem ki magamat. Azt sem engedhetjük 
meg magunknak, hogy egy belső destrukcióban az állig f el f egy vérzett 
Szovjet-Oroszországra néhányan úgy nézzenek, mint hipnotizált csirkék és terjesszék 
idebenn a destrukciót, hogy nincs már mit tenni, Magyarország nem tudja magát 
megvédeni. 

T. Ház! A magyar külpolitika szilárd vonalvezetése és becsületes vonaltartása ma nemzeti 
céljaink megvalósításának egyik legfontosabb tényezője. Ha a külügyminiszter úr a most 
következő rendkívül súlyos hónapokban a háromhatalmi egyezmény szellemének feltétlen 
érvényesülését a hit és meggyőződés erejével biztosítja egész külpolitikai szolgálatunkban, 
a kk or kiérdemli a nemzet háláját és bennünket mint önkéntes és szabad munkatársakat 
talál oldalán. 

(KN1939-1944. XVIII. kötet 267-270. p.) 

Győzelem vagy halál 

(Rajniss Ferenc ci kk e - 1944. június 22.) 

Negyedik esztendejébe hajlik a bolsevista Oroszország ellen vívott gigantikus európai 
küzdelem, s az évfordulón 1096. napját írjuk a milliós hadseregek szakadatlan keleti 
csatájának A jövőben szunnyadó évszázadok történetírói az emberiség legnagyobb 
válságának jellemzik majd ezt a kort, amelynek a ma élő nemzedékek a harcosai és 
szenvedői, talán életük végezetéig... Világok csaptak össze: kiegyenlíthetetlen ellentétek, 
halálosan egymásnak feszült akaratok s óriás táborokba szervezett politikai vágyak szülték 
a fegyveres hadseregeket, amelyek egymásra rohantak, eldönteni a XX. század 
életformájának sorsszerű kérdését. Sohasem volt még a földön ilyen háború! Nem az arány 
és az elkeseredettség, nem a technika és a tömeg, nem a hadászat és a hadművelet 
páratlansága rejtegeti a borzalmas birkózás legbensőbb értelmét, hanem a világnézeti és 
világszervezési alapelvek csatája, amelyet a szellem fegyvereivel már nem lehetett tovább 
folytatni. 

A francia forradalom óta felgyülemlett társadalmi, politikai, népi, gazdasági, kulturális és 
hatalmi feszültségek még céltalanul lobbantak lángba az első világháború gyötrelmeiben, 
de a gyalázatos békeparancsokat követő évtizedek rohamosan két pólusra gyűjtötték a 
kivénhedt társadalmak megújítására törekvő erőket és lázadásokat. Az ezerárnyalatú 
politikai programok hihetetlen gyorsasággal tolódtak el jobbra vagy balra, és 
összesűrűsödtek a marxista gondolat két ellentétes sarka körül. Ami a középen maradt, az 
csak holt terhe volt az évszázadoknak - árulás, gyávaság, tehetetlenség s elmúlásra ítélt 
kapitalista haszonlesés -, akár demokrata, akár liberális nevet adtak a múlt dicstelen 
csődtömegének! 

Ma már tudjuk, hogy ez a holtpontos közép a tanácstalanságával és elzsidósodott aljas 
lelkűidével a baloldal szövetségesévé züllött szükségképpen, s a nemzetközi bolsevista 
forradalom útját egyengeti mindenütt a végső döntések nehéz óráiban. A feldicsért 
"polgár" szánalmas, komisz figurájának bizonyult az idők orkánjában, aki habozva és 
reménykedve elárulta és cserbenhagyta népét s országát, mielőtt a bolsevista barátok - 
felakasztják... 

Fia a degenerált "közép" nehézkedési súlya, pénze és befolyása nem akadályozta volna 
meg az 1936-38-as kibontakozási erőfeszítésekben a tisztességes megegyezésekre épített 
nemzetközi békét, a kk or elkerülhette volna az emberiség a második világháborút! A 
polgár nem tudott választani. Szép, gömbölyű hazafias frázisokat zokogott Európa minden 
országában, hirdette a cselekvés szükségét s nem csinált semmit, csak profitált dúsan a 
veszedelmesen növekvő bizonytalanságból. Rajta sötétlik a vérvád a világpolgáron és 
politikai segítőtársain, mert a nemzetközi békét éppen úgy elárulták, mint a nemzeti 
harcot! Először az olyan demokrata vezérekért lelkesedtek, akik háborút indítottak a 
dolgozó nacionalista Németország ellen, s azután "belátták", hogy ezt a végzetes birkózást 
csak a szovjet nyerheti meg az angolszászoknak... Először pénzt akartak keresni a németek 
leverésén, s azután olyan árat fizettek Moszkvának a segítségért, amelyben nemcsak a várt 
haszon, hanem az összes angolszász üzletek tőkéje is benne van, a polgári lét feladásával 
együtt. A német-szovjet-orosz háború kitörése előtti napokban a Kreml tanácstermében 
tárgyaló angol bizottság a brit birodalom apai-anyai örökségét áttolta az asztalon Sztálin 
elé. A demokrácia a bolsevizmus mellett döntött!... 

Flitler Adolf, az európai nacionalista gondolat legnagyobb harcosa, 1941. június 22-én 
véget vetett a szovjet szemérmetlen zsarolásainak s annak a lehetőségnek, hogy a 
bolsevizmus hadigépezete a háború utolsó fordulójára készüljön fel, lerohanni egész 
Európát s beteljesíteni a vörös forradalmat. A nemzetiszocialista világnézet most már 
fegyverrel vette fel az elkerülhetetlen harcot a marxista és pánszláv őrületek birodalma 

ellen, s ennek a világtörténelmi missziónak áldozatos vállalásával erkölcsi tisztaságát és 
hitének hősiességét bizonyította be. Talán könnyebb lett volna engedni egyelőre a 
moszkvai zsákmányéhes követeléseknek - hiszen távoli kis országokat fojtogattak 
kitervezett sorrend szerint a bolsevista diplomaták de Hitler vezér levonta idejében a 
könyörtelen tények következményeit s előbb ütött, mint a lázasan készülő és mozgósító 
ellenség. Ez az előrelátás mentette meg Délkelet-Európát a gyors bolsevista elözönléstől 
már 1941-ben! Most már ismerjük Szovjet-Oroszország titkát. Húsz esztendő s milliók 
nyomora, ázsiai terror és a munkásság rabszolgaélete, bőséges nyersanyag és a 
fegyenctelepek végtelen sokasága ruházta talpig vasba a Vörös Hadsereget. Bárgyú 
polgári egyezkedés, kegyes riadalom és intellektuális ráolvasás egy napig sem tudta volna 
feltartóztatni Sztálin rohamra vert ármádiáit... 

Az 1941. esztendő mutatta meg igazán és ragyogóan, hogy mit épített katonái leikébe a 
legnagyobb német vezér. A felszerelés kiválósága bizony nem lett volna elegendő a 
szovjet-oroszországi hadjárat első hat hónapjának tüneményes fegyvertényeihez. A lélek 
szárnyalt diadalról diadalra a nehéz rohamokban, s a meggyőződés fölénye győzött a 
végeláthatatlan szürke szovjet tömegek fölött. Az első lökés legendás lendülete verte szét a 
szovjet seregeket, s nem engedte kifejlődni az ellenséges katonai túlerőt... Az 1941-es 
eredmények készítették elő a Kaukázusig lerohanó német hadosztályok sikerét, 
meghódítani azt az óriás területet, amelynek lassú visszaszerzésében másodszor is 
elvérzett s elapadt a saját földjén az Európát fenyegető bolsevista emberhullám. 

Sztálin tábornokai most harmadszor rendezik általános támadásra a szovjet birodalom 
maradék emberanyagát és kigyártott fegyvereit, de ezek a seregtestek nem heverhették ki a 
két rettenetes érvágás gyöngeségét... Az utolsó nagy harcban az első csaták elesett 
nőseinek áldozata és szelleme óvja és segíti az európai kultúra szövetséges védelmezőit. 

Az emlékezés napja az évforduló s a negyedik háborús év kezdete a szovjet fronton. 
Megrendítő és dicsőséges ez az emlékezés: hatalmasabb az ősi eposzoknál. Lázba verte a 
világot a hír, hogy június 22-én hajnalban eldördültek az ágyúk s megindultak a csapatok 
kelet felé. Másnap már elesett Brest-Litowsk, Grodno és Lomzsa s harmadnap Vilna és 
Csernovitz német kézre került. Az ellenségeskedések negyedik napján Lemberg is elesik; 
bolsevista repülők Kassát bombázzák jogtalanul, s a finnek megindulnak a szovjet ellen. 
Már júniusban átlépik a honvédek is az orosz határt, s a németek győztesen megvívják a 
bialisztoki csatát... Júliusban Riga, Windan, Kisenev és Szmolenszk kapitulál, s a minszki 
csatában 324 000 fogoly szakad le a Vörös Hadseregről. Augusztusban, a szmolenszki 
csata után, már 900 000 szovjet fogoly, 13 000 harckocsi, 9000 repülőgép és 10 000 ágyú 
a szovjet vesztesége: elesik Urnán, Nikolajev, Cherson, Dnyepropetrovszk, Velikije Luki s 
a finnek visszafoglalják Viipurit... Szeptemberben, Kijev és Poltava elfoglalása után, a 
szovjet foglyok száma 2 550 000-re emelkedik! ... Októberben Őrei, Vjazma, Brajnszk, 
Charkov, Odessza elfoglalása, a Donec-medence meghódítása s a krími erődvonal áttörése 
után a szovjet kormány menekül Moszkvából, amelyet a németek 40 kilométerre 
közelítenek meg! ... Rövid 4 hónap története esztendőkre meghiúsította a vörös álmok 
valóra váltását!... 

Az amerikai és angol valódi milliomoso kk al összeölelkezett moszkvai álproletárok 
szívesen várakoznak egy kicsit, amíg nagyra becsült szövetségeseik szédülősre véreznek... 
Úgy gondolják, hogy az utolsó egyezkedésnél már nem baj, ha Anglia és Amerika itt-ott 
elájul. Ezt az elvtársi jókívánságot a szovjet sajtó avval a haragos megállapítással 
indokolja, hogy eddig csak a Vörös Hadsereg harcolt komolyan, s a demokráciák nem 
részesítették kellő segélyben a bolsevistákat - ami természetesen nem igaz. Az amerikai 
szállítások nélkül már több válságos helyzet felidézhette volna a végleges bukást 

Szovjet-Oroszországban, s egyébként is az uráli hadiiparban foglalkoztatott milliós kínai 
munkáshadsereget a szovjet Amerikának köszönheti, mert a nagy embervásárt amerikai 
ügynökök ütötték nyélbe Csang Kai-sekkel... 

Szellemileg pedig valóságos alárendeltségi viszony fejlődött ki az utolsó hónapokban, a 
demokráciák s az angolszászok nemcsak a megszállott területeken, hanem saját 
országaikban is tehetetlenül engedik érvényesülni a féktelen bolsevista agitációt, amelyet 
Moszkva fűt, minden rendelkezésére álló eszközzel. A Vörös Hadsereg keskeny 
frontszakaszon Finnországot támadja, a legnemesebb kis európai népet, amely tiszta 
demokráciában él, tehát nem számíthat Anglia és Amerika támogatására... A finn példa 
mutatja a szovjet háború 4. évének hajnalán, hogy papírrongy az angolszászok minden 
ígérete s egyetlen európai nép sem bízhat szavukban! A nagy demokráciák csak Sztálinnak 
tettek érvényes fogadalmakat s akár írásban foglalt, akár szóbeli a sok titkos egyezmény, 
nem okoznak semmiféle diplomáciai zavart - amíg a vörös cár ökle a döntőbíró az esetleg 
felmerülő félreértések eloszlatására... 

Mit várhatunk a szovjet háború negyedik esztendejétől?... A magyar hadsereg a fronton 
küzd, megbecsült hősiességgel állja a harcot, s a hazai arcvonalon első és legszentebb 
kötelességünk a honvédség ütőerejének szolgálata. A bolsevizmus szellemi lepra s jaj 
annak a népnek, amelyre ráragad! Tárgyalás, tűnődés, magyarázat már tilos időfecsérlés és 
destrukció ebben a kérdésben. Az antibolsevista magyar front a lelkekbe kovácsolódik, s a 
hozzátartozás nem lehet vásár és alku eredménye! Senki sem kérhet ellenszolgáltatást, 
senki sem szabhat feltételt a nemzet életének megmentéséért! A magyarság elpusztul, ha 
nem verekszik s harcol minden izom- és idegszálával ebben a sorsdöntő esztendőben. 
Nincs külön tudomány, nincs elmélázó művészet, nincs erkölcs és hit elvonatkoztatottan 
ettől az égig torlódó küzdelemtől. Áruló, aki félreáll, áruló, aki hallgat s áruló, aki 
következetesen másról beszél, akár a templomi szószéken, akár az egyetemi katedrán vagy 
a sajtó és a közélet fórumain! Riadót ver a sors és a végzet, s csak az ellenség ügynökei 
tagadják zengését az ezeréves lármafának. Riadj, magyar! Riadj harcra, munkára, 
fegyelemre, bajtársi összefogásra, néped és fajtád ősi ösztönével, mert egy rövid esztendő 
alatt elveszítheted drága örökségedet, vagy megnyerhetsz mindent, amit méltatlan fiaid 
elpocsékoltak! Tűzben, vérben, áldozatban, a földre zuhant pokol kínjain keresztül, szent 
keresztjének hordozásával, békéjének és szabadságának áldott jövendőjét érheti meg 
rövidesen a lelkére talált magyarság. Mert megkezdődött az utolsó forduló! ... 

(Esti Újság, 1944. június 22. 1-2. p.) 


Merre visz az út? 

(Rajniss Ferenc cikke - 1944. augusztus 9.) 

...Fegyvert, katonát, szociális igazságot, népi megújhodást, viharra való felkészülést és 
nyíltan vállalt nacionalista szövetségeseket követeltünk tíz esztendővel ezelőtt a fenyegető 
új világháború és a bolsevizmus veszedelmeinek leküzdésére! És nem nyugodtunk soha 
ezeknek a követeléseknek hangoztatásában. Bármilyen volt a pártpolitikai csillagképlet, 
bárhogyan állott össze a reakciós nagytábor, hadait békében sohasem hagytuk. Ez az 
állandó harc, munka és küzdelem az erkölcsi jog, felvetni a kérdést újra nehéz tíz esztendő 
után, hogy - merre visz az út?... 

Külpolitikai elhelyezkedésünket lassú és vontatott idővesztegetés után meghatározta az 
ország elárulhatatlan érdeke. A zsidó és a reakciós berzenkedések többször válságba 
sodorták a kialakult szövetségi rendszert, de a magyarság túlnyomó többsége becsülettel 
vallotta és vallja ma is, hogy népi és nemzeti létünket csak a német birodalom oldalán 

védhetjiik meg halálos ellenségeink rabló ösztöneitől. A világháború kitörése csak 
megerősítette a magyar népi állásfoglalást és az a klikk, amely az ellenséggel cimboráit, 
legalább a kk orát vétett a nemzeti közvélemény, mint a hűtlenségre szánt szövetséges ellen. 

Meggyőződéssel állíthatjuk tehát, hogy a magyar külpolitikai irányzat sokkal szilárdabb, 
mint annak következetes belpolitikai szolgálata! Valahol tényleg utat tévesztettünk; a 
logika kisiklott a józanság és a következetesség vágányáról, az értelem szava beleveszett a 
zűrzavaros hangorkánba, s a belpolitikai veszekedés rombolja és gyöngíti háborús 
erőfeszítéseink erejét. 

Elegendő a bizonyításhoz a Magyar Megújulás Pártjának tegnapi nyilatkozata, amely sok 
áldatlan jelenségre vet fényt s reméljük, hogy rádöbbenti az országot a lelki is 
méret-vizsgái át kötelességére. Mert halálos kórság tanúbizonysága a mai időkben az a 
kétségtelenül igaz állítás, hogy heteken át megbénította az erőkifejtést a lappangó 
kormányválság, amelynek az volt az oka, hogy a háborús célt szolgáló politikai, gazdasági 
és szociális intézkedések végrehajtásának részleteiben "a felfogások egyezéséhez eljutni 
még nem sikerült..." Az pedig nyilvánvaló, hogy amíg hiányzik a végrehajtandó feladatok 
fontosságának és sorrendjének közös értékítélete, addig eredményesen cselekedni nem 
lehet! 

.. ."A helyzet kétségbeejtő, de nem komoly" - mondotta egy cinikus bölcs s nincs 
jellemzőbb felirata a magyar belpolitikai boszorkánykonyhának. Mert ami komoly, az a 
Kárpátok lejtőin vet lángot a honvédharcokban, legjobb véreink örökös küzdelmében. 
Agyútüz, aknarobbanás, harckocsizörgés, repülőgépek zúgása, rohamzaj, kaszálatlan 
vetésként hullámzó támadás és ellentámadás mennydörgi felénk világerők viaskodásának 
intelmét s a honvéd-kötelességteljesítés hősi dalát. A legcifrább frázisokkal sem lehet 
elhazudni a magyar fegyveres erő elsőbbségének szent jogát, s aki elfeledkezik erről, 
bármilyen pártpolitikai cél érdekében, az nem csupán az államvezetési hatalmat, de még a 
levegőt sem érdemli meg! 

... Nem 10 darab vadonatúj élemberre van szükség a magyar belső fronton, hanem 
legalább 10 000 komoly vezető személyiségre, politikai, gazdasági és szociális 
szervezeteink élén - bármelyik párthoz is tartozzanak a nacionalista jobboldalon! Minden 
vezetésben és irányításban tehetséges magyarra égető szükség van s a nemzeti végső 
erőkifejtésnek az olyan elfogult emberek a legveszedelmesebb ellenségei, akik az 
erkölcsükben tiszta, világnézetileg kifogástalan s szaktudásukban megfelelő szellemi 
munkásokat párttagság szerint osztályozzák s ítélik kinullázásra. Annyi volt a zsidó, az 
Aladár s a múlt rezsimben hasznavehetetlenre kompromittált befolyásos keresztény, hogy 
a vezető helyek pótló betöltéséről végtelenül nehéz gondoskodni a hadra kelt sereg 
visszatérése előtt. 

Merre visz az út? ... Az önként vállalt egység felé! Olyan súlyos a pártpolitikai 
megbetegedés, hogy most már csak nyugodtan beszélhetünk róla. A szóbeszéd semmit 
sem használ s a gyűlölködés még kevesebbet. A nagy hang, a röpcédula, a mázolás és a 
fenyegetés nem az erő, hanem az idegesség jele. Ezek a jobboldalon és egymás ellen 
kivívott sikerek olyanok, hogy aki a látszat szerint győz, az köteles kissé szégyellni magát, 
addig is, amíg vereségéről meggyőződik. Sok millió magyar érzi, hogy nincs áldás az 
erőszakolt párttusakodáson és hetvenkedésen, aminek az eredménye siralmas vagy az 
utolsó forduló szerint nevetséges. Egyre többen unják meg enyhe undorral a sivár 
huzavonát, s akiket a közeli és totális pártgyőzelem meséjével táplálnak a központokból, 
kissé túlzottan éhesek maradnak... 

A külpolitikai utat megtaláltuk már 10 esztendővel ezelőtt Berlinhez, a belpolitikai 
ösvényt pedig most kell kitapossuk - a szívünkhöz. Féltenivalónk még mindig van elég. 
Félthetjük hon védj aink hitét, a határokat, városaink házsorait és a lakosságát, a magyar 
termést, a rendet, az elszegényedett életformánkat és sok mindent, amire hangosan 
panaszkodunk, de ami máshol százszor rosszabb, mint idehaza! S ennek a sok drága 
kincsnek védelmére nem elegendő összehozni becsületes együttműködésre néhány tucat 
politikust? ... Mindenkinek igaza kell hogy legyen külön-külön, csak Magyarországnak ne 
lehessen igaza? 

Vigyázat, magyarok! Ingoványra tévedtünk, s fordítani kell az akaratunkon, amíg nem 
késő. Fordítani kell rudat, szekeret erős kézzel, céltudatos kormányzással, hibák, bűnök s 
tévedések mocsarának elkerülésére- Régi harcok jogán hirdetem, hogy békére van szükség 
idehaza, megnyerni a háborút a Kárpátok lejtőire szorult csatatereken! ... 

(Esti Újság, 1944. augusztus 9.) 


A hungarista napló bejegyzése Szálasi Ferenc és Rajniss Ferenc 
megbeszéléséről 

(1944. szeptember 17.) 

(PV= Pártvezető, azaz Szálasi Ferenc) 

Szeptember 16-án 11 h-tól 13.30 h-ig PV beszélgetést folytatott Rajniss Ferenccel a Szent 
Miklós utcában, a beszélgetés négyszemközt folyt le; lényege: 

Rajniss Ferenc ismerteti álláspontját a jelenlegi helyzetről, különösen belpolitikai és elvi 
kibontakozási szempontokból; a jelenlegi helyzetért kimondottan és határozottan a 
kormányzót hibáztatja; rámutatott különösen arra a kétszínű játékra, melyet az államfő 
különösen március 19. óta folytat, valamint a kormányzó környezetét képező 
angolszász-zsidó cimboraság gálád játékára, mellyel a kormányzót bábként és aljas 
eszközként használják fel érdekeik szolgálatában; véleménye szerint a kibontakozás csak 
abban az esetben lehetséges, ha eltávolítják az államfő környezetéből a már említett 
angolszász-zsidó cimboraságot; 

PV ismerteti felfogását a jelenlegi helyzetről, ahogyan a Hungarista Napló vonatkozó 
részei tartalmazzák; 

Rajniss felhívja PV figyelmét arra, hogy két-három nap előtt a kormányzó teljesen átallott 
a németek mellé, oldalukon akarja folytatni a harcot; ezt az újabb pálfordulását az 
angolszász-zsidó cimboraság az államfő ellen fellobbanó határtalan gyűlölettel vette 
tudomásul, mert az államfő eddigi szokásához híven dezavuálta és denunciálta őket, az 
államfőnek ez a magatartása azonban egyáltalában nem jelenti azt, hogy az államfő 
véglegesen döntött volna hovatartozásának kérdésében; 

PV egyetért a fejtegetésekkel; hozzáfűzi, hogy változás a kormányzó és Lakatos 
magaviseletében a németek elleni éllel abban az esetben várható újra, ha hadászati 
okokból egész Erdélyt fel kellene adni és harcot időnyerésért kellene folytatni talán a 
Tisza vonaláig is; ez a bizonytalan állapot azonban semmiképpen sincs az ország hasznára 
és javára, éppen ezért arra kell törekedni, hogy határozott álláspont kialakítása mellett a 
politikai, gazdasági és társadalmi nyugalmat minden eszközzel helyreállítsák a felelős 
tényezők és a nemzetet a németek oldalán való egyértelmű beállásra szervezzék meg; PV 
ennek elérése érdekében igen széles alapon nyugvó kormányt akar létrehozni, melyben 


51 






Rajniss Ferencről, cikkei, fölszólalásai 

mindazok a férfiak vennének részt, akik egyrészt szaktudásuknál és állhatatos, egyértelmű 
politikai vonalvezetésükkel kitűnnek, másrészt a nemzet bizalmát élvezik; 

Rajniss a belpolitikai kibontakozásnak első lépéseiként azt javasolná, hogy a kormány 
magatartására való tekintettel ne vegyenek részt a Tasnádi Nagy András elnöklete alatt 
tartott hétfői és csütörtöki értekezleteken, mert a kormány részéről ide kiküldött Fáy 
miniszterelnökségi államtitkár magatartása miatt az abban való részvételnek semmi 
értelme nincs; 

PV egyetért és beleegyezik; felveti a gondolatot, nem lenne-e célszerű a parlament 
összehívása az ellenzéki képviselők kezdeményezésére; szükségesnek tartaná ezt már azért 
is, hogy a parlamentben félreérthetetlenül tisztázzák a kérdést, hogy az államfő és a 
kormány alkotmányellenesen és a törvényeket úton-útfélen sértő módon akarják-e a 
nemzet ügyeit tovább vezetni, valamint hogy a nemzetet érintő döntő ügyekben 
hajlandók-e a nemzet akaratát mégiscsak valamilyen formában kifejezésre juttató 
képviselőkkel és képviseletekkel letárgyalni és hozzájárulásukat kikérni; 

Rajniss egyetért PV-nek a felfogásával; kijelenti, hogy erre vonatkozóan már tett 
kezdeményező lépéseket, ezeket folytatni fogja és tudomásul veszi, hogy ebben a 
kezdeményezésben a Nyilaskeresztes Párt képviselőcsoportja teljes egészében részt fog 
venni; kölcsönösen átbeszélik és megegyezésre jutnak az elkobzott pártvagyonok 
visszaszerzése, a kommunistákkal szembeni magatartás és a KABSZ felhasználásának 
kérdésében; 

Rajniss felhívja PV figyelmét arra a körülményre, hogy Csatay és Winkelmann között 
befejezéshez közelednek azok a tárgyalások, amelyeknek értelmében szerződéses alapon 
magyar SS-alakulatok felállítására kerülne sor; ezzel kapcsolatosan PV kijelenti, hogy ezt 
a szerződést nem veszi tudomásul; a továbbiakban is meg fogja tiltani a párttagoknak, 
valamint a híveknek, hogy az SS-be belépjenek, mert határozottan és kimondottan a 
Hungarista Légió felállítását követeli minden körülmények között, mert ha a németek az S 
S-alakulatokat fel tudják szerelni, megtehetnék ugyanezt a Hungarista Légióval is; 

kölcsönösen megegyeznek abban, hogy egymást támadni nem fogják, lezárják a múltat, új 
lapot nyitnak, melyet együttesen fognak becsületes szándékkal és cselekvéssel teleírni; 
megegyeznek abban, hogy a jövőben kölcsönösen átbeszélik a helyzetet és egymással 
szoros politikai kapcsolatot tartanak; vélemény: Rajniss Ferenc kedvező benyomást tett; 
különösen az lepte meg igen erőteljesen, de örömteljesen is PV-t, hogy a beszélgetés 
végén búcsúzáskor Rajniss Ferenc önként, saját elhatározásból kijelentette, hogy PV 
tekintse meg nem történtnek mindazt, ami a múltban történt, személyében megbántani 
nem akarta, és amennyiben ilyen megbántást erezne, bocsásson meg neki; PV ezekre a 
szavakra hasonló szava kk al felelt és ugyancsak kijelentette Rajnissnak, amennyiben 
magatartásával megbántotta volna őt a múltban, bocsásson meg ő is; Rajnissnak ez a 
magatartása igen jó benyomást keltett és tényleg alapja lehet az összefogott erő kk el 
végrehajtott politikai kibontakozásnak. 

(MÓL K 750 8. kötet 6-8. p.) 


A hungarista napló bejegyzése Kovarcz Emil és Rajniss Ferenc 
megbeszéléséről 

(1944. szeptember 28.) 

(Rövidítés: pt = párttestvér) 

Kovarcz Emil pt Rajnissal folytatott beszélgetéséről tesz írásbeli jelentést PV-nek: 

34. sz. melléklet 

a HM naplójának 1944, szeptember havi részéhez. 

IX/27-én 21 h 30-kor PV tv utasítására felkerestem Rajnisst a lakásán. Először a 
parlamenti helyzetet ismertette. Nevetnie kell, mily ügyesen, orruknál fogva vezette a 
rendszer Winkelmannékat. Azokkal a jó embere kk el mindent el lehet hitetni, s úgy tol ki 
velük a rendszer, ahogyan akar. Winkelmann egy héttel ezelőtt még arról beszélt, hogy 
másnap már aláírásra kerül a kormánnyal való új megállapodás az SS-be való toborzásra. 
(P. d. Úgy látszik, még mindig nem gyógyultak ki ezen rögeszméjükből és érdekes, hogy 
ezen tárgyalásokról minket nem értesítettek.) Rajniss mondta nekik, hagyjanak fel ezen 
helytelen elképzelésükkel, mén ha a toborzással kivonják a 20% értékes önként jelentkező 
elemet, úgy a magyar hadsereg teljesen ki lesz heréivé. Most megkapták a választ, amit 
örökös huzavonájukkal megérdemeltek: a kormány állítja fel a nemzetőrséget, s evvel 
magának biztosítja azt a réteget, amelyet a németek az SS-be szerettek volna toborozni. A 
nemzetőrség felállítása mögött még egy másik szándék is lapul. A kormány az önkéntes 
jelentkezés propagálásával erkölcsi kényszer alá helyezi a jobboldali politikusokat és 
képviselőket. Azok állandóan a háború folytatása mellett fejtettek ki propagandát, így 
rövidesen lehetetlen helyzetbe kerülnek, ha most nem jelentkeznek katonai szolgálatra. 

A kormány természetesen nem fog megmaradni az önként jelentkezés mellett, hanem be 
fogja hívni a jobboldali képviselőket. A kormány ugyanis végleg elhatározta a háborúból 
való kilépést s azt most, az angolok dalmáciai partraszállása után rövid idő alatt végre 
akarja hajtani. Ezt törvényes formák között szeretné elvégezni, tehát a parlament 
hozzájárulásával. Mivel azonban egy rendes ülésen könnyen megtörténhetne, hogy nem 
kapná meg a szükséges szavazatokat, azért "alkotmányos" puccsra készülnek. A jobboldali 
képviselőket bekényszerítik a katonai szolgálatra, elhelyezik őket oly távolra, hogy az ülés 
összehívásáról ne értesülhessenek kellő időben s mivel a házszabályokban nincs 
megszabva, hogy az összehívás közzététele és az ülés megkezdése között mennyi időt kell 
hagyni, megtehetik, hogy a déli lapokban közük a délután pl. 3-ra kitűzött ülést. A 
kormánynak megfelelően szavazó képviselők megfelelően előre lesznek értesítve, s így a 
jobboldal távollétében még egyhangú határozatot is el tudnak érni. Rajniss szerint a 
kormányzó minden körülmények között el van szánva akaratát végrehajtani, attól csak 
drasztikus közbelépéssel lehet eltéríteni. 

Rajniss kérdést intézett Winkelmannhoz, mily álláspontot foglaljunk el a nemzetőrségbe 
való belépésre, azt a választ kapta: semmi szín alatt se lépjünk be. 

Ma délelőtt magához kérte Haliért és dr. Höttlt, s gorombán megmondta véleményét 
politikai baklövéseik sorozatáról. Ezen beszélgetés során Höttl azt mondotta, bármily 
komikusán is hangzik, ma egy képviselő részéről gyávaság lenne katonai szolgálatra 
jelentkezni, mert ez a felelősségtől való megfutamodás lenne. 

Veesenmayer ítélőképességében nem bízik, mert sokszor tett oly kijelentéseket, melyek 
nem váltak be. így például az invázió megindulása előtt bármily összegben való fogadást 
ajánlott neki, hogy azt az angolok egyáltalában nem fogják megkísérelni. Egy másik eset: 
Imrédy-Rácz és az ő jelenlétében nagyhangúan kijelentette: biztosítom önöket, hogy 
Csatayt 48 óra alatt el fogom távolítani. Emiatt nem tartja Veesemayert döntő tényezőnek, 
s az esetleges új kormány összeállítására vonatkozólag Veesenmayer véleményét nem 
tartja elegendőnek. Ő ezért azt fogja indítványozni, a Führer hívja meg PV tv-t, Ráczot és 
őt s közvetlenül vele tisztázzák a kérdéseket, melyek ismerete nélkül a felelősséget a mai 

teljesen elrontott helyzetben már nem lehet vállalni. Ezen kérdések volnának: 

1. Mi a további hadműveleti szándék, védeni akarják-e Magyarországot, meddig akarnak 
visszavonulni. Ezt tudnunk kell, hogy a kiürítési stb. intézkedéseket ennek megfelelően 
hozhassuk. 

2. Adjon felvilágosítást, mikor és mily eredményt várhatunk a titkos fegyverektől. 
(Érdekes, hogy Rajniss ezen elgondolása teljesen hasonlít a PV által Winkelmannhoz 
feltett négy kérdéshez. Nem tudom, erre Rajniss magától jött-e rá vagy a vele tárgyalást 
folytató képviselőjüktől értesült PV szándékáról). 

IX. 21-én, csütörtökön Neubacher repülőgépen Pestre érkezett, ebédre hívta Rajnisst, azon 
még Veesenmayer vett részt. Az ebéd végén már onnan telefonáltatott a repülőtérre, hogy 
repülőgépét gyújtsák be, mert megy vissza, így tehát mással már nem tárgyalhatott. A kb. 

2 órás beszélgetés alatt úgyszólván kizárólag Neubacher beszélt, Veesenmayer, mint 
láthatóan rangban fiatalabb, fegyelmezetten hallgatott. Neubacher elmondotta, hogy 
Mihajlovics embere bent ül a németeknél és legszorosabban együttműködnek. Ugyanakkor 
Mihajlovics törzsében egy amerikai ül. Az oroszok a teheráni megállapodás ellenére az 
Égei-tengerhez akartak kijutni, ezt az amerikaiak és az angolok a leghatározottabban 
ellenezték és nem engedték meg, hogy Ó-Bulgária határain túl előnyomulja-nak.26 
Vonatkozik ez a macedóniai részre is. A bolsevisták erre a bolgár kommunistákból lázas 
gyorsasággal felállítottak egy hadosztályt, és evvel akarták megszállni Macedóniát. Az 
angolok pontosan közölték a németekkel ennek a hadosztálynak felvonulási kányát és 
egyéb adatait, úgyhogy a németek így azt úgyszólván az utolsó emberig 
megsemmisíthették. Neubacher kijelentette, hogy úgy az amerikaiakkal, mint az 
angolokkal állandó tárgyalásban van, és ezen közlésre vonatkozóan még titoktartásra sem 
kötelezték őt. 

A japánok forszírozzák, hogy Németország a szovjettel kössön békét, a Führer azonban 
ebben a kérdésben mereven elzárkózott. Rajniss nem érti az egész beszélgetés célját, miért 
jött fel Neubacher repülőgépen Pestre és itt tudomása szerint egyedül vele beszélgessen. 
Lehet, hogy az angol és amerikai ismeretségéről tudva akart tőle talán véleményt hallani, 
az azonban furcsa, mert neki bizonyára sokkal jobb összeköttetései vannak. 

Rajnissal közöltem PV tv megbízásából, hogy hajlandó-e ő, Piukovich és esetleg Jaross 
egy széles nemzeti alapon álló együttműködésében részt venni. Erre azt felelte, hogy erre 
vonatkozóan először meg kell kérdezze pártja tagjait. Ő a maga részéről mindenben benne 
van, még ököllel is, azonban a többiek nevében megkérdezésük nélkül nem nyilatkoznánk. 
Jelenleg azt sem tudja, hogy Piukovich hol tartózkodik. Valószínűnek tartja, hogy az 
együttműködésnek semmi akadálya sem lesz, és a párttagjaival folytatott megbeszélés után 
azt közölni is fogja. 

Vélemény: Rajniss mintha kissé ingadozóbbá vált volna, és kissé kinőné magát. Ezt arra 
vezetem vissza, hogy a németek feleslegesen sokat tárgyalnak vele közvetlenül, és így 
érzi, hogy az út hozzájuk nem csak PV-n keresztül vezet, miután ő külön értékének tudja 
angolországi kapcsolatait is, amelyeket adott esetben felhasználhat. 

(MÓL K 750 8, körei52-55. p.) 


Rajniss Ferenc vallás- és közoktatásügyi miniszter rádióbeszéde 

(1944. október 26.) 

- Magyar Testvéreim! Hazánk és népünk történelmi létharcának szolgálatában s a nemzet 
minden személyi és anyagi erejének mozgósítása érdekében elrendeltem az 1944-45. évi 

iskolai oktatás ideiglenes szüneteltetését. 

- A honvédelem előrelátó parancsa követelte meg ezt a súlyos és fájdalmas intézkedést, 
amely a háborús szükség kemény szorításával tétlenségre kényszeríti egyelőre a magyar 
iskolai oktatás hatalmas intézményét és megállítja kulturális törekvéseink nagy 
áldozatokkal biztosított folyamatát, de csak azért, hogy a legszentebb törvény, a nemzeti 
honvédelem törvénye szabadon érvényesülhessen és akadálytalanul, a honvédhadsereg 
hősi küzdelmének megerősítésére. 

- A magyai' tanulóifjúságot, a szülők százezreit s az egész magyar nevelői rendet 
közvetlenül érinti és sújtja rendelkezésem, mert az oktatás szüneteltetése most valóban 
általános jellegű, a kisdedóvó intézetektől a népiskolák hálózatán, a középfokú- és 
középiskolákon át fel az egyetemekig. 

- A rendelet 2. szakaszában foglalt kivételeket szociális és honvédelmi szempontok 
indokolták. Megmaradnak az óvodákban létesített napközi otthonok, amelyekben szegény 
sorsú magyar testvéreink gyermekeit gondozzák. 

- A honvédelmi miniszter úr külön utasításban gondoskodik arról, hogy a menekülteket 
befogadó tanulóotthonokat csak múlhatatlan szükség esetében igényeljék honvédelmi 
célokra, s akkor is kellő idő és alkalom biztosíttassék menekült véreink új elhelyezésére. A 
bombaveszély miatt csoportosan kitelepített városi gyermekek is nagyobbára 
iskolaépületekben vannak elhelyezve, s fokozott szociális védelmükről feltétlenül 
gondoskodunk. 

- Az oktatás szüneteltetése megfontolt honvédelmi szempontok miatt nem vonatkozik az 
ipari középiskolákra, a felső ipariskolákra, az ipari szakiskolákra és a hadiüzemekben 
létesített vállalati tanonciskolákra. 

- Az egyetemi hallgatók közül egyelőre csak azok folytathatják tanulmányaikat, akik 
orvosnak, gyógyszerésznek, mérnöknek és állatorvosnak készülnek s a 
tudományegyetemek, illetve főiskolák két utolsó évfolyamára már beiratkoztak. Ezek az 
egyetemi hallgatók tanulmányaikat megrövidített kiképzéssel fejezik be, s a gyorsított 
kiképzésre alkalmas hallgatókat az egyetemi rektorok bocsátják a tanfolyamokra. 

- A rendelet 3. szakaszában arról intézkedtem, hogy a háborús erőfeszítés érdekében 
szükséges iskolai szünetelés miatt a tanulókat és hallgatókat károsodás lehetőleg ne érje. 
Ennek az ígéretnek becsületes beváltásához azonban a kultuszkormánynak feltétlenül 
szüksége van a szülők és a tanulóifjúság komoly támogatására. 

Mi nem vagyunk bűnösei a romlásnak, de áldozatai sem akarunk lenni 

- Iskoláinkat odaadjuk a sebesülteknek: a tudomány csarnokaiban kórházakat és 
egészségügyi intézményeket helyeznek el; tanítóink, tanáraink bevonulnak fegyverrel és 
tudással szolgálni az országot; az egyetemi hallgatók nagyobb része honvéd lesz s a 
kiteljesedő totális mozgósítás közös, testvéri csatasorba állítja az ifjúságot és a nevelőket; 
de a nemzet példátlan katonai erőfeszítése és harci elszántsága sem szüntetheti meg a 
magyar kultúra önkéntes szolgálatát. 

- Beszélhetnek elvakult ellenségeink, amit akarnak: mi mégis az európai végek nemes és 
nagyra hivatott kultúrnépe vagyunk; nép, amely évszázadok vérözönében államot, rendet, 
törvényt, sajátos műveltséget és életformát teremtett a százszor feldúlt ősi földön, 
csodálatos szívóssággal és tehetséggel. Hibáinkat és gyarlóságunkat mindig a kor szülte s 
nem az emberi természet, amelynek bűneitől szenvedélyes bírálóink sem mentesek. 

- Mi nem tehetünk arról, hogy lángba és vérbe borult a világ, minket nem okolhat senki 
azért, hogy az emberiség gazdasági, társadalmi és politikai békétlensége immár másodszor 
ostorozza végig a XX. század szerencsétlen nemzedékein az Apokalipszis négy fekete 
lovasát - mi nem vagyunk bűnösei a romlásnak, de áldozatai sem akarunk lenni? 

- A puszta élet ösztönével ragaszkodunk a szabad Európa és a független Magyarország 
gondolatához s ebben a halálos küzdelemre feltámadt ösztönben ezer esztendő bús és 
gyönyörű emléke a legyőzhetetlen erő. Nincs már időnk a magyar kultúra míves 
csiszolására s nincs lehetőségünk az önmagáért való tudomány hazug bálványát 
kényelmesen körültömjénezni, mert itt az ellenség a vér-tói áztatta Tisza-parton s a 
szívünk dobol riadót az utolsó harcra! A kultúra acélos foglalatát, az országot és a 
nemzetet kell most megmenteni s minden a honvédé kell hogy legyen, ami ütőerejét az 
otthon erőfeszítésével felfokozhatja. 

Az önkéntes kultúrszolgálat megnemesíti a magyar életet és megizmosítja a közösségi 
gondolatot 

- A kultúra szolgálatának sorsunk diktálja a módszereket és a kultúrát csak a sors 
kegyetlen előírásai szerint szolgálhatjuk. A múlt megszokott és kényelmes formáit 
elsodorta a vihar s mi azért állunk a helyünkön, hogy a súlyosabb és szokatlan 
körülmények között tovább védjük a magyar életet és a magyar kultúrát. Arra kérem a 
szülőket és a nagyszülőket, s a módosabb, tanult és szabad idővel rendelkező nőket és 
férfiakat, hogy szenteljék idejük egy részét az elemi iskolából kimaradó gyermekek 
oktatására és nevelésére. Ez az önkéntes kultúrszolgálat megnemesíti a magyar életet és 
megizmosítja a közösségi gondolatot. 

- Kérem a serdült korú fiatalokat arra, hogy ne hanyagolják el a tanulást, és segítsék 
odahaza a dolgozó magyarság keserves életét szenvedő szüleiket. Tisztességes és 
öntudatos fiatal leányok és fiúk helyettesíthetik édesanyjukat a sorban állásban, az 
élelmiszerjegyek beváltásának munkaidőt elpazarló nehézségeiben. Felkérem a hatósági 
közegeket és az üzletek vezetőit arra, hogy a szülők helyett beállított fiatalokat segítsék, 
gyámolítsák, s ne engedjék meg, hogy tapasztalatlanságukkal és gyengeségükkel 
rosszérzésű emberek visszaéljenek. 

- Felszólítom a megszállt területekről elmenekült ipari középiskolásokat, felső 
ipariskolásokat és ipari szakiskolásokat, továbbá a rendeletemben tanfolyamra kijelölt 
egyetemi hallgatókat, hogy a kultuszminisztérium menekültügyi osztályánál további 
taníttatásuk biztosítására haladéktalanul jelentkezzenek. 

- Az olyan orvosi, mérnöki, gyógyszerészi és állatorvosi évfolyamokra beiratkozott 
egyetemi hallgatókat, akik a rövidített kiképzés előnyeit még nem élvezhetik, arra kérem, 
hogy katonai vagy polgári beosztásukban lehetőleg szakmájuk keretében iparkodjanak 
elhelyezkedni, mert a gyakorlati tudás gyarapítása megkönnyíti később a kedvezményesen 
megrövidíthető kiképzési. Általában az a törekvésem, hogy az összes főiskolai és egyetemi 
hallgatók a háború után a példásan teljesített kötelesség mértékében pótolhassák 
elmulasztott féléveiket. 

- A magyar nevelői rend pedig - amelyhez mint volt néptanító szívvel és lélekkel 
hozzátartozom - a kötelességét és a példaadást az első sorban fogja teljesíteni, hogy 
magasztos hivatásának elsőségéről meggyőzze a nemzetet. Tanítónőink sebesülteket 
ápolnak, gyermekeket védenek s irodákban dolgoznak, idősebb tanáraink bevonulnak a 
laboratóriumokba és a hadiüzemekbe, segítenek a közigazgatási és szervezési feladatok 
megoldásában, fiatal tanítóink és tanáraink pedig - ahogy eddig is olyan bőségesen és 
áldozatosan tették - a haza fegyveres védelmére vállalkoznak a kultúra mélységeiből 
szerzett hittel és odaadással. 

Kultúránkért ma harcolni kell! 

-Az iskolai oktatás ideiglenes szüneteltetése tárgyában kiadott rövid és szürke rendelet 
mögött életünk minden egészséges vágya és akarata össze sűrűsödik az új magyar világ 

szolgálatára. Legyen ez a rendelet figyelmeztető jel és állandó intelem mindazoknak, akik 
a végveszedelemről könnyelműen és botorul megfeledkeztek. Legyen lármafa, gyász és 
ígéret egyszerre, hirdetni, hogy valami elmúlott és valami megkezdődött életünk 
keresztútján. Ami elmúlt, azt nem sajnáljuk, mert politikai rendszere szétrágta cselekvő 
erőinket, elhomályosította tiszta látásunkat, zsibbadásba verte az ösztönt s 
reménytelenségbe a jó szándékot egy maroknyi reakciós társaság tehetségtelen, bűnös és 
országvesztő uralma érdekében. Az árulókat elsöpörte a nemzeti felháborodás, a hazug 
jelszavakat sárba verte az őszi szél s a lelkünk felszabadult befogadni a férfi-sorsot, 
vállalni a küzdelmet és irányítani az események áradatát bátran és büszkén hirdetett 
magyar világnézettel. 

- Szebb lett volna s nyugodalmasabb a nemzet békeszolgálata, a magyar kultúra 
lényegének gondos megtisztítása a rásallangozott haszontalanságoktól, a kulturális 
tervgazdálkodás megindítása s azoknak a kínai válaszfalaknak ledöntése, amelyek a 
tehetségek érvényesülését, a protekció és a kiváltság brutális védelmével akadályozták 
meg - de a kor, amelyben élünk, nem volt ilyen kegyes hozzánk. 

- Ott kell kezdjük, hogy bezárjuk egyelőre az iskolák kapuit, mert aki kultúrember akar 
maradni, annak most harcolnia kell! A harc elől csak a halálba lehet menekülni. A 
nemzethalálba! A kalmárszellem, az úri bágyadtság, az elzsidósodott dzsentrigőg s a 
vének degenerált békamotyogása már a sír szélén taszított meg bennünket, s isteni csoda, 
hogy még meg tudtunk kapaszkodni az utolsó pillanatban a gödör szélén. Akik azt 
parancsolták a magyar munkásoknak, a dolgozó rendeknek, a tanítóknak, tanároknak és az 
összes értelmiségi rétegeknek, hogy "ne politizáljanak", azok űzték a kulisszák mögött a 
legaljasabb, gyáva és cinikus politikát a nemzet megrontására. Ezek a szellemi senkik 
megszabotálták éveken át a magyar ellenállást s a titokban dédelgetett zsidóságtól 
remélték életük és értékes pénztárcájuk megmentését. Pedig nem menekültek volna meg, 
mert a bolsevizmus, az emberiség erkölcsi pestise nem ismer finom és bonyolult 
különbségeket még a plutokrácia szolgái között sem... Árulóink néhány napi vagy talán 
heti nyugalomért adták volna el az országot és önmagukat... Bodoglio cimborasága 
Olaszországban, a román árulók s a bolgár békepártiak mind nyugalmat s csöndet akartak, 
de mindenütt új hadosztályokat öltöztetnek vasba a győzők, és ágyútölteléknek használják 
az elbolondított népeket vagy belehajszolták őket a legvéresebb polgárháborúkba... Ez a 
nyers igazság, amelyet a magyarság józan és reális valóságérzése nem enged elsi kk asztani 
a nemzet értékítéletéből. 

- Ellentétben a levitézlett rendszer rozzant uraival mi a politikai érzéket, gondolkodást és a 
politikai művelődést a nemzeti kultúra legfontosabb alkatrészének tartjuk, s a politikai 
meggyőződést és az öntudatosított világnézetet a közösségi erkölcs szilárd pillérének 
ismerjük el. Ezért fordulok rendelet kiadásával kapcsolatban nemcsak a száraz 
ténymagyarázattal, hanem a szükségintézkedések nemzetpolitikai céljának ismertetésével 
is a magyar tanítókhoz, tanárokhoz, a szülőkhöz és a tanulók százezreihez abban a biztos 
tudatban, hogy a dolgozók társadalma megérti az idők szavát, segíti törekvéseimet s 
meggyőződéssel vallja, hogy Szálasi Ferenc és munkatársai a magyar nép legszentebb 
életjogaiért küzdenek és dolgoznak minden erejükkel. 

A haza- és a faj szeretet parancsa 

- Magyar nevelők! Ha a szükség becsukatja velünk az iskolák kapuit, nyissátok ki rejtett 
kapuit a szívnek a nemzeti kultúra ápolására és fejlesztésére. A haza- és a fajszeretet, 
drága anyanyelvűnk, hősi múltunk s vérrel és verejtékkel biztosított jövendőnk védelme ne 
legyen többé szétszóródott, tétlen álmodozás bennetek, hanem ütésre összefogó akarat. Az 

ellenség sem ködkép, hanem húsból és vérből való ázsiai vadság, sivár, idegen életforma 
és gyilkos fegyverek reánk zúduló tüze. Elég volt a kórságos álmodozásból, s most már 
test kell hogy feszüljön a test ellen, a szabadság lelke a járom ellen, a magyar honvédelem 
a bolsevista hódítás rablószándékai ellen. 

- Ne engedjétek meg honvédeknek induló nevelők és ifjak, hogy az ezeréves országot 
ellepje a vörös áradat, ne engedjétek meg, hogy asszonyainkat és leányainkat mocskos 
hordák megbecstelenítsék, ne engedjétek elhajtani a munkásokat s a gyermekeket a szovjet 
fegyenctelepeire, s higgyétek el, hogy a hősi lélek, a vakmerő bátorság és az önfeláldozó, 
fegyelmezett harc le tudja győzni a betolakodott ellenséget! 

-Az új világért indultok harcba, amely a ti világotok lesz, amelyben az ember méltóságát, 
becsületét, tisztes életének törvényeit, a tehetség, a tudás szabad érvényesülését és a 
nemzetiszocialista igazság magyar uralmát az új államvezetés biztosítja. 

- Akik pedig idehaza maradnak a munka frontján, gondoljanak szünettelenül arra, hogy 
legjobbjaink sárban, vérben, ködös hajnalokon s csillagtalan sötét estéken vad rohamokat 
állnak a sáncokon, s éljenek és dolgozzanak úgy, hogy méltóak legyenek a csataterek 
harcosaihoz. 

- A közösségi érzés és a kötelességteljesítés szent hite az emberi kultúra koronája. A 
magyar nevelői rend és a magyar ifjúság a katedrákról és az iskolapadokból a nemzeti 
kultúra védelmének harcterére menetel, de a becsapódó iskolaajtók nem a pusztulást, 
hanem a feltámadó erő dalát döngetik a magyarság életében. 

- Magyar nevelők, magyar ifjak! Kísérjen benneteket népünk kálváriás útján 
katonaszerencse s vezesse vissza végtelen soraitokat halhatatlan nemzeti kultúránk 
szolgálatába az igazság Istene, aki nem engedheti meg a magyarság értelmetlen 
elpusztulását, ha a végzet ellen mi is fellázadunk, szent háborújában az Önvédelemnek. 

- Ebben az értelemben kérem közoktatásügyi rendeletem önként vállalt végrehajtását és 
Öntudatos értelmezését a magyar nevelői rendtől és a tanulóifjúságtól. 

(Új Magyarság, 1944. október 27. 3. p.) 

Rajniss Ferenc vallás- és közoktatásügyi miniszter felszólalása a 

törvényhozók nemzeti szövetsége ülésén I. 

(1944. december 5.) 

Hóman Bálint felvilágosítást kér a vallás- és közoktatásügyi minisztertől arról, hogy mi 
történt az orosz megszállás alá került egyetemi városokban az ott maradt tanárokkal és 
hallgatósággal, továbbá mit tud Szent-Györgyi professzorról? Helyesnek tartaná-e e 
kérdéseknek a napilapokban való szellőztetését? 

Rajniss Ferenc vallás- és közoktatásügyi miniszter: Mélyen t. N. Sz.! Én az egyetemek 
rektorait és dékánjait magamhoz kérettem egy megbeszélésre, amikor is bemutattam nekik 
a németekkel kötött megállapodásomat. A legmélyebb tisztelettel kértem őket, hogy a 
tervet mint feltétlenül szükségeset támogassák. Ezt ott helyben ezek az urak nekem a 
felvilágosítások alapján megígérték, utána pedig a legaljasabb módon ellene foglaltak 
állást; ugyanazok, akik azon az értekezleten részt vettek. A tiszteletre méltó kivételek 
rendkívül kis számra korlátozódnak, különösen az idősebb generációból. Megállapítottam 
azt is, hogy a fiatalabbak közül kétségtelenül nagyon sokan az idősebb professzorok 
részéről kifejtett terror alatt állanak, ami egész egyetemi rendszerünk beteges elhajlása 
következtében állott elő. Túl sok hatalmat koncentráltak azok kezében, akiknek az agya 
már kirepedezett, a tudományban semmi értéket nem képviselnek, de az egyetemen olyan 
hatalmat gyakorolnak, hogy ellenük senki szót emelni nem mer. Aki nem jó egyetemi 

tanárnak 30-35 éves korában, méltóztassék elhinni, soha egyetemi tanárnak való ember 
nem lesz. Aki 30-35 éves koráig nem érett be, aki 16 éves korától nem tanult többet, mint 
a többi és nem nyújtott több reményt a nemzetnek, abból nem lesz jó egyetemi tanár. 

Hogy azután ezeknek a szelekciója hogyan történt, arról kár beszélni. Valószínű, sőt 
kétségtelen dolog, hogy külföldi propaganda hatása alatt állanak és most erről a hatásról 
beszélek, amikor Hóman képviselőtársam kérdésére válaszolok. A budapesti egyetemi 
tanárok között elterjedt a híre annak, hogy Kolozsvárott és Szegeden csoda jó dolguk van 
a tanároknak, a legnagyobb megbecsülésben részesülnek szovjet részről, és nincs semmi 
bajuk. Bocsánatot kérek, nem azt mondom, hogy így van - sőt kötelességem megmondani, 
hogy pozitíve mit tudok ebben a kérdésben -, hanem az a helyzet, hogy ezt a propagandát 
különösen az egyetemi tanárok között terjesztették el és megállapítottam, hogy egyetemi 
tanári körökből szivárgott ez le a hallgatók közé. Természetes, hogy ebben benne van az 
emberi gyengeség hatása is. Értelmes és intelligens ember ha valamit cselekszik, iparkodik 
embertársainak megmagyarázni. Egy 50-60 éves professzor nem óhajt könyvei közül és 
megszokott, berendezett életéből kivonulni, ott akar maradni; de ezt nem úgy magyarázza 
meg, hogy nem akar kivándorolni, hanem maszlagot tesz hozzá, hogy miért is akar 
Budapesten maradni. 

Ami híreket én szereztem, azok ellentétben állanak azzal, amit a százados úr mondott, 
hogy ti. nincs értesülésünk arról, hogy nagyobb tömegeket elhajtanának. Pozitív 
jelentéseket olvastam arról, hogy igenis óriási tömeg embert hajtanak ki az országból 
Románián keresztül a szovjet felé. Pozitív hírünk van a kolozsvári egyetemnek Kijevbe, a 
szegedieknek pedig Harkovba való kiürítéséről. A tanárokat behívták és megkérdezték 
tőlük, hogy mennek-e vagy nem. Bocsánatot kérek, ezek nem vajszívű emberek, mint a 
magyar kormány és azt lehetne mondani nekik, hogy nem. Természetesen mindegyik azt 
mondotta, hogy igen, mert ellenkező esetben jön a tarkólövés. Aki pedig azt képzeli, hogy 
különösen a háborús felszereléssel, a háború ellátásával kapcsolatos tudományokban 
képzett fiatalokat nyugodtan hagyják tovább tanulni az egyetemeken, mint pl. a gépész- és 
vegyészmérnököket, a természettudományok különböző ágaival foglalkozó fiatalságot, 
ahelyett, hogy felhasználnák saját gyáraikban, az félőrült és nem tud 
Szovjet-Oroszországról semmit. Lehetnek különböző vélemények arról, hogy egy országot 
hogyan kell felépíteni, milyen legyen annak gazdasági és társadalmi élete, de valamiben 
mégiscsak meg kell egyezni, éspedig abban, hogy annál aljasabb, szemetebb és brutálisabb 
uralmat, mint amilyen a szovjeturalom, még nem találtak ki az emberiség számára. 
Akármennyi bajunk is van egymással, abban mégiscsak meg kell egyeznünk, hogy az 
idegen, aki nagyszláv államot akar megépíteni, az legfeljebb a Kripacsekeket fogja 
itthagyni, de ha valakit Fekete Péternek vagy Mayer Antalnak hívnak, azt el fogja hajtani 
és beállítja ott, ahol használni tudja. 

Egyre súlyosabb hírek érkeznek azokról a területekről. Elfogott jelentést olvastam nem a 
magyar vezérkarnál, hanem a németeknél az első időkből arról, hogy "a lakosságot pedig 
senki se bántsa, mert a hátunk mögött lévő terület teljesen üres; minden újonnan jövő 
katonát be kel dobni a frontra, ne csináljanak tehát olyat, ami miatt partizánmozgalom 
indulhatna meg". Ez természetes is, mert hiszen a kk ora területet rohantak le egyszerre, 
hogy nem tarthatnak a falvakon komoly megszálló sereget. Ez megy mindaddig, amíg oda 
nem érkeznek a milíciák különböző emberei, a politikai megbízottak, a stáb, amelyek a 
páncélosok és gyalogság után jönnek, amikor azután megkezdődik a területek átfésülése és 
megkezdődik a legsötétebb és legaljasabb rémuralom. Ahová ezek az emberek még nem 
érkeztek el, ott még nincs semmi baj, s mivel az emberek optimisták, innen származik az, 
hogy két különböző hír és időbeli sorrendben két különböző megítélés kerül felszínre a 

magyar társadalomban. Akik nem akarnak menni, azt mondják, hogy "én nem voltam 
nevezetes jobboldali ember" - mert lassanként ide fog terelődni az emberek belső 
megítélése a helyemen maradok; minek menjek azokra a helyekre, amelyeken egyre 
több ember zsúfolódik össze? És valljuk meg őszintén, az a szervezetlenség és 
rendetlenség, amellyel a szerencsétlen menekülő magyarokat elhelyezik, egetverő. Ennek 
a híre is megérkezik Budapestre és ez a második hullámot képezi abban a megítélésben, 
hogy a legjobb ott maradni. 

A harmadik kérdés Szent-Györgyi professzor dolga. Nem hallottam, de úgy tudom, hogy 
tegnap vagy tegnapelőtt a rádióban valami jelentést is adtak volna le Szent-Györgyi 
professzornak már elviselt szenvedéseiről. Nem tudom, hallotta-e valaki? (Felkiáltások: 
Nem!) Nekem Budapesten mondották, hogy vasárnap délután sokan sírtak, amikor 
felolvasták, hogy Szent-Györgyivel mi történt. Én bejelentettem a belügyminiszter úrnak, 
hogy én vagyok a gazdája Szent-Györgyinek és feltétlenül óhajtok vele beszélni. Azt a 
választ kaptam, hogy a jelen körülmények között nem lehet vele beszélni, úgyhogy 
lelkiismeretem szerint arra a kérdésre, hogy mi van Szent-Györgyivel, választ adni nem 
tudok. (Hóman Bálint: De itt van!) Állítólag itt van, valahol a határvonalon jött volna át. 
Nekünk egy kérésünk volt Szent-Györgyivel kapcsolatban, éspedig az, hogy 
Szent-Györgyinek bántódása ne essék, és minden dolga bocsáttassák meg neki, mert 
végeredményben egy országot csak erővel vezetni nem lehet. A megbékélés, megértés és 
nagyvonalúság szelleme nélkül országot vezetni nem lehet. Ha átjött, ne történjék semmi 
baja, és felejtsünk el mindent, ami Szent-Györgyivel kapcsolatban a múltban történt. 
(MÓL K18.1. kötet 50-53. p.) 


Rajniss Ferenc vallás- és közoktatásügyi miniszter felszólalása a 

törvényhozók nemzeti szövetsége ülésén II. 

(1945. január 2.) 

Szász Lajos elnök beszámolt a hadi helyzetről, majd Tasnádi Nagy András és Szilágyi 
Olivér a hadi helyzettel, Incze Antal a sáncmunkákkal, Czermann Antal pedig azzal 
kapcsolatban tett fel kérdést, hogy a Sopron környéki erdőkből nem hordanak fát, 
mindenki valami engedélyt vár, hogy legyen tüzelő, a katonák pedig munka nélkül 
csellengenek itt. Rajniss Ferenc vallás- és közoktatásügyi miniszter válaszolt a feltett 
kérdésekre. 

Czermann Antalnak a tüzelőanyag kérdésében a következőleg válaszolok: A 
minisztertanácsban több héttel ezelőtt felvetettem ezt a kérdést a földművelésügyi 
miniszter előtt. Az ő felfogása teljesen eltér attól a szűkkeblű és bürokratikus felfogástól, 
hogy a megengedettnél már több fát vágtak ki, azt tehát be kell hozni. Én azt a kérdést 
tettem fel, hogy szabad-e egy erdő közepén megfagyni? A miniszter válasza az volt: 
rendelkezések adattak ki az erdőfelügyelőségeknek, hogy a legnagyobb méltányossággal 
kezeljék a kérdést. Elrendelték a gallyazásnak kiterjedtebb megengedését és a száraz fák 
kivágását. A miniszter rendelkezései után nem látom jogosultnak azt az álláspontot, 
amelyet a helybeli nagyságok képviselnek. Az erdőhatóságokhoz kell fordulni az ilyen 
ügyben. 

Incze képviselő úrnak a kitelepítés kérdésében azt válaszolhatom, hogy a holnapi 
minisztertanácsra két óra felé tudomásom szerint a kitelepítés kérdésében ellátogat a 
német követ úr is és ott fogjuk megtárgyalni a kérdést helyben. Arról értesültem - nem 
állíthatom bizonyosan ~, hogy a kijelölt helyek megnevezésével történik holnap a 
tárgyalás. Álláspontom ebben a kérdésben az, hogy nem lehet és nem szabad egyszerre 

kitelepíteni. A családtagoknak előre kell menniük, ott berendezkednek, s a férfiak már 
kész helyre mennek. Ha nem e szerint oldják meg, akkor bennünket arra kényszerítenek, 
hogy szükség nélkül koldusok legyünk, és rászoruljanak a támogatásra azok is, akik 
esetleg önmagukról gondoskodni tudnának. Ezt a szempontomat Bécsben minden illetékes 
tényező elfogadta s a tárgyalásokat ezen az alapon vezettük. Amíg az áttelepülési helyet 
meg nem mondják, komoly eredményt nem várhatunk. Ez az első, és utána a 
családtagoknak és az elhelyezéshez értő személyeknek a kiutazása szükséges. 

Bécsi, itthoni és németországi tárgyalásaimnál nagyon idejében felhívtam a figyelmet arra, 
hogy ha az országgyűlés munkája pillanatnyira nem lesz aktuális, az senkit meg ne 
tévesszen, mert amikor ellenkormány alakul, Magyarországnak és Németországnak a 
nemzetközi politikában végtelenül fontos és súlyos kérdése lesz az, hogy a törvényes és 
alkotmányos magyar országgyűlés együtt van-e vagy nincs. Ezt a tételemet az idők sajátos 
módon bebizonyították, s én állítom, hogy mi képviseljük Magyarország nevében és a 
magyar nép nevében az utolsó törvényes formát, amelyet semmiféle álnemzetgyűléssel s 
árulóknak és muszkavezetőknek összehívásával megbontani nem lehet. Emiatt az 
országgyűlésről való gondoskodás nemcsak a kormánynak, hanem Németországnak is 
elsőrangú kötelessége. Feltettem a kérdést odaát, másképp állnának-e az urak a 
bolgár-ügyben, ha a szobranje itt lenne-e vagy nem? Ezt a kérdést mindenki megértette. 

Ha Budapest elesik, nekünk egy elkövetkezendő béke tárgyalásnál vagy meghatározott 
propagandánál a feladatunk az, hogy a magyar törvényhozás létét, a kormány álláspontját 
nemcsak a mieinkkel szemben, hanem az egész világ előtt is biztosítsuk. Ezért saját 
személyemben arra kérem az országgyűlésnek külpolitikával, nemzetközi politikával 
foglalkozó tagjait, hogy maguk között alakítsanak ki munkaközösséget, s készüljenek fel a 
béketárgyalásra. 

A magyar törvényhozás szellemi és erkölcsi képviselete a magyarságnak, és sokat 
segíthetnek, ha ebben a munkában komolyan és aktívan részt vesznek. A kormánynak és 
törvényhozásnak feladata az előre való felkészülés, így fel kell készülni a rosszra is. Ha 
Budapest elesnék, a magyar lélek ereje abban mutatkozik meg, hogy képes a legrosszabbra 
is felkészülni. Mi boldogak lennénk, ha nem Nyugat felé, hanem visszafelé mehetnénk, 
azonban fel kell készülni mindenre, a rosszra is. Ami az elnök úr visszatekintését illeti a N. 
Sz. elmúlt esztendei munkájára, véleményem az, hogy a N. Sz. október 15-ének sejtelme 
nélkül alakult meg. Magam részéről a megalakulásban emberileg mindent megtettem és 
mindenik párt részéről a legnagyobb jóindulatot tapasztaltam. Igenis megállapítható az, 
hogy a N. Szövetségnek október 15-e előtt jelentkezett tagjai a fejükkel játszottak, 
bármelyik párthoz tartoztak is. Ebben a megegyezésben vezérlő elvünk mindig az volt, 
hogy a megegyezés tisztességes és becsületes volt közöttünk. 

A tisztesség és becsület princípiumait pedig mindig meg kell tartani. Nekem személyileg 
töméntelen harcom, sérelmem volt a Nemzeti Szövetség sok olyan tagjával vagy 
pártalakulatokkal, akikkel három-négy esztendőn keresztül harcban állottam s durvának, 
kegyetlennek és brutálisnak nagyon sokszor joggal neveztek, örökké el voltam keseredve, 
ami miatt sok taggal szemben kíméletlen voltam. Én a saját lelkemben, amikor azt 
mondottam, hogy egyességet kötöttem, azt értettem, hogy mindent a világon elfelejtek és 
mások is ugyanezt tették. Ez az egyetlen szempont, ami érvényre juthat, ami erkölcsös, 
amelyet férfiak képviselnek, akik a politikán felülkerekednek, mert a brutalitást, másoknak 
erős megszólását tisztességes emberek között sokkal egyszerűbb alulról felfelé elkövetni, 
mint felükől lefelé. Aki fenn van, annak méltányosnak kell lennie, annak erőt kell 
mutatnia, irgalmasnak kell lennie, s kicsinyességei senkivel szemben nem szabad 
mutatnia. Csak ez az a morális erkölcsi irányzat, amely egy új kormányzatnak a jogát a 

küzdelemhez és elmélyülését a népben megadja. Minden személyi szempont, minden 
kicsinyesség, minden személyi dühös érvényesülési vágy úgy ássa meg a sírt, ahogy 
Keresztes-Fischeréknek az igazságtalan bebörtönzések, lefogások és ki nem vizsgált 
esetek a sírjukat megásták. Az erőnek a méltóságát képviseljük, bármi történik s bármilyen 
sérelem érheti a N. Sz. tagjait. Egy dolog kétségtelen és bizonyos: mi a magyar történelem 
útját látjuk politikai felelősségünkben és felfogásunkban, a felismert történelmi 
lehetőségeket érezzük és követjük akkor, amikor szívvel-lélekkel és minden körülmények 
között fenntartás nélkül a nemzetvezető mögött állunk mindannyian. 

Ezt mi tettekkel bebizonyítottuk. Amíg valaki ennek a ténynek ellenkezőjét nem tudja 
bizonyítani, nem tűrjük, hogy ebben kételkedjék vagy a mi hűségünkre különböző 
megjegyzéseket tegyen. Mi minden habozás nélkül követjük a nemzetvezetőt, mert az 
október 15-i események történelmileg juttatták kezébe a vezetést. Azt mondhatnám, hogy 
Horthy Miklós juttatta a vezetést a nemzetvezető kezébe, s ez az egyetlen megbocsátható 
tette volt az utolsó időben. Nagyon jól tudjuk, hogy csak a nemzetvezető vezérelhet 
bennünket és mi ehhez tartjuk magunkat. Egyébként emberi méltóságunkat, politikai 
erkölcsünket, tisztességünket, az ország érdekében kifejtett gondolatainkat és erőinket 
feltétlenül mint magyar országgyűlés érvényesíteni akarjuk mindazokon a helyeken, ahol 
erre szükség van, mert mindenütt szükség van erre. A fejlődésnek, a haladásnak érdekében 
nemcsak Magyarországon, hanem az egész világon mindig szükség lesz a tisztességes, 
erkölcsös politikai szószólókra, mint ahogyan a múltban is szükség volt. 

Az ellenkormányról, amely Debrecenben a legszégyenletesebb körülmények között alakult 
meg, azt mondotta igen t. elnökünk, hogy pávák azok az emberek. Igen, pávák és nem 
magyar pacsirták. A kettő között az a különbség, hogy ha a pacsirtának kitépik a farkát, 
még mindig megmarad a hangja, de ha a páva farkát kitépik, már csak a hiúsága marad 
meg. Ezeknek az embereknek az erkölcstelensége vezetett bennünket oda, ahova jutottunk. 
Ezeknek a szelleme rontotta meg a katonaságot és érvényesül sok tekintetben még ma is. 
Ezek mondották azt, hogy ennek az országnak csak egy átka van, a zsidóság, pedig van 
egy másik is, egy felső osztály, amely nem tudta, hogyan kell harcolni. Éppen ezért 
nagyon helyesnek tartom, hogy az ellenkormány portréját megfessük. Nem fordult még 
elő a történelemben ahhoz hasonló, amit Faragó Gábor csinált. Szovjet-Oroszországról 
írott könyvében rengeteg szennyet, piszkot rakott rá a szovjetre, most pedig beállt 
hozzájuk miniszternek. Ez előttem teljesen érthetetlen dolog. Egyet azonban biztosan 
tudok: Amikor meg fog érkezni Rákosi Mátyás, Szabados és Varga elvtárs, ezek az urak 
lógni fognak. 

A legnagyobb örömmel és köszönettel veszem Maróthy képviselőtársam jelentését. A 
propagandának az az egyetlen helyes útja, amelyet ő jelölt meg. Nemcsak azt kérem tőle, 
hogy az általa gyűjtött anyagot bocsássa rendelkezésünkre, hanem azt is, hogy saját neve 
alatt írja meg cikksorozatban a lapoknak a szerzett tapasztalatokat; ezt mint újságíró 
könnyen megteheti. Ezt nagyon jónak találnám, mert nem bízom és sohasem bíztam az 
úgynevezett hivatalos propagandában. Nem érnek semmit a névtelenül megjelenő ci kk ek. 
Ha valaki a maga élményeit írja le és mondja el, százszor többet ér, mint a névtelen 
katonák által küldött felszólítások a katonasághoz és a lakossághoz. A Lakatos-kormány 
gyávasága volt az, hogy névtelen emberekkel beszéltetett a magyarsághoz. 

A németellenes propagandának a gyökereit végtelenül nehéz megtalálni. Ennek a 
propagandának van alapja, s ezt józan, értelmes, fajtáját szerető ember nem tagadhatja le. 
Itt csak egy kérdésről van szó, éspedig arról, hogy a háború hetedik esztendejében tartunk, 
s ha ezt tudja valaki, azt is tudnia kell, hogy a veszélyben, szenvedésben, nyomorúságban 

való masírozás nem ugyanaz most, mint volt a háború kezdetén. Ezzel számolni kell, mint 
ahogyan számolni kell a hidegben, fagyban előremenő vagy visszavonuló csapatok 
lelkiségével is. A visszavonuló katona csak azt látja, hogy neki vissza kell menni, s ami 
hátramarad, az az oroszok kezébe kerül; ha tehát valamit elvihet, nem engedi, hogy az 
halálos ellenségének kezébe jusson. Aki becsületes felvilágosító munkát akar végezni, 
köteles megmagyarázni mindenkinek, hogy legnagyobb bajunk a végtelen kis dolgokon 
való fennakadás, amikor pedig óriási történelmi vihar tombol körülöttünk. Be kell látnunk, 
hogy egyetlen előrenyomulás milliószor többet ér azoknál a dolgoknál, amik elvesztek. Mi 
jogásznép vagyunk, s a legkisebb dolgot is szőrszálhasogató módon magyarázzuk. Tudom, 
beszélnek állandóan autók ellopásáról, s magam is tudom, hogy ezek napirenden vannak, 
úgyhogy magam is ügy járok autón, hogy az ülés mindkét oldalán egy-egy revolvert tartok 
a tolvajok ellen. Vigyázzon tehát mindenki fokozottan. 

Nem érzem magamat feljogosítva arra, hogy a hadihelyzetről beszéljek, csupán annyit 
mondhatok, hogy talán valami enyhülés van Budapest körül s amint hivatalos helyről 
hallottuk, Budapestnek a lelke megerősödött s a civil lakosság is benne van a harcban. Az 
utcai harcok erősek, kemények, kegyetlenek, ezt maga az ellenség legutóbbi jelentésében 
is elismeri, és az ellenhatás rendkívül elkeseríti. Mi ennek csak örülhetünk. De a másik 
oldalon viszont azt mondhatnám, hogy Budapest lakosságának nagy része meg is 
érdemelte ezt a kegyetlen és szörnyű harcot, mert sok esetben a józan értelem szavára sem 
hallgat már, és elfogultságában a halált, a pusztulást választotta csak azért, mert puha 
párnájáról nem akart lemondani, kis lakásától nem tudott megválni, jóllehet tudta, hogy mi 
vár reá. De talán ez a kemény lecke lesz az, amely a lakosságot észre fogja téríteni. 

Minket ebben az óriási küzdelemben ma már - azt mondhatnám - nem is az vezet, hogy ki 
győz. Mi erkölcsi igazságok alapján állunk, harcolunk, hiszen ha tiszta spekuláció lett 
volna az élet és a harc, akkor Rákóczi sohasem harcolt volna Magyarországért. Ezen túl 
azonban van egy erkölcsi igazság, amelyet mi Magyarország érdekében követünk, mert 
nem látunk Magyarország számára mást, tiszta és lelkiismeretes választás után, mint azt az 
utat, hogy német szövetségesünk oldalán haladunk, még akkor is, ha ezt az igazságot 
letapossák, mert a magyar életet a letaposott igazság is jobban képviseli, mint a másik 
oldalon való győzelem, amely ennek a nemzetnek tökéletes pusztulásához vezetne. A 
legnagyobb meghatottsággal gondolunk azokra a harcosokra, akik a németekkel együtt 
Európának leggyönyörűbb és nekünk legdrágább fővárosáért, Budapestért harcolnak. Az 
Úristen segítse meg és vigye őket győzelemre. 

Rajniss Ferenc vallás- és közoktatásügyi miniszter ezután a nyugati hadi helyzettel 
foglalkozott. 

(MÓLK18. 1. kötet 117-125. p.) 


Rajniss Ferenc vallás- és közoktatásügyi miniszter koronatanácsi 

jelentése 

(1945. február 23.) 

Jelentésem szűkre szabott keretei között csak a magyar élet megfigyeléseiből származó 
rövid tételeket sorolhatok fel, a bizonyítási anyag előterjesztése nélkül. 

I. 

Az elmúlott hónap Budapest elestének sötét és gyászos jegyében állt. Az egész nemzet 
megrendült a kegyetlen hírtől. Sok biztatás és reménykedés után szakadt reánk a súlyos 
csapás, amelynek méreteit még ma sem tudja az értelem felbecsülni, mert az első és 

valótlannak bizonyult, de meg nem cáfolt jelentés szerint több mint 30 000 ember áttörte 
az ostromgyűrűt és megszabadult. Ez a szülők, testvérek, rokonok és hitvesek utolsó és hiú 
reménykedése, amíg a mondvacsinált legenda szertefoszlik s a nagy tragédia, 
megdöbbentő valóságában elénk tárul... 

A hősiesen védett budapesti hídfő elvesztésének külpolitikai hatása egyelőre még 
kiszámíthatatlan. Valószínű azonban az áruló és szovjetvezető kormány radikalizálódása 
és a kommunista propaganda megerősödése az elszakított országrészekben. Valószínű 
továbbá a legalitás kérdésének felvetése a nemzetközi síkon is az árulók erőteljesebb 
moszkvai támogatása, miután a magyar nemzeti becsületet megtagadó kormány 
megköszönte Sztálinnak 1000 éves országunk szétdúlását, és megígérte új, harcba vethető 
hadosztályok szervezését a bolsevista Vörös Hadsereg véráldozatának átvállalására. Az új 
fejleményekre tehát komolyan fel kell hogy készüljünk, úgy a nemzetközi fórumokon, 
mint idehaza és az egyelőre elvesztett országrészekre kiterjedő propagandában is. 

Ennek az új és kétségtelenül egyre nagyobb súllyal jelentkező kérdésnek okos 
megoldásához igen komoly szükségünk van úgy a belső, mint a külső felvilágosító munka 
felfokozására és elmélyítésére. 

Létünk és harcunk magyarázatában túl sok az elmélet és kevés az eseményekhez simuló 
harci gyakorlatiasság. Az emberek a holnap esélyeit kutatják gyötrődve, a realitások iránti 
érzék sohasem volt olyan erős a magyarban mint ma. Ennek a ténynek figyelembevételét 
csak ritkán érezzük a sajtó hasábjain és a rádió hanghullámaiban. 

Fájdalmas jelenség, hogy nincs sajtónk a német birodalom területén. Hihetetlen szomjúság 
gyötri kitelepült véreinket a magyar betű után, s nem jutnak hozzá, mert a megmaradt 
országrészen nyomott újságmennyiség idehaza sem elegendő. Megállapítom, hogy 
mindenféle nyelvű újság van Bécsben, csak magyar nincs, s ezek a szlovák, román, horvát 
stb. kiadású lapok rendkívül ügyesen képviselik saját népeik érdekeit, sőt gyakran olyan 
igényeket is hangoztatnak és népszerűsítenek, amelyek ellentétben állanak az európai 
kérdés józan rendezésének nagy tervével. Segítsünk sürgősen a jelenlegi állapoton s 
próbáljuk eltüntetni a mutatkozó disparitást szellemi képviseletünkben, mert a mai helyzet 
nem igazságos és árván hagyja, elhagyottan a rengeteg bajtól sújtott, kitelepedett 
magyarságot. 

Felhívom a figyelmet arra is, hogy különösen Németországban feltétlen szükséglet minden 
vezető szereppel megbízott ember gondos és lelkiismeretes kiválogatása. Németországban 
túl sokan próbálkoznak ellenőrzői minőségben elhelyezkedni olyan emberek, akik 
önmagukat sem tudják ellenőrizni. A másik kedvenc munkaterület a kulturális 
tevékenység szervezése. Minden suszter kultúrát akar irányítani nevetséges érveléssel és 
tökéletes tudatlansággal. Megengedhetetlen ezeknek a géppisztolyos kultúrpolitikusoknak 
és ellenőröknek rászabadítása a ki települőkre, akiknek sajnos éppen elég gondjuk van, s 
gyámolítást, szeretetet és segítséget várnak, s nem sokszor indokolatlan parancsokat! 
Megemlítem még, hogy igen égető szükség volna egy gondos magyar deklarációra a 
semleges és ellenséges külföld felé, nem annyira saját szempontjaink elvi hangoztatására, 
mint inkább ellenségeink propagandájának gyöngítésére. 

II. 

Belpolitikai vonalon - de még külpolitikai vonatkozásaiban - felhívom a figyelmet a 
vend-kérdés rendezetlenségére. A minisztertanácson elhangzott rövid jelentés után is 
állítom, hogy a vendek között a sok mulasztás, félreértés és hiba után is - még mindig 
túlnyomó a pozitív erő, amely szembeszállhat a negatív irányú és mesterségesen szított 

partizánmozgalommal. A legszigorúbb ellenőrzés mellett feltétlenül szükséges egy olyan 
vegyes politikai és katonai bizottság megteremtése, amely a vend vidéken a kiengesztelés 
és a jutalmazás munkáját végzi, az osztó igazságot képviseli, mert ez a térség a 
közeljövőben rendkívül fontos hadszíntér lehet. A vend kérdés rendezésén keresztül 
megmutathatjuk, hogy az új Magyarország nemzetiségi politikája már nem a régi, s hogy a 
népszemélyiség elve valóban érvényesül ott, ahol a nemzethűséget meggondolt vezetőség 
biztosítja. 

III. 

Belpolitikánkban az összefogó és összetartó erők kifejlesztése a legfontosabb feladat. A 
megmaradt magyar térség viszonyai konszolidálódnak, a front bizonyos mértékig 
megmerevedett, s a szűk határok között minden becsületes, s az új kor ellen nem vétkező 
magyart lelki egységbe kell kovácsolni, az értelmiséget éppen úgy, mint az összes 
foglalkozási rétegeket, hogy a magyarság a népfelkelés fanatikus akaratával és közösségi 
leikével vehessen részt az utolsó, nagy harci erőfeszítésben. Ennek az országmentő 
lehetőségnek még nem kristályosodtak ki összes előfeltételei, s számos jelenség ellene 
dolgozik a közmegértés egészséges kialakulásának. A magyarság sajátosan formált 
történelmi lelkének figyelembevételével kell a kívánatos belpolitikai folyamatokat 
meggyorsítani. 

A magyar nem doktriner nép! - és ebben különbözik a legjellegzetesebben a nyugati 
népektől. A magyarban még misztikusan él a történelmi kontinuitás hite és a nagy 
személyiségek varázsa. Éppen ezért a belpolitikai megszilárdulás természetes magyar 
alapja: az államfő iránti rendületlen hűség megerősítése, határozott, következetes és 
állandó személyi kultusz tudja csak összefogni a magyarságot. A személyi kultusz volt a 
gyöngénk a Habsburgok alatt, de leküzdhetetlen erőnk volt a nemzeti nagy királyok 
idejében. A magyar halálosan komolynak látja, érzi az államfő kérdését, ezért nem volt 
soha köztársasági érzelmű s nem kívánt soha leváltható bábokat az államvezetés élére. 
Pártot sem lehetett Magyarországon úgy szervezni, hogy annak vezére tekintélyben az 
államfő főié kerülhessen, s ez a nemzetlelkialkat magyarázza meg a mai Magyarország 
kialakulásának túl hosszú és sok részletében érthetetlennek látszó történetét. 

Mindebből az következik, hogy különösen adott viszonyaink között, a nemzeti 
közmegértést a nemzetvezető személye körül kell és lehet kijegecesíteni, mert csak az ő 
személyén keresztül szélesedhetik bele a párt a nemzet egyetemébe. 

A hungarizmus nem lehet új szín a magyar életben, a hungarizmus a szivárvány kell 
legyen, az összes magyar színek foglalata, mert csak így teljesítheti igaz hivatását. 
Személyében a nemzetvezető, politikai vezérelvben a történelmi jogfolytonosság 
gondolata: ez a két pillér, amelyekre magyar híd épülhet a nemzetiszocialista-hungarista 
mozgalom és párt kiteljesedése felé. Ha ezt a vezérelvet elfogadjuk, sokkal könnyebb lesz 
a kibontakozás a jelenlegi belpolitikai helyzetből, amely mai formájában nem 
állandósulhat!... Az ideális bérrendszer azért nem valósulhat meg, mert a magyarság 
történelmének legnagyobb válságával küzd. Ezt a tényt mindenkinek tiszteletben kell 
tartania, aki elérhet szavával a súlyos terheket viselő munkásságig. 

Általában a minisztériumok olcsó bírálata megszüntetendő. Rengeteg a hiba és a baj, a 
legkönnyebb azonban nem dolgozni, hanem néhány perc alatt fölényes bírálatot firkantani 
a minisztériumok működéséről. A miniszterek a nemzetvezető bizalmából ülnek a 
helyükön, s ha feladatuknak nem felelnek meg, a nemzetvezető bizonyára felváltja őket. 
Ezt az elvet a lokális pártpropagandában nem szabad tiszteletlenül lebecsülni. 

V. 

Katonapolitikai szempontból ajánlani óhajtottam a honvédhadsereg és a magyar 
SS-alakulatok között keletkezett súrlódások gyors megszüntetését és a bajtársi viszony 
megjavítását, de a nemzetvezető levelének ismertetése után felszólamlásomnak ezt a részét 
elhagyom. Messzevezető katonai szempontok felsorolása és figyelembevétele alapján 
szükségesnek mutatkozna a honvédelmi miniszterség és a hadsereg-főparancsnokság 
személyi elválasztása. 

Jelentésemet mély tisztelettel befejeztem. 

(MOL-mikrofilmtár X7076 16718) 


— Rainiss Ferenc. 2. rész — 

Szereplő személyek adattára 

ACSAY LÁSZLÓ (1905-1992) mérnök, jogász, politikus. 1930-1947 a Független 
Kisgazdapárt tagja, 1936-tól a párt ügyésze. 1945-1946 az Ideiglenes Nemzetgyűlés, majd 
a nemzetgyűlés képviselője. 1947-től emigrációban él. 

ANTAL ISTVÁN (1896-1974) jogász, politikus. 1932-1935 a miniszterelnökség 
sajtóosztályának vezetője, 1935-1936 és 1938-1942 igazságügyi minisztériumi államtitkár, 
1942-1944 a Nemzetvédelmi Propagandahivatal vezetésével megbízott tárca nélküli 
miniszter, 1944. március 22.-augusztus 29. igazságügyi miniszter és vallás- és 
közoktatásügyi miniszter. 1946-ban háborús bűnösként halálra ítélik, de a köztársasági 
elnök az ítéletet kegyelemből életfogytiglani fegyházra változtatja. 1960-ban amnesztiával 
szabadul. 

ANTONESCU, ION (1882-1946) román tábornagy, politikus. 1940-1944 diktátori 
hatalommal felruházott államvezető (Conducator). 1946-ban háborús bűnösként halálra 
ítélik és kivégzik. 

BAKAY SZILÁRD (1892-1947) honvédtiszt, altábornagy. 1944. augusztus l-jétől a 
budapesti I. hadtest parancsnoka, fontos feladatokat kap a kormányzó "kiugrási" tervének 
előkészítésében. A német biztonsági szolgálat október 6-án elrabolja, majd a mauthauseni 
koncentrációs táborba kerül. 1945 májusában visszatér Magyarországra, 1946. áprilisában 
szovjet katonai hatóságok letartóztatják, háborús bűncselekmények címén halálra ítélik és 
1947-ben kivégzik. 1992-ben rehabilitálják. 

BÁLINT ANTAL (1883-1964) pszichotechnikus, gyorsírásszakember. 

BÁNSÁGF1Y GYÖRGY (1895-?) orvos, politikus. 1935-1939 kormánypárti 
országgyűlési képviselő. 

BARASITS TIVADAR (1890-?) újságíró, az Új Magyarság c. jobboldali reggeli napilap 
közgazdasági rovatának vezetője. 

BARÁTH TIBOR (1906-1992) történész. Imrédy Béla és a Magyar Megújulás Pártja 
politikájának híve, a nyilasuralom idején a vallás- és közoktatásügyi minisztérium 
egyetemi ügyosztályának vezetője. 1945-től emigrációban él. 

BÁRDOSSY LÁSZLÓ (1890-1946) diplomata, politikus. 1941. február 4.-1942. március 
7. külügyminiszter, 1941. április 3.-1942. március 7, miniszterelnök. Miniszterelnöksége 
idején Magyarország belép a Jugoszlávia, valamint a Szovjetunió elleni háborúba. 1944 
őszén a Törvényhozók Nemzeti Szövetségének egyik vezető tagja. A "népbíróság" 
háborús bűnösként halálra ítéli, kivégzik. 

BARTFIOU, LOUIS (1862-1934) francia politikus, 1934 külügyminiszter. 1934 
októberében merénylet áldozata. 

BÁTHORY-HÜTTNER JÁNOS (1896-?) hírlap- és könyvkiadó, a Stádium Sajtóvállalat 
Rt. és a Pallas Irodalmi és Nyomdai Rt. vezérigazgatója. 

BENCS ZOLTÁN ( 1889-?) köztisztviselő, szociálpolitikus, statisztikai szakértő. 
1939-1944 a Magyar Elet Pártja országgyűlési képviselője. 

BEREGFY KÁROLY (1888-1946) honvédtiszt, vezérezredes. 1944. szeptember-október a 
nyilas hatalomátvétel előkészítője a hadseregben, 1944. október 16.-1945. március 28. a 
nyilas kormány honvédelmi minisztere, vezérkari főnök, a kormányzótanács tagja. A 
"népbíróság" háborús bűnösként halálra ítéli, kivégzik. 

BETHLEN ISTVÁN gróf (1874-1946). 1919-1944 Magyarország politikai életének egyik 
meghatározó személyisége. 1921-1931 miniszterelnök, az 1930-as években és a második 

világháború idején az alkotmány védő és az egyoldalú német orientációt ellenző 
politikusok csoportjának vezetője. 1944 decemberétől elhunytéig szovjet fogságban van. 
BONCZOS MIKLÓS (1897-1971) köztisztviselő, politikus. 1938-1942 
belügyminisztériumi államtitkár, 1942. július 14.-1944. augusztus 7. igazságügyi 
minisztériumi államtitkár, 1944. augusztus 7.-október 12. belügyminiszter. 
BORNEMISSZA GÉZA (1895-1983) gépészmérnök, politikus. 1935-1944 több ízben 
kereskedelem- és közlekedésügyi, valamint iparügyi miniszter. 

BRÜNING, HEINRICH (1885-1970) német politikus, 1930-1932 birodalmi kancellár. 
BUDINSZKY LÁSZLÓ (1895-1946) jogász, politikus. 1939-1945 a Nyilaskeresztes Párt 
országgyűlési képviselője, 1944. október 16.-1945. március 28. a nyilas kormány 
igazságügyi minisztere. Háborús bűnösként a "népbíróság" halálra ítéli, kivégzik. 

CHORIN FERENC (1879-1964) gyáriparos, politikus (zsidó) . 1918-1925 a Salgótarjáni 
Kőszénbánya Rt. vezérigazgatója, 1928-1944 elnöke, 1928-1942 a Magyar Gyáriparosok 
Országos Szövetségének elnöke, 1927-1944 az Országgyűlés felsőházának tagja. Bethlen 
István politikájának híve, a kormányzó bizalmas környezetéhez tartozik. 1944 nyarán az 
SS-szel kötött egyezség alapján családjával együtt külföldre távozik. 

CHURCHILL, WINSTON SPENCER (1874-1965) angol politikus, (anyai részről zsidó) 
1939-1940 haditengerészeti miniszter, 1940-1945 miniszterelnök. 

COOLIDGE, CALVIN (1872-1933) 1923-1929 az Egyesült Államok republikánus párti 
elnöke. 

CZERMAN ANTAL (1885-?) köztisztviselő, politikus. 1935-1944 kormánypárti 
országgyűlési képviselő. 

CSÁKY ISTVÁN gróf (1894-1941) diplomata, politikus. 1938-1941 külügyminiszter. 
CSATAY LAJOS (1888-1944) honvédtiszt, vezérezredes. 1943-1944 honvédelmi 
miniszter, a nyilas hatalomátvételt követően felmentik tisztségéből. 1944. november 21-én 
a budapesti Honvéd Gyógyfürdő Kórházban feleségével együtt öngyilkosságot követettel. 
CSELÉNYI PÁL (1885-7) pénzügyi szakember, politikus. 1939-1945 kormánypárti 
országgyűlési képviselő. 

CSOÓR LAJOS (1893-7) agrárszakember, publicista, politikus. 1935-1944 az agrárius 
ellenzéki Népakarat Párt országgyűlési képviselője. 

DOLLFUSS, ENGELBERT (1892-1934) osztrák politikus. 1932-1934 kancellár, 
tekintélyuralmi-hivatásrendi államot épít ki, szembeszegül az Anschlusstörekvésekkel. 
1934, július 25-én osztrák nemzetiszocialisták meggyilkolják. 

DÖVÉNYI NAGY LAJOS (1906-7) újságíró. 1939-1943 az Esti Újság c. napilap 
segédszerkesztője, 1941-1943 a Magyar Futár munkatársa, 1943-1944 az Országé, hetilap 
szerkesztője, 1944 rádiókommentátor, írásai, rádióbeli megnyilatkozásai jobboldali 
szellemiségűek. 1945 októberében a Budapesti Népbíróság kötél általi halálra ítéli. A 
Népbíróságok Országos Tanácsa kegyelemre ajánlja, a Nemzeti Főtanács államfői testület 
az ítéletet életfogytiglani fegyházra változtatja. 1960. április 1-jén szabadul. 

ECKHARDT TIBOR (1888-1972) köztisztviselő, politikus. 1932-1940 a Független 
Kisgazdapárt vezetője, 1931-1941 pártja országgyűlési képviselője. 1941 a kormányzó és 
Teleki Pál miniszterelnök tudomásával az Egyesült Államokba utazik, hogy ott 
kapcsolatokat építsen ki. 

EMBER SÁNDOR (1889-7) ügyvéd, politikus. 1936-1944 kormánypárti országgyűlési 
képviselő. 

ENDRE LÁSZLÓ (1895-1946) köztisztviselő, politikus. 1938-1944 Pest vármegye 
alispánja, közismert nemzeti és nyilasbarát (hungarista) nézeteiről. 1944 áprilisától a 
belügyminisztérium adminisztratív államtitkára, a magyarországi zsidók internáló 

táborokba való deportálásának egyik kulcsembere. A Szálasi-kormányzat idején 
hadműveleti területek polgári kormánybiztosa. A "népbíróság" háborús bűnösként halálra 
ítéli, ki végzik. 

EÖTVÖS JÓZSEF báró (1813-1871) író, költöjogász és politikus. 1848. április 
7.-szeptember 11. vallás- és nevelésügyi, 1867-1871 vallás- és közoktatásügyi miniszter. 
Liberális nézeteket vall. 

FARAGHO GÁBOR (1890-1953) honvédtiszt, vezérezredes. 1942-1944 a csendőrség 
(1944 júliusától egyben a rendőrség) felügyelője. 1944 szeptember-október Moszkvában a 
magyar fegyverszüneti delegáció vezetője. 1944-1945 az Ideiglenes Nemzeti Kormány 
közellátási minisztere. 

FÁY ISTVÁN (1887-7) köztisztviselő, politikus. 1926-1939 kormánypárti országgyűlési 
képviselő, 1940-1944 vallás- és közoktatásügyi államtitkár. 

FEINE, GERHARD német diplomata, követségi titkár a budapesti követségen 
FIALA FERENC (1906-1988) újságíró. Az Összetartás c. nyilas heti-, majd napilap 
szerkesztője. A "népbíróság" háborús bűnösként halálra ítéli, de kegyelmet kap és az 
ítéletet életfogytiglani fegyházra módosítják. 1956. november elején elhagyja az országot, 
és Németországba telepszik. Ismert műve a "vádló bitófák", melyet Marschalkó Lajossal 
együtt írt. 

FORD, HENRY (1863-1947) amerikai gépkocsigyáros. A zsidókról írt tanulmánysorozata 
tette nevét rendkívül ismertté. 

FRIEDRICH ISTVÁN (1883-1951) gépészmérnök, politikus. 1920-1939 keresztény 
ellenzéki, legitimista nemzet- ill. országgyűlési képviselő. Élesen bírálja a fajvédő, később 
a nyilas politikusokat és pártokat. 

GÁL BENŐ (1879-1945) tisztviselő, szakszervezeti vezető. 1923-1938 a 
szociáldemokrata Szakszervezeti Tanács pénztáros-titkára, 1929-1938 az Országos 
Társadalombiztosítási Intézet elnökségének és igazgatóságának tagja. 1944. március 19. 
után Mauthausenbe deportálják. 

GÁL CSABA (1892-1946) gépészmérnök, politikus. 1939-1945 nyilas országgyűlési 
képviselő, a Szálasi-kormány személyügyi kormánybiztosa, majd a személyügyi 
nemzetpolitikai iroda vezetője. Háborús bűnösként a "népbíróság" halálra ítéli, kivégzik. 
GERZANICS PÁL dr. orvos. A szegedi Horthy Miklós Tudományegyetem agykutató 
intézetének tanársegédje. 

GOETHE, JOHANN WOLFGANG von.(1749-1832) a német és a világirodalom egyik 
legnagyobb költője. 

GÖMBÖS GYULA (1886-1936) honvédtiszt, tábornok, politikus. 1932-1936 
miniszterelnök, a Nemzeti Egység Pártja elnevezésű kormánypárt vezére. Kísérletet tesz 
egy nemzeti jellegű kormány létrehozására. Titokzatos betegségben hal meg viszonylag 
fiatalon. 

GRIGER MIKLÓS (1880-1938) római katolikus pap, politikus. 1920-tól nemzet-, ül. 
országgyűlési képviselő, a legitimista és a keresztényszocialista irányzat egyik 
meghatározó személyisége és publicistája. 

GYÖRKI IMRE (1886-1958) ügyvéd, politikus. 1922-1939 a szociáldemokrata párt 
nemzet-, ill. országgyűlési képviselője, 1935-1939 a pártvezetőség tagja. 1944. március 
19. után letartóztatják és Mauthausenbe deportálják. 

HALLER, KURT német diplomata. Veesenmayer politikai tanácsadója és 
különmegbízottja a Nyilaskeresztes Párttal és személyesen Szálasival való összeköttetés 
fenntartására. 

HELLEBRONTH VILMOS (1895-1971) honvédtiszt, vezérőrnagy. A 

Szálasi-kormányban a termelés folyamatos vezetésével megbízott tárca nélküli miniszter. 

A "népbíróság" háborús bűnösként halálra ítéli, az ítéletet kegyelemből életfogytiglani 
fegyházra változtatják, 1963-ban szabadul. 

HENNYEY GUSZTÁV (1888-1977) honvédtiszt, katonadiplomata, vezérezredes. 1944. 
augusztus 29.-október 16. külügyminiszter. 1945 után emigrációban él. 

HINDENBURG, PAUL von (1847-1934) német katonatiszt, vezértábornagy. 1925-1934 
birodalmi elnök. 

HITLER, ADOLF (1889-1945) osztrák származású német politikus. A Német 
Nemzetiszocialista Munkáspárt vezére, 1933-tól birodalmi kancellár, 1934-1945 állam- és 
kormányfő (vezér és kancellár), 1938-1945 a véderő főparancsnoka. 1945. április 30-án 
öngyilkosságot követ el. 

HÓMAN BÁLINT (1885-1951) történész, politikus. 1932-1944 országgyűlési képviselő, a 
kormánypárt jobbszárnyának egyik legtekintélyesebb személyisége. Ellenzi Teleki Pál 
semlegességi és Kállay Miklós kiugrási politikáját, tagja a Törvényhozók Nemzeti 
Szövetségének. A "népbíróság" mint háborús bűnöst életfogytiglani fegyházra ítéli. 
HORTHY MIKLÓS (1868-1957) tengerésztiszt, altengemagy. 1920. március 1.-1944. 
október 16. Magyarország kormányzója. A nyilas hatalomátvétel után német házi őrizetbe 
kerül, majd emigrációban Portugáliában él. 

HORTHY MIKLÓS, ifj. (1907-1993) a kormányzó fiatalabb fiúgyermeke, gazdasági 
szakember, diplomata. 1944 az un. "kiugrási iroda" vezetőjeként közreműködik 
Magyarország háborúból való kiválásának előkészítésében. 1945 után Brazíliában, majd 
Portugáliában él. 

HÖTTL, WILHELM (1915-?) SS-Sturmbannführer (őrnagy). 1939-től az SS Külföldi 
Biztonsági Szolgálatának magyar előadója. Valószínűleg a szövetségesek kéme, vallomása 
alapján sok német hazafit ítéltek el 1945 után a szövetségesek terrorbíróságai. 

HUBAY KÁLMÁN (1902-1946) újságíró, politikus. 1938-1940 a börtönbüntetését töltő 
Szálasi helyetteseként a Nyilaskeresztes Párt vezetője. A Szálasi-kormányzatban a 
nemzetvezető munkatörzse kultúrirodájának vezetője. A "népbíróság" háborús bűnösként 
halálra ítéli, kivégzik. 

IMRÉDY BÉLA (1891-1946) pénzügyi szakember, politikus. 1938-1939 miniszterelnök, 
1933-1940 kormánypárti országgyűlési képviselő, 1940-1944 a jobboldali ellenzéki 
Magyai' Megújulás Pártja vezetője, 1944. május 23.-augusztus 7. tárca nélküli 
közgazdasági miniszter. Legalább negyedrészben zsidó származású. A "népbíróság" 
háborús bűnösként halálra ítéli, kivégzik. 

INCZE ANTAL dr. (1898-?) orvos, politikus. 1939-1940 a Magyar Élet Pártja, 1940-1944 
a Magyai' Megújulás Pártja országgyűlési képviselője. 

JAROSS ANDOR (1896-1946) politikus. 1938-1945 országgyűlési képviselő, 1940-1944 
a Magyar Megújulás Pártja helyettes vezetője, 1944. március 22.-augusztus 7. 
belügyminiszter. Kormányzati szinten irányítja a zsidókra vonatkozó jogszabályok 
érvényesítését, a zsidók gettókba költöztetését és internáló táborokba való deportálását. A 
""népbíróság"" háborús bűnösként halálra ítéli, kivégzik. 

KACSÓH BÁLINT (1899-?) jogász, államtitkár, 1939-1942 az árellenőrzés országos 
kormánybiztosa. 

KÁLLAY MIKLÓS (1887-1967) földbirtokos, politikus. 1942. március 9.-1944. március 
22. miniszterelnök. 1942 végétől kezdeményezi a béketapogatózásokat az angolszász 
nagyhatalmak felé. A nyilasuralom idején a dachaui koncentrációs táborba deportálják. 
1945 után előbb Olaszországban, majd az Egyesült Államokban él. Ott írt emlékirataiban 
erősen nemzetellenes irányvonalat képvisel. 

KÁROLYI GYULA gróf (1871-1947) nagybirtokos, politikus. 1931. augusztus 24.-1932. 
október 1. miniszterelnök. 

KASSAI-SCHALLMAYER FERENC (1903-1946) nyomdász, politikus. 1943-1944 a 
nyilas pártpropaganda vezetője, majd a Szálasi-kormány tájékoztatásügyi minisztere. 
Háborús bűnösként halálra ítélik, kivégzik. 

KATONA JENŐ (1905-1978) újságíró, politikus. A progresszív katolicizmus képviselője, 
publicisztikai munkásságát 1935-1944 között a Korunk Szava és a Jelenkor c. 
folyóiratokban, 1938-tól a Magyar Nemzet c. reggeli politikai napilapban fejtette ki. 
KEMÉNY GÁBOR báró (1910-1946) jogász, politikus. A Szálasi-kormány 
külügyminisztere. A " háborús bűnösként halálra ítéli, kivégzik. 

KERESZTES-FISCHER FERENC (1881-1948) jogász, köztisztviselő, politikus. 
1931-1935 és 1938. május 14.-1944. március 22. között belügyminiszter. A német 
megszállás után Mauthausenbe deportálják. 

KISS KAROLY (1896-?) jogász, politikus. A Szálasi-kormányzat idején létrehozott 
Dolgozó Nemzet Hivatásrendjének vezetője. 

KLÁR ZOLTÁN dr. (1894-1966) zsidó orvos, újságíró. 1925-1930, 1935-1940 a 
demokratikus blokk listáján a fővárosi törvényhatósági bizottság tagja, 1932-1938 a 
Társadalmunk c. liberális politikai hetilap szerkesztője. 1945 után Amerikába emigrál és 
ellenséges magatartást tanúsít a nemzeti emigrációval szemben. 

KOLOSVÁRY-BORCSA MIHÁLY (1896-1946) újságíró, politikus. 1938-1939 a 
miniszterelnökségi sajtóosztály vezetője, 1939 júniusától a Sajtókamara elnöke. A német 
megszállás idején a sajtó, a rádió, a Magyar Távirati Iroda és a könyvkiadás 
kormánybiztosa. Ő tisztítja meg a magyar sajtót a zsidó revolveres újságírás 
legmagyarellenesebb kinövéseitől. A "népbíróság" háborús bűnösként halálra ítéli, 
kivégzik. 

KORNIS GYULA (1885-1958) filozófus, egyetemi tanár, politikus. 1931-1939 
kormánypárti országgyűlési képviselő, 1935-1938 a képviselőház alelnöke, 1938-1939 
elnöke. 

KORÓDY TIBOR (1904-?) újságíró, politikus. 1939-1941 a Nyilaskeresztes Párt, 
1941-1944 a Magyar Nemzetiszocialista Párt, majd a Magyar Megújulás Pártja parlamenti 
képviselője. 

KOVARCZ EMIL (1899-1946) honvédtiszt, őrnagy, politikus. 1939-1940 a 
Nyilaskeresztes Párt országgyűlési képviselője, 1944 áprilisától a nyilas fegyveres 
alakulatok szervezője, a hatalomátvételi előkészületek irányítója, a nyilas kormányban a 
totális mozgósítás tárca nélküli minisztere. A "népbíróság" háborús bűnösként halálra ítéli, 
kivégzik. 

KOVÁCS SÁNDOR (1893-1972) római katolikus pap. 1944-1972 szombathelyi püspök. 
KUN LÁSZLÓ (1882-?) újságíró. 

LASKI, HAROLD JOSEPH (1893-1950) angol társadalomtudós és politikus. A Fábiánus 
Társaság és a Munkáspárt egyik vezető teoretikusa 

LÁZÁR MIKLÓS (1887-1968) újságíró, politikus. 1921-1938 A Reggel c. hétfői lap 
alapító főszerkesztő-tulajdonosa, 1930-1936 párton kívüli, liberális ellenzéki 
országgyűlési képviselő. 

LITVINOV, MAXIM MAXIMOVICS (1876-1951) szovjetorosz politikus. 1930-1939 
külügyi népbiztos (külügyminiszter), 1941-1943 washingtoni nagykövet. 

LOSSONCZY ISTVÁN (1883-1944) katonatiszt, őrnagy, köztisztviselő. 1941-1942 az 
Országos Közellátásügyi Hivatal államtitkára, majd közellátásügyi tárca nélküli miniszter. 

MACDONALD, JAMES RAMSAY (1866-1937) angol politikus. 1924, az első 
munkáspárti kormány miniszterelnöke, 1929-1935 előbb ismét a munkáspárti, majd 

1931 -tői a koalíciós kormány miniszterelnöke. 

MAGYARY-KOSSA ISTVÁN MÁV-főtanácsos. 1944-ben berendelik a kereskedelmi- és 
közlekedésügyi minisztérium elnöki főosztályára. 

MARKAI JÁNOS (1905-1994) publicista, politikus. 1935-1944 kormánypárti 
országgyűlési képviselő. 

MASARYK, TOMÁS GARRIGUE (1850-1937) csehszlovák szociológus, filozófus és 
politikus. 1918-1937 Csehszlovákia államelnöke. 

MATOLCSY MÁTYÁS (1905-1953) közgazdász, politikus. 1935-1945 országgyűlési 
képviselő, 1935-1938 a kormánypárt, majd a kisgazdapárt tagja, 1938-1943 a Keresztény 
Nemzetiszocialista Front, később a nyilaspárt, 1943-1944 ismét a kormánypárt tagja. 
MIHAILOVIC DRAZA (1893-1946) jugoszláv katonatiszt, tábornok. Jugoszlávia 
fegyverletétele után 1941-ben csetnik-gerilla haderőt szervez, amely azonban inkább a 
kommunista partizánok, mint a német-olasz megszállók elleni harcot tekinti elsődleges 
feladatának. 1946-ban háborús bűnösként halálra ítélik és ki végzik. 

MILOTAY ISTVÁN (1883-1963) újságíró, politikus. 1920-1922, 1933-1945 nemzet-, ill. 
országgyűlési képviselő, 1920-1934 a legitimista Magyarság, 1934-1944 a jobboldali Új 
Magyarság c. napilap főszerkesztője, Imrédy Béla híve. 1945 után emigrációban él. 
MUSSOLINI, BENITO (1883-1945) olasz újságíró, politikus. A fasiszta párt vezére 
(duce), 1922-1943 államfői teljhatalommal rendelkező miniszterelnök. 

NAGY LÁSZLÓ (1896-?) ügyvéd, politikus. 1939-1940 kormánypárti. 1940-1945 
Imrédy-párti országgyűlési képviselő. 

NEUBACHER, HERMANN (1893-1960) német mérnök, politikus, diplomata. 1938-1940 
Bécs főpolgármestere, 1940-1944 délkelet-európai gazdasági különmegbízott. 

NEY KÁROLY (1906-1989) ügyvéd, tartalékos honvédtiszt. A Keleti Arcvonal Bajtársi 
Szövetség egyik alapítója és vezetője, 1944 a Waffen-SS tisztje. 1945 után emigrációban 
él. 

NIDOSI IMRE (1907-1948) pedikűrös, fürdőmester. 1944. október 31 .- december 25. a 
Budapesti Gyógyforrások és Gyógyfürdők nyilas üzemszervezője, 1944. december 25-től 
"alezredesi" rangban a pesti oldal nyilas fegyveres osztagainak parancsnoka. 1948-ban a 
"népbíróság" háborús bűnösként halálra ítéli, kivégzik. - Rajniss utalása a "tyúkszemvágó 
kultúrára" Nidosira vonatkozik. 

OLÁH GYÖRGY (1902-1981) publicista, politikus. Legismertebb műve a "Hárommillió 
koldus" (1929). 1938-1944 az Egyedül Vagyunk c. folyóirat szerkesztője, 1939-1940 a 
Magyar Elet Pártja, 1940-1944 a Magyar Megújulás Pártja országgyűlési képviselője. 
1945-től emigrációban él. 

PÁLLÁVICINI GYÖRGY őrgróf (1881-1946) nagybirtokos, politikus. A legitimista 
irányzat egyik vezető személyisége, 1920-1922 kormánypárti, 1922-1926 ellenzéki 
nemzetgyűlési képviselő, 1931-1935 párton kívüli ellenzéki országgyűlési képviselő. 
PAVELIC, ANTE (1889-1959) horvát jogász, politikus. 1929-ben létrehozza és vezeti a 
nemzeti jellegű usztasa szervezetet, 1941-1945 a horvát bábállam vezetője (Poglavnik). 
1945 után emigrációban él. 

PÉTAIN, PHILIPPE (1856-1951) francia katonatiszt, tábornagy, politikus. 1940-1944 a 
németekkel együttműködő Vichy székhelyű állam vezetője. Háborús bűnösként halálra 
ítélik, de az ítéletet kegyelemből életfogytiglani szabadságvesztésre változtatják. 
PETAINEK JÓZSEF (1895-?) mérnök, politikus. 1935-1939 a Nemzeti Egység Pártja 
országgyűlési képviselője. 

PETHŐ SÁNDOR (1885-1940) publicista. 1920-1938 a legitimista Magyarság 
munkatársa, 1934-től főszerkesztője, 1938-1940 a demokratikus, függetlenségi irányzatú 

Magyar Nemzet alapító főszerkesztője. 

PIUKOVICH JÓZSEF (1895-?) mezőgazdasági szakember, politikus. 1939-1940 a 
Magyai - Élet Pártja, 1940-1944 a Magyar Megújulás Pártja országgyűlési képviselője. 
PEYER KÁROLY (1881-1956) vasmunkás, politikus, szakszervezeti vezető. 1922-1944 
szociáldemokrata nemzet-, ill. országgyűlési képviselő, 1927-1944 a Szakszervezeti 
Tanács főtitkára. 1944. március 19. után a németek Mauthausenbe deportálják. 1947 után 
emigrációban él. 

RAHN, RUDOLF (1900-1975) német diplomata. 1943-1945 nagykövet Mussolini salói 
köztársasági kormányánál. 

RAKOVSZKY TIBOR (1893-?) köztisztviselő, politikus. 1931-1939 kisgazdapárti 
országgyűlési képviselő. 

RANFT, ALBERT (1891-?) német katonatiszt, vezérőrnagy. 

RAPCSÁNYI LÁSZLÓ (1903-?) tanár, politikus. 1939-1944 a Nyilaskeresztes Párt 
országgyűlési képviselője. 

RATZ ERZSÉBET publicista, jobboldali, nemzeti lapok munkatársa. 

RÁTZ JENŐ (1882-1952) honvédtiszt, gyalogsági tábornok, politikus. 1936-1938 a 
honvédvezérkar főnöke, 1938. május 15.-november 15. honvédelmi miniszter, 1940-1944 
az imrédy-párt egyik helyettes vezetője, 1944. március 22.-július 19. a Sztójay-kormány 
tárca nélküli minisztere. A "népbíróság" háborús bűnösként halálra ítéli, az ítéletet 
kegyelemből életfogytiglani fegyházra változtatják. 

REMÉNYI-SCHNELLER LAJOS (1892-1946) pénzügyi szakember, politikus. 1935-1945 
kormánypárti országgyűlési képviselő, 1938-1945 pénzügyminiszter, a németek egyik 
legfontosabb bizalmi embere. A "népbíróság" háborús bűnösként halálra ítéli, kivégzik. 
ROCKEFELLER, JOHN DAVISON (1839-1937) nagyiparos. A Standard Oil társaság 
megalapítója. 

RÓNAI MIHÁLY ANDRÁS (1913-1992) költő, műfordító, publicista. 1945-1947 a 
Haladás c. és a Képes Figyelő c. hetilapok munkatársa. 

ROOSEVELT, FRANKLIN DELANO (1882-1945) amerikai demokrata párti 
politikus.(zsidó) 1933-1945 az Egyesült Államok elnöke. 

ROUSSEAU, JEAN-JACQUES (1712-1778) francia filozófus és író. A felvilágosodás 
egyik meghatározó személyisége. 

RUBIDO-ZICHY IVÁN, báró (1874-?) diplomata. 1921-1924 bukaresti, 1924-1932 
londoni követ. 

RUPPRECHT OLIVÉR virtsologi (1898-?) kiadótulajdonos, politikus. 1932-1944 a 
Magyarság Lapkiadó vezérigazgatója, 1938 májusában a Magyarság c. reggeli politikai 
napilapot a nyilas-nemzetiszocialista mozgalmak rendelkezésére bocsátja. Az ügylet 
hátterében német pénzforrások állnak, a szerkesztőség az egyik legfontosabb 
magyarországi német hírközpont és pénzelosztó szerv. 

RUSZKAY JENŐ (1887-1946) honvédtiszt, tábornok. Politikai tevékenysége miatt 
kénytelen távozni a honvédség kötelékéből, a Nyilaskeresztes Párt, majd a Magyar 
Nemzetiszocialista Párt egyik vezetője, az SS biztonsági szolgálatának informátora, 
1945-ben SS-Obergruppenführer és a Waffen-SS tábornoka. A "népbíróság" háborús 
bűnösként halálra ítéli, kivégzik. 

SALLÓ JÁNOS (1906-?) köztisztviselő, politikus. A nyilas Nemzeti Front vezetője. 
SÁNDOR, I. KARADORDEVIC (1888-1934) 1921-től a Szerb-Horvát-Szlovén királyság, 
új nevén 1929-től Jugoszlávia királya. 1934 októberében merénylet áldozata. 
SCHLEICHER, KURT von (1882-1934) német tábornok és politikus. 1932. 
november-1933. január birodalmi kancellár, 1934 júniusában, az un. Röhm-puccs ürügyén 
végrehajtott megtorló akció során Gestapo-ügynökÖk meggyilkolják. 

SCHUSCHNIGG, KURT (1897-1977) osztrák politikus. 1934-1938 kancellár. Az 
Anschluss koncentrációs tábor foglya. 

SETON-WATSON, RÓBERT WILLIAM (1879-1951) angol publicista, történész. 
Müveiben az Osztrák-Magyar Monarchia felosztását szorgalmazza, jelentős befolyást 
gyakorol az első világháború és a békekötés idején a brit külügyi gondolkodásra. 

SHAW, GEORGE BERNARD (1856-1950) angol író, drámaíró. 

SIGRAY ANTAL gróf (1879-1947) földbirtokos, politikus. A legitimista irányzat egyik 
vezetője, 1942-1944 felsőházi tag. 1944. március 19. után Mauthausenbe deportálják. 
SIMÁNDY PÁL (1891-1978) református lelkész, publicista. 1934-től Bajcsy-Zsilinszky 
Endre politikai csoportjához tartozik, a Szabadság, később a Független Magyarország és a 
Szabad Szó c. lapok munkatársa. 

STARHEMBERG, ERNST RÜDIGER herceg (1899-1956) osztrák politikus. A 
Heimwehr, majd a Vaterlándische Front vezetője. 1937-1955 emigrációban él. 
STREICHER, JÚLIUS (1885-1946) német publicista, politikus. 1923-1945 a "Dér 
Stürmer" c. zsidó témá kk al foglalkozó lap szerkesztője és kiadója, 1928-1940 Frankónia 
Gauleitere. A "háborús főbűnösök" nürnbergi perében halálra ítélik és kivégzik. 
SZAKVÁRY EMIL (1896-?) mérnök, katonatiszt, alezredes, politikus. A Szálasi-kormány 
iparügyi minisztere. A "népbíróság" háborús bűnösként életfogytiglani fegyházra ítéli. 
SZÁLASI FERENC (1897-1946) katonatiszt, vezérkari őrnagy, politikus. A 
Nyilaskeresztes Párt megalapítója és vezetője. 1944. október 16.-1945. március 28. állam- 
és kormányfő (nemzetvezető). A "népbíróság" háborús bűnösként halálra ítéli, kivégzik. 
SZÁSZ LAJOS (1888-1946) köztisztviselő, politikus. 1939-1945 kormánypárti 
országgyűlési képviselő, 1942-1944 közellátásügyi tárca nélküli miniszter, a 
Sztójay-kormányban iparügyi, majd emellett kereskedelem- és közlekedésügyi miniszter, a 
Szálasi-kormányban is kereskedelem- és közlekedésügyi miniszter, 1944-1945 a 
Törvényhozók Nemzeti Szövetségének elnöke. A "népbíróság" háborús bűnösként halálra 
ítéli, kivégzik. 

SZÉCHENYI LAJOS gróf (1902-?) földbirtokos, politikus. 1939-1945 nyilas 
országgyűlési képviselő. 

SZENT-GYÖRGYI ALBERT (1893-1986) biokémikus, 1937-ben Nobel-díjat kap. A 
második világháború idején részt vesz a függetlenségi mozgalomban és szerepet vállal a 
Kállay-kormány fegyverszüneti kísérleteiben. 

SZENTIRMAY FÉLIX üzletember. Az 1940-es évek elején a Generál Árukereskedelmi 
Rt. igazgatója, cége a német gyártmányú gépkocsik importjával foglalkozik. 

SZÖLLŐSI JENŐ (1893-1946) gyógyszerész, politikus. 1939-1945 nyilas országgyűlési 
képviselő. A Szálasi-kormányban miniszterelnök-helyettes. A "népbíróság" háborús 
bűnösként halálra ítéli, kivégzik. 

SZTÓJAY DÖME (1883-1946) honvédtiszt, altábornagy, diplomata. 1935-1944 berlini 
követ, 1944. március 22.-augusztus 29. miniszterelnök és külügyminiszter. A "népbíróság" 
háborús bűnösként halálra ítéli, kivégzik. 

TÁRCZAY-FELICIDES ROMÁN (1888-?) köztisztviselő, sportvezető. Az 1940-es 
években miniszteri osztályfőnöki rangban a társadalmi testnevelési és sportügyek vezetője 
a vallás- és közoktatásügyi minisztériumban, 1942-től a nyilaspárt titkos támogatója, 1944 
novemberétől tagja, 1944. december 1-jétől a vallás- és közoktatásügyi minisztérium 
államtitkára, 1945 február végétől tényleges vezetője. 1946-ban a "népbíróság" háborús 
bűnösként életfogytiglani fegyházra ítéli. 

TASNÁDI NAGY ANDRÁS (1882-1956) jogász, politikus. 1939-1945 kormánypárti 
képviselő, a képviselőház elnöke, tisztségét a Szálasi-kormány idején is megtartja. A 
"népbíróság" háborús bűnösként fegyházbüntetésre ítéli. 

TUKA, VOJTECH (1880-1946) szlovák jogász, politikus. 1939-1944 a szlovák állam 

miniszterelnöke és 1940-től külügyminisztere. "Háborús bűnöseként halálra ítélik, 
kivégzik. 

ULAIN FERENC (1881-?) ügyvéd, publicista, politikus. 1922-től több ciklusban nemzet-, 
ill. országgyűlési képviselő, Gömbös Gyula bizalmas híve. 

ULLEIN-REVICZKY ANTAL (1894-1955) (zsidó) diplomata. 1938-1943 a 
külügyminisztérium sajtó- és propagandaosztályának vezetője, 1943-1944. március 19. 
stockholmi követ. 1945 után emigrációban él, 

VÁJNÁ GÁBOR (1891-1946) katonatiszt, politikus. 1939-1945 nyilas országgyűlési 
képviselő, Szálasi közvetlen munkatársa, 1944. október 16.-1945. március 28. 
belügyminiszter. A "népbíróság" háborús bűnösként halálra ítéli, kivégzik. 

VAUGOIN, KARL (1873-1949) osztrák politikus. 1921-1933 hadügyminiszter, 

1930-1934 a Keresztényszocialista Párt elnöke. Az Anschluss után fogságban tartják, 
VEESENMAYER, EDMUND (1904-1977) német gazdasági szakember. Különleges 
megbízatású külügyminisztériumi főtiszt-viselő, címzetes SS-Brigadeführer 
(vezérőrnagy), 1944. március 20-tól a Nagynémet Birodalom teljhatalmú magyarországi 
megbízottja és követe, a katonai és SS-alakulatok kivételével a megszálló apparátus 
irányítója. 1949-ben háborús bűnösként egy amerikai katonai bíróság 20 évi fegyházra 
ítéli, 1951-ben szabadlábra helyezik. 

VLADÁR GÁBOR (1881-1972) jogász, köztisztviselő. 1944. augusztus 29.-1944. október 
16. igazságügy-miniszter. 

WEBB, BEATRICE (1858-1943) angol társadalomtudós. Férjével együtt aFábiánus 
Társaság megalapítója. 

WEBB, SIDNEY JAMES (1859-1947) angol társadalomtudós. A Fábiánus Társaság egyik 
alapítója és legjelentősebb teoretikusa. 

WELLS, HERBERT GEORGE (1866-1946) angol író. 

WERTH HENRIK (1881-1952) honvédtiszt, vezérezredes. 1938-1941 a honvédvezérkar 
főnöke. 1945-ben a szovjet titkosrendőrség letartóztatja, haláláig szovjet fogságban marad. 
WINKELMANN, OTTÓ (1894-1977) német rendőrtiszt. SS-Obergruppenführer és a 
rendőrség tábornoka, majd a Waffen-SS tábornoka, 1944-1945 a magyarországi SS és 
német rendőralakulatok parancsnoka (Höherer SS- und Polizeiführer in Ungarn). 

WOLF LUCIEN (1857-1930). A nagy-britanniai zsidóságot nemzetközi fórumokon 
képviselő külügyi bizottság titkára, az Angol-Zsidó Egyesület egyik vezetője. 


— Rainiss Ferenc. 1. rész — 

